বৰাকৰ একমাত্ৰ অসমীয়া মাধ্যমৰ বিদ্যালয়খন কোনে বন্ধ কৰিব বিচাৰিছে? -\nHomeআঞ্চলিকবৰাকৰ একমাত্ৰ অসমীয়া মাধ্যমৰ বিদ্যালয়খন কোনে বন্ধ কৰিব বিচাৰিছে?\nবৰাকৰ একমাত্ৰ অসমীয়া মাধ্যমৰ বিদ্যালয়খন কোনে বন্ধ কৰিব বিচাৰিছে?\nশিলচৰ : ‘চিৰ চেনেহী মোৰ ভাষা জননী’- অসমীয়া ভাষা-সাহিত্য জাতিটোৰ পৰিচয়ৰ মূল আধাৰ৷ ভাষা ৰক্ষাৰ স্বাৰ্থত প্ৰাণ বলিদান দিয়া বহু শ্বহীদৰ তেজেৰে ৰঞ্জিত কৰিছে অসমৰ ইতিহাস৷ চহকী অসমৰ ভাষাটোৰ আছে স্বকীয় এক পৰিচয়৷ জাতি, মাটি, ভাষা ৰক্ষাৰ স্বাৰ্থত ৰাজ্যত এতিয়াও অব্যাহত আছে আন্দোলন৷ এই সংকটৰ সময়তে অসমীয়া ভাষাৰ ওপৰত আহি পৰিছে আন এক প্ৰত্যাহ্বান৷ বাংলা ভাষাপ্ৰধান বৰাক উপত্যাকাত থকা অসমীয়া বিদ্যালয় বিলুপ্তিকৰণৰ প্ৰক্ৰিয়াই এতিয়া অসমতে অসমীয়া ভাষাৰ অস্তিত্বৰ সংকট সৃষ্টিৰ উপক্ৰম ঘটাইছে৷ বাংলা মাধ্যমৰ বিদ্যালয়ৰ লগত এই অসমীয়া বিদ্যালয়খন একত্ৰীকৰণ কৰাৰ চেষ্টাই চৌদিশে সৃষ্টি কৰিছে প্ৰতিক্ৰিয়াৰ৷\nদেশভক্ত তৰুণৰাম ফুকন অসমীয়া মধ্য ইংৰাজী বিদ্যালয়খন বৰাক উপত্যকাৰ একমাত্ৰ অসমীয়া চৰকাৰী বিদ্যালয়। ১৯৫৩ চনত অসম সাহিত্য সভাৰ স্বনামধন্য ব্যক্তিসকলৰ প্ৰচেষ্টাত আৰু বৰাকৰ অসমীয়া গাঁওৰ কিছু ব্যক্তিৰ পৰিশ্ৰমত এই বিদ্যালয়খন প্ৰতিষ্ঠা কৰা হৈছিল শিলচৰ চহৰৰ মাজ মজিয়াত। সভাৰ কাৰ্যবিৱৰণীত লিপিবদ্ধ থকা তথ্য অনুসৰি প্ৰথম অৱস্থাত অসম সাহিত্য সভাৰ অনুদানেৰে এই বিদ্যালয় পৰিচালিত হৈছিল। শিলচৰৰ অসমীয়া চৰকাৰী বিষয়ববীয়াৰ সন্তানৰ লগতে অসমীয়া গাঁৱৰ পৰা ল’ৰা-ছোৱালী আহি ইয়াত শিক্ষা লাভ কৰিছিল। ১৯৬৩ চনত বিদ্যালয়খন চৰকাৰীকৰণ কৰা হয়।\nDeshbhakta Tarun Ram Phukan ME school\nএই বিষয়টোৰ সন্দৰ্ভত অসম সাহিত্য সভাৰ সভাপতি কুল শইকীয়াই প্ৰতিক্ৰিয়া প্ৰকাশ কৰি কয় যে, ‘অসমীয়া ভাষা-সাহিত্যৰ কোনো ধৰণৰ ক্ষতি কৰাটো অসম সাহিত্য সভাই কোনোপধ্যেই মানি নলয়৷’ তদুপৰি অসমীয়া ভাষা সংৰক্ষণ আৰু প্ৰসাৰৰ ক্ষেত্ৰত চৰকাৰে জোৰ দিব লাগিব বুলিও তেওঁ দাবী উত্থাপন কৰে৷\nশিলচৰ জিলা সাহিত্য সভাৰ তৰফৰ পৰা এখন পত্ৰযোগে এই সমগ্ৰ বিষয়টো অসম সাহিত্য সভাক অৱগত কৰাৰ কথা তেওঁ প্ৰকাশ কৰে৷ ইয়াৰ পাছতে সাহিত্য সভাৰ কেন্দ্ৰীয় সমিতি, জিলা সমিতি আৰু আঞ্চলিক সমিতিয়ে চৰকাৰ তথা বিভাগৰ সৈতে আলোচনাত মিলিত আৰু এই সিদ্ধান্তৰ ঘোৰ বিৰোধিতা কৰি পত্ৰ প্ৰেৰণ কৰে৷ সাহিত্য সভাৰ সৈতে হোৱা আলোচনাৰ পাছতে শিলচৰত থকা তৰুণৰাম ফুকন উচ্চতৰ মাধ্যমিক বিদ্যালয়খনৰ সৈতে এই মধ্য ইংৰাজী অসমীয়া বিদ্যালয়খন সংলগ্ন কৰাৰ কথাও জিলা শিক্ষা বিষয়াই চিন্তা-চৰ্চা কৰিছে বুলি জানিবলৈ দিছে৷\nবৰ্তমান ব্যক্তিগত ইংৰাজী মাধ্যমৰ বিদ্যালয়ৰ বাবে ইয়াত ছাত্ৰ-ছাত্ৰীৰ সংখ্যা হ্ৰাস পাই অহাৰ সুবিধা লৈ বিদ্যালয়খন বাংলা মাধ্যমৰ বিদ্যালয়ৰ লগত সংলগ্ন কৰাৰ চেষ্টা চলাইছে।\nKula Saikia : President of Assam Sahitya Sabha\nইতিমধ্যে, এই বিষয়টোক লৈ অসম সাহিত্য সভা শিলচৰ শাখাৰ পৰা শিক্ষা বিভাগলৈ আবেদনৰ জৰিয়তে উল্লেখ কৰিছিল, ‘বিদ্যালয়খন যদি একত্ৰিকৰণ কৰিবই লাগে তেনেহ’লে ওচৰতে থকা একে নামৰ অসমীয়া উচ্চতৰ মাধ্যমিক বিদ্যালয়ৰ লগত একত্ৰিকৰণ কৰা হওক আৰু মাটি সম্পত্তি অসম সাহিত্য সভা শিলচৰ শাখালৈ হস্তান্তৰ কৰা হওক। যাতে অসমীয়া গাঁৱৰ দুখীয়া ল’ৰা-ছোৱালীৰ বাবে এটি ছাত্ৰ আৰু ছাত্ৰী নিবাস খুলিব পৰা যায়।’ অসম সাহিত্য সভাই প্ৰায় ১,২০০ টকা নগদ ধন দি ১৯৫৩ চনতে কেন্দ্ৰীয় চৰকাৰৰ পৰা মাটিখিনি ক্ৰয় কৰি বিদ্যালয়খনক মাটি দান কৰিছিল।\nশিলচৰৰ একমাত্ৰ অসমীয়া বিদ্যালয়খন বাংলা মাধ্যমৰ লগত একত্ৰীকৰণ কৰা চৰকাৰী সিদ্ধান্তৰ তীব্ৰ প্ৰতিবাদ জনালে বৰাক ডেমক্ৰেটিক ফ্ৰন্টে। ফ্ৰন্টৰ মুখ্য আহ্বায়ক প্ৰদীপ দত্তৰয়ে এই সন্দৰ্ভত কয় যে, ‘কাছাৰত এইখন একমাত্ৰ অসমীয়া বিদ্যালয়। এইখনো বাংলা মাধ্যমৰ লগত মিলাই দিলে ইয়াৰ অসমীয়া ছাত্ৰ-ছাত্ৰী অধ্যয়নেৰ বাবে অসুবিধা হ’ব।’ লগতে সকলোৰে নিজৰ মাতৃভাষাত অধ্যয়ন কৰাৰ অধিকাৰ আছে বুলি মন্তব্য কৰে দত্তৰয়ে।\ntarunram phukan mp school\nPrevious articleNo ভেকচিন, No পূজা, অথ: এছ অ’ পি পুৰাণ\nNext articleকি আছে জুবিন গাৰ্গৰ ‘ডাষ্টবিন’ত?


Healthy Food: অতি ভয়াৱহ কোৰোনাৰ দ্বিতীয় ঢৌ, সংক্রমণৰ পৰা বাচিবলৈ কি আৰু কেনেকুৱা খাদ্য খাব? জানক বিশেষজ্ঞৰ মত– News18 Assam\nHealthy Food: অতি ভয়াৱহ কোৰোনাৰ দ্বিতীয় ঢৌ, সংক্রমণৰ পৰা বাচিবলৈ কি আৰু কেনেকুৱা খাদ্য খাব? জানক বিশেষজ্ঞৰ মত\nFoods that boost immunity: শৰীৰৰ ৰোগ প্ৰতিৰোধ ক্ষমতা বঢ়োৱা অতি জৰুৰী। জানক কেনেকুৱা খাদ্য খালে আপোনাৰ শৰীৰৰ উপকাৰ হয়।\nNews18 Assam | News18 Assam | April 20, 2021, 4:50 PM IST\nকোৰোনাৰ দ্বিতীয় ঢৌৱে ইতিমধ্যেই সমগ্ৰ দেশত হাহাকাৰ অৱস্থাৰ সৃষ্টি কৰিছে। টিকাকৰণ চলিছে কিন্তু সেই বুলি নিজেও ৰোগ প্ৰতিৰোধ ক্ষমতা বঢ়াবলৈ, নিৰোগী হৈ থাকিবলৈ চেষ্টা এৰি নিদিয়া ভাল! কোৰোনাৰ সৈতে যুঁজিবলৈ ভাল ৰোগ প্ৰতিৰোধ ক্ষমতাৰ অতি প্ৰয়োজন, জানক।\nদেশী ঘিঁউ আৰু মৌৱে শৰীৰৰ ৰোগ প্ৰতিৰোধ ক্ষমতা বঢ়ায়। অৱশ্যে সেয়া ভেজাল নহৈ খাঁটি হ’ব লাগিব।\nপর্যাপ্ত পৰিমাণে পানী খাওক।\nবেচি চেনী বা নিমখ থকা খাদ্য নাখাব। প্ৰচেচড ফুড, ভজা–পুৰা, জাংক ফুড, ফাষ্ট ফুড জাতীয় খাদ্য এৰাই চলক। নিমখহীন বাদাম, আমণ্ড আদি উপকাৰী।\nদাইল, মাহজাতীয় শস্য, ৰাজমা আদি উপকাৰী।\nচজিনাৰ ডাঠা তথা ফুলে ভাইৰাছৰ সংক্ৰমণ ৰোধ কৰিবলৈ শৰীৰত প্ৰতিৰোধ বঢ়ায়। প্ৰতিদিনে সেউজীয়া শাক–পাচলি, ফল–মূল আদি খাদ্যত ৰাখক।\nহাফ বইল কণী বা পোচ নহয় ভালকৈ সিজোৱা কণী খাব।


FACT CHECK: উত্তৰ প্ৰদেশৰ এখন মহাবিদ্যালয়ত ৰাতিপুৱা সভাত উপস্থিত থকা ছোৱালীৰ ছবি কেৰেলাৰ বুলি দাবী কৰা হৈছে! - Factcrescendo Assamese\nশেহতীয়াকৈ কিছু সংখ্যক বোৰ্খা পিন্ধা ছোৱালী শাৰী পাতি থিয় হৈ থকা এখন আলোকচিত্ৰ ছ’চিয়েল মিডিয়াত ভাইৰেল হৈ পৰিছে। এইটো দাবী কৰা হৈছে যে এই ছবিখন কেৰালাৰ এখন অভিযান্ত্ৰিক মহাবিদ্যালয়ৰ হয় । উক্ত ফটোখন এই দাবীৰে সৈতে অসমতো শ্বেয়াৰ কৰা হৈছে ।\nআব্দুল হাচিব নামৰ এক ফেচবুক প্ৰফাইলৰ পৰা এনে ধৰণৰ এক পোষ্ট ফেচবুকত অসমীয়াত “এই ছবিখন কোনো ইছলামিক দেশৰ নহয়, এইখন ভাৰতবৰ্ষৰ কেৰেলাৰ ছোৱালী ইঞ্জিনিয়াৰিং ডিগ্ৰী মহাবিদ্যালয়ৰ, যতনেকি মুছলমান যুবতী সকলে দুনিয়া ও আখিৰাতৰ বাবেও জ্ঞান অৰ্জন কৰি আছে,,,❤” শিৰোনামৰ সৈতে আপলোড কৰা হৈছে আৰু উক্ত পোষ্টটো বহুল ভাৱে শ্বেয়াৰ কৰা হৈছে ।\nফেক্ট ক্ৰেচেণ্ডো অসমীয়াই দাবীটো মিছা বুলি নিশ্চিত কৰিছে । উক্ত ভাইৰেল ফটোখন আচলতে উত্তৰ প্ৰদেশৰ এখন মহাবিদ্যালয়ত ৰাতিপুৱা সভাত উপস্থিত থকা ছোৱালীৰ ছবি হয় । এইয়া কোনোপধ্যেই কেৰেলাৰ ছবি নহয় ।\nপ্ৰথমে, আমি গুগলত এটা ৰিভাৰ্চ ইমেজ চাৰ্চ চলাইছিলো আৰু স্থানীয় চাৰ্চ ইঞ্জিন জাষ্ট ডায়েলৰ এটা লিংক দেখিছিলো। লিংকটো আজমগড়ৰ ফাতিমা গাৰ্লছ ইণ্টাৰ কলেজৰ বিষয়ে এটা পৃষ্ঠাৰ সৈতে সংযোগ কৰা হৈছে। Just Dial Link\nআমি একেই ছবিৰ সন্ধানত ফাতিমা গাৰ্লছ ইণ্টাৰ কলেজৰ ফেচবুক পৃষ্ঠা দেখিছিলো ।\nফাতিমা গাৰ্লছ কলেজ এণ্ড স্কুলৰ ফেচবুক পৃষ্ঠাত কোৱা হৈছে যে বিদ্যালয়খন ২০০১ চনত স্থাপিত হৈছিল আৰু উত্তৰ প্ৰদেশ বোৰ্ডৰ সৈতে সংযুক্ত।\nআমি একেটা ফেচবুক পৃষ্ঠাৰ মাজেৰে স্ক্ৰল কৰাৰ সময়ত এটা পোষ্ট পাইছিলো য’ত এখন বাতৰি কাকতৰ প্ৰৱন্ধত ভাইৰেল ফটোখন থকা দেখা গ’ল।\nআমি প্ৰবন্ধটো বিচাৰিবলৈ এটা কীৱৰ্ড অনুসন্ধান চলাইছিলো আৰু ১২ নৱেম্বৰ, ২০১৭ তাৰিখে ইণ্ডিয়া নিউ ইংলেণ্ড নিউজৰ দ্বাৰা প্ৰকাশিত আজমগড়স্থিত মহাবিদ্যালয়ৰ বিষয়ে এটা প্ৰবন্ধত একেখন ফটো থকা লিংকটো বিচাৰি পাইছিলো যাৰ শিৰোনাম আছিল “পৰিৱৰ্তনৰ বতাহ: মুছলমান ছোৱালীয়ে শিক্ষা গ্ৰহণ কৰে, উচ্চ লক্ষ্য ৰাখে।”\nIndia New England News Link\nওপৰোক্ত তথ্যৰ পৰা এইটো স্পষ্ট হৈছে যে উত্তৰ প্ৰদেশৰ আজমগড়ৰ ফাতিমা ছোৱালী মহাবিদ্যালয়ৰ ছাত্ৰীসকলৰ এখন ফটো কেৰালাৰ বুলি ভুলকৈ শ্বেয়াৰ কৰা হৈছে।\nTitle:উত্তৰ প্ৰদেশৰ এখন মহাবিদ্যালয়ত ৰাতিপুৱা সভাত উপস্থিত থকা ছোৱালীৰ ছবি কেৰেলাৰ বুলি দাবী কৰা হৈছে!\nTagged Fact CrescendoFact Crescendo AssameseManjori Borkotokyআজমগড়উত্তৰ প্ৰদেশকেৰালাফাতিমা ছোৱালী মহাবিদ্যালয় আজমগড়ফেক্ট ক্ৰেচেণ্ডো অসমীয়া


Romans 11 (ASSAMESE)\n1তেনেহলে মই কওঁ, ঈশ্বৰে নিজ লোকক ত্যাগ কৰিলে নে? এনে নহওক; কিয়নো ময়ো অব্ৰাহামৰ বংশৰ বিন্যামীন ফৈদৰ এজন ইস্ৰায়েলীয়া।\n2ঈশ্বৰে আগেয়ে জনা নিজ লোকক ত্যাগ কৰা নাই। নতুবা, এলিয়াৰ বিৱৰণত শাস্ত্ৰই কি কৈছে, সেই বিষয়ে আপোনালোকে নাজানে নে? তেওঁ ইস্ৰায়েলৰ লোকৰ বিৰুদ্ধে ঈশ্বৰৰ আগত কিদৰে নিবেদন কৰিছিল? তেওঁ কৈছিল,\n3"হে প্ৰভু, লোক সকলে তোমাৰ ভাববাদী সকলক বধ কৰিলে, তোমাৰ বেদিবোৰ খান্দি পেলালে; আৰু এতিয়া মইহে অৱশিষ্ট আছো; মোৰো প্ৰাণ তেওঁলোকে বিচাৰি আছে”।\n4কিন্তু উত্তৰত ঈশ্বৰে তেওঁক কি কয়? "বাল দেৱতাৰ আগত আঁঠু নোলোৱাকৈ থকা এনে সাত হাজাৰ মানুহ মই নিজলৈ অৱশিষ্ট ৰাখিলোঁ।"\n5এইদৰে বৰ্ত্তমান কালতো অনুগ্ৰহেৰে মনোনীত কৰা অৱশিষ্ট লোক আছে।\n6কিন্তু সেয়ে যদি অনুগ্ৰহেৰে হয় তেন্তে কৰ্মেৰে নহয়; অন্যথা সেই অনুগ্ৰহ, অনুগ্ৰহ হৈ নাথাকে।\n7তেন্তে কি? ইস্ৰায়েলে যি বিচাৰিছে, সেই পোৱা নাই, কিন্তু মনোনীত লোকেহে তাক পালে; অৱশিষ্ট সকলক কঠিন কৰা হ’ল।\n8এই বিষয়ে এইদৰে লিখাও আছে, "ঈশ্বৰে সিঁহতক মূৰ্চ্ছাজনক আত্মা, আৰু যাতে নেদেখিব, এনে চকু আৰু যাতে নুশুনিব, এনে কাণ দিলে; আজিলৈকে তেওঁলোক সেইদৰেই আছে।"\n9আৰু দায়ুদেও কৈছে, "সিঁহতৰ ভোজনৰ মেজ, সিহঁতলৈ ফান্দ আৰু কুন্দা, বিঘিনি আৰু প্ৰতিফলস্বৰূপ হওক;\n10সিহঁতে নেদেখিবলৈ, সিহঁতৰ চকু অন্ধকাৰময় হওক৷" আৰু আপুনি সিহঁতৰ পিঠি সদায় কুঁজী কৰক।\n11তেন্তে মই কওঁ, তেওঁলোকে পৰিবলৈ উজুটি খালে নে? এনে নহওক। কিন্তু তেওঁলোকৰ অন্তৰ্জ্বালা জন্মাবলৈ তেওঁলোকৰ অপৰাধৰ দ্বাৰাই অনা-ইহুদী সকলৰ পৰিত্ৰাণ হ’ল।\n12পাছত তেওঁলোকৰ অপৰাধেই যদি জগতৰ ধন আৰু তেওঁলোকৰ হানিয়েই যদি অনা-ইহুদী সকলৰ ধন হয়, তেনেহলে তেওঁলোকৰ পৰিপূৰ্ণতা তাতকৈ কিমান অধিক হ’ব?\n13এতিয়া অনা-ইহুদী লোক যি আপোনালোক, আপোনালোকক মই কৈছোঁ। যেতিয়ালৈকে মই অনা-ইহুদী সকলৰ নিযুক্ত পাঁচনি হৈ আছো, মোৰ সেই পৰিচৰ্যা পদৰ গৌৰৱ কৰিছোঁ;\n14কিজানি কোনোমতে মোৰ স্বজাতীয় সকলৰ অন্তৰ্জ্বালা জন্মাই, তেওঁলোকৰ কিছুমানৰ পৰিত্ৰাণ কৰাব পাৰোঁ।\n15কিয়নো তেওঁলোকক ত্যাগ কৰাই যদি জগতৰ মিলন হয়, তেন্তে তেওঁলোকক গ্ৰহন কৰাই মৃত সকলৰ জীৱন লাভৰ বাহিৰে আন কি হ’ব পাৰে?\n16যদি সনা পিঠাগুৰিৰ প্ৰথম ভাগ পবিত্ৰ, তেন্তে গোটেই লদাই পবিত্ৰ; আৰু যদি শিপা পবিত্ৰ, তেন্তে ডালবোৰো পবিত্ৰ।\n17কিন্তু কেতবোৰ ডাল যদি ভাঙি পেলোৱা হ’ল আৰু আপুনি বনৰীয়া জলফাই গছ হৈয়ো, যদি সেইবোৰৰ মাজত কলম স্বৰূপে লগোৱা হ’ল আৰু আপুনি জলফাইৰ শিপাৰ ৰসৰ সহভাগী হ’ল,\n18তেন্তে ডালবোৰৰ বিৰুদ্ধে দৰ্প নকৰিব। যদিও দৰ্প কৰে, তথাপি আপুনি যে শিপাক ভৰণ-পোষণ দি আছে, এনে নহয়, কিন্তু শিপাইহে আপোনাক ভৰণ-পোষণ দি আছে৷\n19ইয়াতে আপুনি ক’ব, "মোক কলম স্বৰূপে লগাবলৈহে ডালবোৰ ভাঙি পেলোৱা হ’ল।"\n20সচাঁ, তেওঁলোকৰ অবিশ্বাসৰ কাৰণে সেইবোৰ ভাঙি পেলোৱা হ’ল, আপুনি হ’লে বিশ্বাসৰ দ্বাৰাই স্থিৰ হৈ আছে। উচ্চমনা নহ’ব, বৰং ভয় কৰক৷\n23যদি সেইবোৰ অবিশ্বাসত নাথাকে, তেনেহলে সেইবোৰকো কলম স্বৰূপে লগোৱা হ’ব; কিয়নো সেইবোৰক পুনৰ কলম স্বৰূপে লগাবলৈ ঈশ্বৰ সক্ষম।\n24কাৰণ স্বাভাৱিক বনৰীয়া জলফাই গছৰ পৰা কটা যোৱা যি আপুনি, আপুনি যদি স্বভাৱৰ বিপৰীতে উত্তম জলফাই গছত কলম স্বৰূপে লগোৱা হ’ল, তেন্তে স্বাভাৱিক ডাল যি সেইবোৰ, সেই ইহুদী সকল কিমান অধিক নিঃসন্দেহে নিজৰ জলফাই গছত কলম স্বৰূপে লগোৱা হ’ব।\n25কিয়নো, হে ভাই সকল, আপোনালোকে যেন নিজকে জ্ঞানৱন্ত বুলি নামানে, এই কাৰণে, যেতিয়ালৈকে অনা-ইহুদী লোকৰ পৰিপূৰ্ণতা নহয়, তেতিয়ালৈকে কিছু পৰিমাণে ইস্ৰায়েলী লোকৰ যে কঠিনতা জন্মিল, এই নিগূঢ়-তত্ত্ব আপোনালোকে নজনাকৈ থকা মোৰ ইচ্ছা নাই।\n26এইদৰে সকলো ইস্ৰায়েলী লোকে পৰিত্ৰাণ পাব; এই বিষয়ে লিখাও আছে: চিয়োনৰ পৰা উদ্ধাৰকৰ্ত্তা আহিব; তেওঁ যাকোবৰ বংশৰ পৰা ভক্তি-লঙ্ঘন দূৰ কৰিব;\n27আৰু এয়েই তেওঁলোকে সৈতে মোৰ নিয়ম হ’ব, তেতিয়া মই তেওঁলোকৰ পাপ গুচাম৷"\n28এফালে তেওঁলোক শুভবাৰ্তাৰ সম্বন্ধে আপোনালোকৰ কাৰণে শত্ৰু; কিন্তু আনফালে ঈশ্বৰৰ মনোনীতৰ সম্বন্ধে তেওঁলোক ওপৰ-পুৰুষ সকলৰ কাৰণে প্ৰিয়পাত্ৰ।\n29কিয়নো ঈশ্বৰৰ অনুগ্ৰহৰ বৰ আৰু আমন্ত্ৰণ অপৰিৱৰ্তনীয়।\n30কাৰণ যেনেকৈ আপোনালোকে আগেয়ে ঈশ্বৰৰ অবাধ্য আছিল, কিন্তু এতিয়া তেওঁলোকৰ অবাধ্যতাৰ কাৰণে দয়া পালে,\n31তেনেকৈ এতিয়া এই ইহুদী সকলেও যেন আপোনালোকৰ দয়া প্ৰাপ্তিৰ কাৰণে দয়া পায়, তাৰ বাবে তেওঁলোক এতিয়া অবাধ্য হ’ল;\n32কিয়নো ঈশ্বৰে সকলোকে দয়া কৰিবৰ বাবে, সকলোকে অবাধ্যতাত বন্ধ কৰিলে।\n34"কিয়নো প্ৰভুৰ মন কোনে জানিলে? আৰু তেওঁৰ মন্ত্ৰণাকাৰীয়ে বা কোন হ’ল?\n35নতুবা কোনে ঈশ্বৰলৈ আগেয়ে দিলে যে, তাৰ বাবে তেওঁক প্ৰতিদান কৰিব লাগে?"\n36কিয়নো সকলো বস্তু তেওঁৰ পৰা, তেওঁৰ দ্বাৰাই আৰু তেওঁৰ কাৰণেই হয়; তেওঁৰেই মহিমা চিৰকাল হওক। আমেন।


ফাৰ্গুচনে চোবোৱা ছুইংগামৰ দাম ৩.৫০ কোটি টকা – Mahabahoo\nHome/Assam News & Articles/ফাৰ্গুচনে চোবোৱা ছুইংগামৰ দাম ৩.৫০ কোটি টকা\nৱাশ্বিংটন : এটা চোবোৱা ছুইংগামৰ দাম ৩.৫০ কোটি টকা!!\nশুনিয়েই আশ্চৰ্য হ’বলগীয়া বিষয়। এয়াই সংঘটিত হৈছে ৱাশ্বিংটনৰ এক সংগ্ৰহালয়ত। কাৰণ যিজনে সেই ছুইংগামটো চোবাইছিল, তেওঁ হ’ল ফুটবল জগতৰ নামজ্বলা ব্যক্তিত্ব। তেওঁ হ’ল ছাৰ এলেক্স ফাৰ্গুচন। মানচেষ্টাৰ ইউনাইটেডৰ মেনেজাৰ ফাৰ্গুচনৰ দলটো যেতিয়াই খেলপথাৰত নামিছিল, তেতিয়াই ছুইংগাম চোবোৱাটো আছিল ফাৰ্গুচনৰ এৰাব নোৱৰা অভ্যাস। খেলা চলি থাকোতে ‘ছাইড লাইন’ত থিয় হৈ অসংখ্য ছুইংগাম চোবাইছিল ফাৰ্গুচনে।\nমানচেষ্টাৰ ইউনাইটেডৰ দায়িত্বত থাকি জীৱনৰ অন্তিম খেলখন খেলিছিল ৱেষ্ট ব্ৰমউইচৰ বিৰুদ্ধে। তেওঁ নিজে খেলপথাৰত নানামিলেও ‘ছাইড লাইন’ত থিয় হৈ মানচেষ্টাৰ ইউনাইটেডৰ সদস্যসকলক খেলাৰ নিৰ্দেশ দিছিল আৰু সেই সময়ত চিন্তামগ্ন হৈ এটাৰ পিছত এটাকৈ ছুইংগাম চোবাইছিল ফাৰ্গুচনে। ছুইংগামবোৰ চোবাই চোবাই খেলপথাৰত পেলাইছিল তেওঁ। সেইদিনাই তেওঁৰ এজন ভক্তই ফাৰ্গুচনে চোবোৱা অন্তিমটো ছুইংগাম পথাৰৰপৰা বুটলি আনি নিজৰ লগত সযতনে থৈ দিছিল, কাৰণ সেইখনেই আছিল তেওঁৰ শেষ খেলা।\nসেইদিনাৰ খেলাত মানচেষ্টাৰ ইউনাইটেডে ‘ৱেষ্ট ব্ৰমউইচ’ৰ বিৰুদ্ধে ৫-৫ গ’লত ড্ৰ কৰিছিল আৰু সমগ্ৰ খেলখনত অত্যন্ত উদ্বিগ্ন হৈ থকা ফাৰ্গুচনে অসংখ্য ছুইংগাম চোবাইছিল। সেইদিনাৰ বুটলি অনা চোবোৱা অন্তিম ছুইংগামৰ টুকুৰাটো ৱাশ্বিংটনৰ মিউজিয়াম কৰ্তৃপক্ষই ছুইংগামৰ চোবোৱা টুকুৰাটোৰ সত্যতা নিৰূপণ কৰি চায় আৰু ছুইংগামত লাগি থকা লেলাৱটিৰ ‘ডি-এন-এ’ৰ লগত ফাৰ্গুচনৰ ‘ডি-এন-এ’ মিলি যোৱাত কৰ্তৃপক্ষ নিশ্চিত হয়। তাৰ পিছতেই সেই ছুইংগামৰ উচ্ছিষ্ট তিনিসপ্তাহৰ বাবে প্ৰদৰ্শন কৰা হয় আৰু অৱশেষত নিলামত বিক্ৰী কৰিবলৈ সিদ্ধান্ত গ্ৰহণ কৰা হয়। নিলামৰ বিজ্ঞাপন প্ৰকাশ হোৱাৰ পিছতেই ফাৰ্গুচনৰ উচ্ছিষ্টৰ দাম ঊর্ধ্বমুখী হ’বলৈ আৰম্ভ কৰে। মিউজিয়াম কৰ্তৃপক্ষই প্ৰাথমিক মূল্য নিৰ্ধাৰণ কৰিছিল ১০০০০ ডলাৰ। কিন্তু ক’ত মাত্ৰ ১০০০০ ডলাৰ!? দাম বাঢ়ি বাঢ়ি অৱশেষত নিলামত বিক্ৰী হ’ল ৩,৯০,০০০ পাউণ্ডত, অৰ্থাৎ ফাৰ্গুচনৰ চোবোৱা ছুইংগামৰ টুকুৰাৰ ভাৰতীয় মূল্য হ’ল ৩.৫ কোটি টকা!! ৱাশ্বিংটনৰ মিউজিয়ামে নিলামৰ এই ধন মানচেষ্টাৰ ইউনাইটেডক অৰ্পণ কৰিছে আৰু আমেৰিকাৰ চৰকাৰে এই বিশাল পৰিমাণৰ ধনক কৰমুক্ত ঘোষণা কৰিছে এই চৰ্তত যে সমুদায় ধন তৰুণ প্ৰজন্মৰ ফুটবল প্ৰেমৰ বাবে খৰচ কৰিব মানচেষ্টাৰ ইউনাইটেডে।


Home BOOK-DISCUSSION DIPANKAR MALLA BARUAH positive-thinking ইতিবাচক-চিন্তা গ্ৰন্থ আলোচনা দীপাংকৰ মল্ল বৰুৱা ইতিবাচক চিন্তা\nxukhdukh.com September 12, 2015 BOOK-DISCUSSION, DIPANKAR MALLA BARUAH, positive-thinking, ইতিবাচক-চিন্তা, গ্ৰন্থ আলোচনা, দীপাংকৰ মল্ল বৰুৱা,\nপ্ৰাক্তন ৰাষ্ট্ৰপতি এ পি জে আব্দুল কালাম এনে এগৰাকী ব্যক্তি আছিল, যিজনে তেওঁৰ সংস্পৰ্শলৈ অহা বহুতো মানুহৰ হিয়া আলোড়িত কৰি গৈছে। তেওঁৰ ব্যক্তিগত সচিব হিচাপে কাম কৰা পি এম নায়াৰে ৰাষ্ট্ৰপতি ভৱনত কালাম ছাৰৰ লগত তেওঁৰ অভিজ্ঞতাৰ ওপৰত এখন কিতাপ লিখি উলিয়াইছে, কিতাপখনৰ নাম “দ্য কালাম এফেক্ট”। এইখন কিতাপত কালাম ছাৰৰ জীৱনৰ বিষয়ে এনে কিছুমান ঘটনা জানিব পৰা গৈছে যিবোৰে তেওঁৰ মহানুভৱতাৰ নিদৰ্শন ডাঙি ধৰিছে। এই নিদৰ্শন সমূহকে লেখকে 'কালাম এফেক্ট' বুলি কৈছে। সেই কিতাপখনৰ পৰা উদ্ধৃত কেইটামান কাহিনী বন্ধু এজনৰ পৰা বাৰ্তা হিচাপে পাইছিলোঁ।\n১) এ.পি.জে আব্দুল কালাম ৰাষ্ট্ৰপতি হোৱাৰ পিছত তেওঁৰ পৰিয়ালৰ বহুতো লোকে ৰাষ্ট্ৰপতি ভৱন চাবলৈ অহাৰ ইচ্ছা ব্যক্ত কৰিলে। তামিলনাডুৰ এখন সৰু চহৰত বাস কৰা তেওঁৰ পৰিয়ালৰ লোক সকলৰ বাবে ৰাষ্ট্ৰপতি ভৱনত পদাৰ্পণ কৰাটোৱেই সপোন স্বৰূপ আছিল। ৰষ্ট্ৰপতি কালামে ২০০৬ চনৰ মে’ মাহত তেওঁৰ পৰিয়ালৰ সকলো লোককে একেলগে এসপ্তাহৰ বাবে ৰাষ্ট্ৰপতি ভৱনলৈ মাতি পঠিয়ালে। সকলোকে একেলগে আহিবলৈ ৰেলৰ টিকট তেওঁ পঠিয়াই দিলে।\nকালাম ছাৰৰ পৰিয়ালৰ লোক সকলে ৮ দিন ৰাষ্ট্ৰপতি ভৱনত কটোৱাৰ পিছৰ আজমেৰ শ্বৰীফ দৰ্শন কৰি ঘৰলৈ উভতৈ গ’ল। তেওঁলোক যোৱাৰ পিছত কালাম ছাৰে একাউণ্টেণ্ট জনক মাতি পঠিয়ালে। একাউণ্টেণ্ট জনৰ পৰা তেওঁ পৰিয়ালৰ নামত অহা যোৱা, থকা খোৱাৰ সকলো খৰছৰ হিচাপ বিচাৰিলে। একাপ চাহলৈকে সেই হিচাপৰ পৰা বাদ পৰি নগ’ল। একাউণ্টেণ্ট জনে হিচাপ দিলে যে মুঠ খৰছ হ’ল তিনি লাখ বাৱন্ন হাজাৰ টকা। কালাম ছাৰে এখন চেক লিখি সেই টকাখিনি তেওঁৰ ব্যক্তিগত একাউণ্টৰ পৰা কাটি ল’বলৈ ৰাষ্ট্ৰপতি ভৱনক নিৰ্দেশ দিলে।\n২) ২০০২ চনৰ নৱেম্বৰ মাহত ৰমজানৰ সময়ত পৰম্পৰাগত ভাৱে ৰাষ্ট্ৰপতি ভৱনত ইফটাৰ পাৰ্টীৰ আয়োজন চলিল। সকলোৱে ভাবিলে যে এজন মুছলমান সম্প্ৰদায়ৰ ৰাষ্ট্ৰপতি হিচাপে কালাম ছাৰে বৰ ধুম ধামেৰে ইফটাৰ পাৰ্টী অনুস্থিত কৰিব। পাৰ্টীৰ আয়োজন আৰম্ভ হোৱাৰ সময়তে কালাম ছাৰে তেওঁৰ ব্যক্তিগত সচিবক মাতি আনি সুধিলে, “মোক এটা কথা কওকচোন? আমি ইফটাৰ পাৰ্টী কিয় অনুষ্ঠিত কৰোঁ? ইফটাৰ পাৰ্টীলৈ যিসকল নিমন্ত্ৰিত হ’ব তেওঁলোক সকলোতো ধনী ধনী মানুহ। আমাৰ এই ইফটাৰ পাৰ্টীত কিমান খৰছ হ’ব”?\nৰাষ্ট্ৰপতি ভৱনৰ আতিথ্য বিভাগে হিচাপ কৰি উলিয়ালে যে ইফটাৰ পাৰ্টীত আঢ়ৈ লাখ টকা খৰছ হ’ব। কালাম ছাৰে ব্যক্তিগত সচিবক মাতি আনি ক’লে, “এই টকাখিনি আমি অনাথালায়ত থকা দুখীয়া শিশু সকলক দিব কিয় নোৱাৰোঁ। আপুনি অনাথালায় নিৰ্বাচন কৰক আৰু টকাখিনিৰ সদ ব্যৱহাৰৰ ব্যৱস্থা কৰক”।\nৰাষ্ট্ৰপতি ভৱনৰ তৰফৰ পৰা সেই টকাখিনিৰে আটা, দাইল, কম্বল, চুৱেটাৰ আদি কিনি ২৮ খন অনাথালায়ত বিতৰণ কৰাৰ ব্যৱস্থা কৰা হ’ল। সকলো আচৰিত হ’ল যে নিজে এগৰাকী মুছলমান হৈয়ো ৰাষ্ট্ৰপতি কালামে পৰম্পৰাগত ভাৱে চলি অহা ইফটাৰৰ পাৰ্টী নিদিলে।\nকিন্তু ইয়াতেই কাহিনী শেষ নহয়। কালাম ছাৰে তেওঁৰ ব্যক্তিগত সচিবক মাতি আনি ক’লে, “ইফটাৰৰ পাৰ্টীৰ টকা চৰকাৰী ধন। এই ধনেৰে দুখীয়া শিশুক আমি সহায় কৰিলোঁ, কিন্তু ইয়াত মোৰ ব্যক্তিগত অৰিহণা কি থাকিল? এই টকাৰ লগত মোৰ ব্যক্তিগত অৰিহণা এক লাখ টকা যোগ কৰক। কেৱল এই কথাৰ যাতে কোনেও ভূ নাপায়”।\n৩) ২০০৩ চনৰ ১৫ আগষ্টৰ স্বাধীনতা দিৱসৰ দিনা পৰম্পৰাগত ভাৱে ৰাষ্ট্ৰপতি ভৱনৰ ল’নত চাহ জলপানৰ আয়োজন কৰা হৈছিল। প্ৰায় ৩০০০ গণ্য মান্য ব্যক্তিক আমন্ত্ৰণ কৰা হৈছিল। সেইদিনা ৰাতিপুৱা ৮ বজাৰ পৰা দবাপিটা বৰষুণ আৰম্ভ হ’ল। ৰাষ্ট্ৰপতি ভৱনত গুণা-গথাঁ হ’ল, এনে বৰষুণত মুকলি ঠাইত কিদৰে চাহ জলপানৰ আয়োজন হ’ব। ৰাষ্ট্ৰপতি ভৱনৰ ভিতৰত মাত্ৰ ৭০০ মান লোকৰহে ব্যৱস্থা কৰিব পৰা যায়। ততাতৈয়াকৈ ২০০০ টা ছাতিৰ ব্যৱস্থা কৰা হ’ল।\nদুপৰীয়া ব্যক্তিগত সচিবে যেতিয়া চিন্তাক্লিষ্ট মনেৰে ৰাষ্ট্ৰপতি কালামৰ ওচৰলৈ গ’লে, তেওঁ চিৰপৰিচিত হাঁহিটোৰে ক’লে, “আজিৰ বতৰ বৰ সুন্দৰ। অনুভৱ কৰাচোন ইমান মনোমোহা মলয়া বতাহ বলি আছে”।\nব্যক্তিগত সচিব জনে তেওঁক মনত পেলাই দিলে, “কিন্তু ছাৰ, আজি আপুনি ৩০০০ মানুহক চাহ জলপানলৈ নিমন্ত্ৰণ কৰিছে। এনে বতৰত ৩০০০ মানুহৰ আপ্যায়ন কেনেকৈ সম্ভৱ হ’ব? ৰাষ্ট্ৰপতি ভৱনত ৭০০ মানুহ জুৰিব। ২০০০ ছতিৰ বন্দোবস্ত কৰিছোঁ। কিন্তু তথাপিও যথেষ্ট নহ’ব”।\nকালামে হাঁহি মাৰি ক’লে, “ইমাননো কি ডাঙৰ কথা হ’ব। খুব বেছি আমি কেইজনমান বৰষুণত তিতিম। মই বৰষুণত তিতিবলৈ সাজু আছোঁ। আজি বৰষুণত তিতি তিতি চাহ খোৱাৰ মজা ল’ম”।\nকালামৰ শিশুসুলভ কথাত একো উৱাদিহ নাপাই চিন্তাক্লিষ্ট মনেৰে সচিব গৰাকী কোঠাৰ পৰা ওলাই যাবলৈ লওঁতেই কালামে তেওঁক ওচৰলৈ মাতি লাহে লাহে ক’লে, “আপুনি চিন্তা নকৰিব। মই ওপৰ মহলত কথা পাতি থৈছোঁ। ঈশ্বৰে আমাক সহায় কৰিব”।\nঠিক ২ বজাৰ লগে লগে বৰষুণ বন্ধ হৈ গ’ল। ডাৱৰ ফালি বেলি ওলাল। আয়োজন সকলৰ মুখত হাঁহি ফুটি উঠিল। চাৰে পাঁচ বজাত ৰাষ্ট্ৰপতি কালামে ল’নলৈ আহি অভ্যাগত সকলৰ লগত কথা পাতিলে, মত বিনিময় কৰিলে, চাহ জলপান খালে, ফটো তুলিলে। ছয় বাজি পোন্ধৰ মিনিটত জাতীয় সংগীত বাজি উঠিল আৰু অনুস্থানটোৰ সামৰণি পৰিল। কালাম ছাৰে অনুষ্ঠানন সামৰি ৰাষ্ট্ৰপতি ভৱনত পুনৰ প্ৰৱেশ কৰাৰ অলপ পিচতেই আকৌ ধাৰাষাৰ বৰষুণ আৰম্ভ হ’ল। সঁচাকৈয়ে এনে লাগিছিল যেন কালাম ছাৰে ঈশ্বৰৰ লগত কথা পাতি অলপ সময়ৰ বাবে বৰষুণ স্তব্ধ কৰি ৰাখিছিল।\nএনে প্ৰেৰণাময় আৰু ব্যতিক্ৰম কথা আৰু জীৱনৰ কাহিনীয়ে আপোনাৰ জীৱনো ৰঙাই তুলিব নোৱাৰিবনে। পাৰিলে কিতাপখন সংগ্ৰহ কৰি এই ইতিবাচক উদাহৰণবোৰৰ বিষয়ে সবিশেষ পঢ়ো আহকচোন।\nTags # BOOK-DISCUSSION # DIPANKAR MALLA BARUAH # positive-thinking # ইতিবাচক-চিন্তা # গ্ৰন্থ আলোচনা # দীপাংকৰ মল্ল বৰুৱা\nLabels: BOOK-DISCUSSION, DIPANKAR MALLA BARUAH, positive-thinking, ইতিবাচক-চিন্তা, গ্ৰন্থ আলোচনা, দীপাংকৰ মল্ল বৰুৱা


জানো আহক, সুস্থ মন আৰু স্বাস্থ্যৰ বাবে টোপনিৰ প্ৰয়োজনীয়তা কিমান? -\nHomeজীৱন শৈলীজানো আহক, সুস্থ মন আৰু স্বাস্থ্যৰ বাবে টোপনিৰ প্ৰয়োজনীয়তা কিমান?\nজানো আহক, সুস্থ মন আৰু স্বাস্থ্যৰ বাবে টোপনিৰ প্ৰয়োজনীয়তা কিমান?\nগুৱাহাটী : মন আৰু শৰীৰ সুস্থ হৈ থাকিবলৈ সুস্বাদু খাদ্যৰ লগতে প্ৰয়োজন সঠিক মাত্ৰাৰ টোপনিও৷ কোনো এজন ব্যক্তিৰ শৰীৰ আৰু মন দুয়োটাই স্বাস্থ্যৱান আৰু নিৰোগী হ’লেহে তেওঁক সুস্বাস্থ্যৰ গৰাকী বুলি ক’ব পাৰি। নিজকে শাৰীৰিক আৰু মানসিকভাৱে স্বাস্থ্যৱান আৰু নিৰোগী কৰি সু-স্বাস্থ্যৰ গৰাকী হ’বলৈ হ’লে আমাৰ কিছু কৰণীয় থাকে। য’ত প্ৰয়োজন সঠিক মাত্ৰাৰ টোপনি৷ অধিক বা কম মাত্ৰাৰ টোপনি আমাৰ শৰীৰৰ বাবে হানিকাৰক হ’ব পাৰে৷ টোপনি আমাৰ দৈনন্দিন জীৱন যাত্ৰা তথা সুস্থ জীৱনৰ এক এৰাব নোৱাৰ অংশ। মানৱ জীৱনৰ বিৰামহীন কৰ্ম-কাণ্ডৰ পৰা সাময়িক সকাহ তথা দিনৰ দিনটোৰ কৰ্মৰ পৰা আমাৰ শৰীৰটোক জিৰণি দিয়াৰ এক মাধ্যম টোপনি। নিদ্ৰা যোৱা অৱস্থা বা টোপনি হৈছে জিৰণিৰ এনে এক অৱস্থা যেতিয়া শৰীৰৰ সকলো ইচ্ছাকৃত কাৰ্য সাময়িকভাৱে স্থগিত থাকে আৰু মগজুৰ চেতনা আংশিক বা সম্পূৰ্ণৰূপে ব্যাহত হয়।\nযেতিয়া শৰীৰে ভাগৰ অথবা অৱশ অনুভৱ কৰে তেতিয়াই আমাক টোপনিয়ে হেঁচা মাৰি ধৰে। টোপনি ভাগৰুৱা শৰীৰৰ বাবে পৰম ঔষধ৷ দিনৰ ভাগত নানা কামত মানুহৰ মন আৰু শৰীৰ ভাগৰত অধীৰ হয়, নিশাৰ ভাগত টোপনিয়ে এই সকলবোৰ ক্লান্তি দূৰ কৰি শৰীৰটোক জীৰণি লোৱাত সহায় কৰে৷ বিশেষজ্ঞসকলৰ মতে নিশা সাতৰ পৰা আঠ ঘণ্টা সময় শুলেই পৰিমিত টোপনিৰ বাবে যথেষ্ট হয়।\nতথাপি কিন্তু আমাৰ সমাজত টোপনিক যেন এক নেতিবাচক দৃষ্টিৰে চোৱা হয়। আমাৰ প্ৰধানকৈ গ্ৰামাঞ্চলত এই মানসিকতা অধিক। ভাল টোপনি হ’লে হজম শক্তি বৃদ্ধি পোৱাৰ লগতে শৰীৰত বহু ৰোগ নিৰাময় হয়৷ সমীক্ষা অনুযায়ী, এটি নৱজাতক শিশুৱে ১৪ৰ পৰা ১৭ ঘণ্টা টোপনি যাব লাগে৷ ১-২ বছৰীয়া শিশুৱে ১১-১৪ ঘণ্টা টোপনি যাব লাগে৷ ৬-১৩ বছৰীয়া শিশুৱে ৯-১১ ঘণ্টা টোপনি যাব লাগে৷ এগৰাকী কিশোৰে ৮ৰপৰা ১০ ঘণ্টা, পূৰ্ণবসয়স্ক আৰু প্ৰাপ্ত-বয়স্কই ৭ৰ পৰা ৯ ঘণ্টা আৰু বৃদ্ধ তথা ৬৫ বছৰৰ ওপৰৰ লোকে ৭ৰ পৰা ৮ঘণ্টা টোপনি মৰিব লাগে৷ তাৰ মাজতে সময়ত টোপনি মৰাৰ লগতে আৰু একে সময়তে উঠিবলৈ যত্ন কৰিব লাগে৷\nPrevious articleসলনি হৈছে কাশ্মীৰ : শ্বহীদ আৰক্ষী বিষয়াক শ্ৰদ্ধা জনাবলৈ ওলাই আহিল সহস্ৰজন\nNext articleপ্ৰেয়সীক ‘ছেক্স টয়’ উপহাৰ, নাচোৰবান্দা প্ৰেমিকৰ আজৱ কাণ্ড


জৰ্জ বৰদলৈৰ ছুইচাইড নোটৰ তথ্য ১০০% সত্য! আমচাং বনাঞ্চলত শ শ বিঘা ভূমি দখলক লৈ আৰু কি ক'লে বিধায়ক অতুল বৰাই?\nHomeঅসমজৰ্জ বৰদলৈৰ ছুইচাইড নোটৰ তথ্য ১০০% সত্য! আমচাং বনাঞ্চলত শ শ বিঘা ভূমি দখলক লৈ আৰু কি ক'লে বিধায়ক অতুল বৰাই?\n'ৰাজ্যৰ বিশিষ্ট উদ্যোগপতি জৰ্জ বৰদলৈ মৃত্যুৰ আঁৰত ডনবস্ক' জগৰীয়া ৷ বনাঞ্চলৰ ভূমি বেদখল কৰি আমচাঙত নিৰ্মাণ কৰিছে শিক্ষা প্ৰতিষ্ঠান ৷'' - এই দাবী কৰি বেদখলকৃত প্ৰতিষ্ঠানৰ বিৰুদ্ধে তদন্তৰ দাবী তোলে দিছপুৰৰ বিধায়ক অতুল বৰাই (MLA Atul Bora) ৷\nডনবস্ক' বিশ্ববিদ্যালয়ে অবৈধ-অনীতিৰে সম্পত্তিৰ পাহাৰ গঢ়া বুলি অভিযোগ কৰি তেওঁ কয় যে আমচাং বনাঞ্চলত শ শ বিঘা ভূমি বেদখল কৰিছে বিশ্ববিদ্যালয়খনে ৷ পিছে এয়া কিদৰে সম্ভৱ হৈছে, সেয়া এক নুবুজা সাঁথৰ (George Bordoloi Suicide Case)৷\nদিছপুৰৰ বিধায়ক অতুল বৰাই অসমৰ উদ্যোগী, ব্যৱসায়ী জৰ্জ বৰদলৈৰ (George Bordoloi) আত্মহত্যাই বহুখিনি নতুন তথ্য পোহৰলৈ অনা বুলি দাবী কৰে ৷ বৰদলৈৰ আত্মহত্যাৰ সময়ত লিখি থৈ যোৱা ছুইচাইডৰ সকলোখিনি সত্য বুলি দাবী কৰে বিধায়কগৰাকীয়ে৷\nআৰক্ষীৰ তদন্তৰ সমান্তৰালকৈ অবৈধ বেদখল সন্দৰ্ভত ৰাজ্য চৰকাৰক সুকীয়া তদন্ত কৰিবলৈ আহ্বান জনায় তেওঁ ৷ আমচাঙত বসবাস কৰা সাধাৰণ জনতা যদি বেদখলকাৰী তেন্তে ডনবস্ক' বিশ্ববিদ্যালয় কিয় নহ'ব বেদখলকাৰী বুলি প্ৰশ্ন তোলে অতুল বৰাই ৷ উল্লেখ্য যে ইতিমধ্যে ডনবস্ক'ৰ উপাচাৰ্যক গ্ৰেপ্তাৰ কৰি এদিনৰ বাবে আৰক্ষীৰ জিম্মাত লৈছিল আৰক্ষীয়ে ৷


xukhdukh.com June 17, 2013\n১. সংস্কাৰৰ ধ্বজ উৰুৱাই ইৰানৰ ৰাষ্ট্ৰপতি ৰূপে নিৰ্বাচিত হ’ল হাছান ৰৌহানিঃ ৰাষ্ট্ৰপতি নিৰ্বাচনত কট্টৰপন্থীৰ পৰাজয়ে উজলাই তুলিলে ধৰ্মান্ধতাৰ বিৰুদ্ধে মুছলিম নৱ-প্ৰজন্মৰ পৰিবৰ্তনশীল চিন্তাধাৰাক ৷\n২. টাই আহোম যুৱ পৰিষদে "মূলা গাভৰু বঁটাৰে" সন্মানিত কৰিলে বিশিষ্টা শিক্ষাবিদ চিত্ৰলতা ফুকনকঃ সভাত উন্মোচক ৰূপে অংশগ্ৰহণ কৰি মূলাগাভৰুৰ আদৰ্শক সোঁৱৰিলে অসম সাহিত্য সভাৰ সভাপতি ইমৰাণ শ্বাহে ৷\n৩. ডিমৌত সুধাকণ্ঠ ডঃ ভূপেন হাজৰিকাৰ আৱক্ষ মূৰ্তি উন্মোচনঃ একক প্ৰচেষ্টাৰে ইয়াক নিৰ্মাণ কৰি এক প্ৰশংসনীয় কামৰ বাস্তৱ ৰূপ দিলে প্ৰাক্তন শিক্ষক পৰাণ দাসে ৷\n৪. গীতৰত্ন নগেন বৰাৰ সোঁৱৰণত উৎসৰ্গিত হব নতুন তথ্যচিত্ৰ "মোৰ ইতিহাস, মোৰ ভৱিষ্যত", নাৰায়ণ চন্দ্ৰ দেৱ গোস্বামীৰ বৰ্ণময় জীৱন তথা সাহিত্য কৰ্মৰ ওপৰত নিৰ্মিত তথ্যচিত্ৰখনৰ উন্মোচন হব অহা ২৩জুনত ৷\n৫. খ্যাতনামা কৃষি বিজ্ঞানী দেৱৰ দেৱে গঢ়ি তুলিব বিচাৰিছে এখন বীজ উদ্যান(চীড বেংক) ৯০০বিধ ধানৰ বীজ উৎপাদনৰ লক্ষ্যৰে লোৱা হব এই প্ৰকল্প, আৰু বিনামূলীয়াকৈ এই বীজ কৃষকৰ মাজত বিতৰণৰ বাবেও গ্ৰহণ কৰিব উদ্যোগ ৷\n৬. আজি ৰাজ্যসভাৰ সাংসদ ৰূপে নতুন কাৰ্যকালৰ বাবে শপত গ্ৰহণ কৰিলে প্ৰধানমন্ত্ৰী মনোমোহন সিঙে ৷\n৭. ধেমাজিত সামাজিক সংগঠনৰ অভিযোগৰ ভিত্তিত উপায়ুক্তই ল’লে কঠোৰ পদক্ষেপঃ গ্ৰেপ্তাৰ হ’ল দুৰ্নীতিগ্ৰস্ত বিডিঅ’ ৰত্নকান্ত মালী, লগতে গ্ৰেপ্তাৰ হ’ল সহযোগী আৰু ধন দাবী কৰা গাঁওবুঢ়াও ৷\n৮. দলীয় পদোন্নতিঃ এইবাৰ এআইচিচিৰ সম্পাদকৰ দ্বায়িত্ব লাভ কৰিলে অসম চৰকাৰত সংসদীয় সচিব ৰূপে সেৱা আগবঢ়াই থকা কংগ্ৰেছী বিধায়ক ভূপেন বৰা আৰু ৰাণা গোস্বামীয়ে৷\n৯. অহা ১৩জুলাইত নগাঁও নাট্য মন্দিৰত আয়োজিত হৈছে সদৌ অসম ভিত্তিক সমবেত সংগীত প্ৰতিযোগিতা ৷\n১০. এন চি এ ৰ প্ৰশিক্ষক অশোক তালুকদাৰে স্কোৱাছৰ প্ৰথম অসমীয়া প্ৰশিক্ষক হোৱাৰ কৰিলে গৌৰৱ অৰ্জন৷\n১১. চেম্পিয়নছ ট্ৰফীত বাৰতীয় ক্ৰিকেট দলৰ দুৰ্দান্ত প্ৰদৰ্শণঃ পৰাজিত কৰিলে পাকিস্তানক ৷\n১২. অহা ২৭ ছেপ্তেম্বৰৰ পৰা গুৱাহাটীত অনুষ্ঠিত হব ৩৭তম ৰাষ্ট্ৰীয় পাঞ্জা চেম্পিয়নশ্বিপঃ আয়োজন কৰিব অসম পাঞ্জা সন্থাই ৷\n১৩. পেৰুৰ কাৰাগাৰত বন্দী হৈ থকা ১২০০ কয়দীয়ে একেলগে নৃত্য পৰিবেশন কৰি গঢ়িলে বিশ্ব অভিলেখঃ কাঠৰ টুকুৰাৰ ওপৰত ব্যায়ামৰ ৰূপত এক অনন্য নৃত্যৰ পৰিবেশনৰ বাতৰিয়ে লাভ কৰিলে বিশ্বৰ সংবাদ মাধ্যমৰ শিৰোনামাত স্থান ৷\n১৪. আজি কেন্দ্ৰীয় মন্ত্ৰী সভাৰ সাল-সলনিৰ সম্ভাৱনাঃ দেশে লাভ কৰিব নতুন ৰেলমন্ত্ৰী ৷\n১. অসমত অন্ততঃ ২০বছৰলৈকে নোলায় নতুন চৰকাৰী চাকৰিঃ বিভিন্ন বিভাগত খালী হৈ থকা ১লাখ ২৮হাজাৰ পদৰ ভিতৰত গগৈ চৰকাৰে ২৬হাজাৰতকৈ অধিক পদ বিলুপ্ত কৰাৰ বাতৰিয়ে পালে সংবাদ শিৰোনামা ৷\n২. ন্যায় নাপাই হতাশ হৈছে শ্ৰমিক নেতা গংগাৰাম ক’লৰ পত্নীঃ তেখেতৰ স্বামীৰ হত্যত বহু কংগ্ৰেছীৰ হাত থকাৰ তুলিলে অভিযোগ ৷\n৩. গুৱাহাটীৰ পৌৰ নিগমৰ নিৰ্বাচনী প্ৰচাৰৰ মাজতে অঘটনঃ বিজয়া চক্ৰৰ্ৱতীলৈ চোঁচা ল’লে কংগ্ৰেথী গুণ্ডাই ৷\n৪. অসমৰ দ্বায়িত্বৰ পৰা অপসাৰিত হ’ল দ্বিগবিজয় সিংঃ এইবাৰ অসম প্ৰদেশ কংগ্ৰেছৰ দ্বায়িত্বত চি পি যোশী ৷\n৫. পাঁচমহীয়া পুত্ৰ, সাতবছৰীয়া কণ্যাসহ মাতৃৰ মৃতদেহ উদ্ধাৰ তেজপুৰতঃ হত্যা নে আত্মহত্যা, তাকে লৈ অঞ্চলটোত বিৰাজ কৰিছে চাঞ্চল্য ৷\n৬.উত্তৰ শালমাৰাৰ খোৰাগাঁৱত ইটা ভাতাৰ চিমনি খহি পৰাৰ ফলত তিনিজন শ্ৰমিকৰ মৃত্যুঃ উত্তেজিত জনতাই জ্বলাই দিলে ১৫টাকৈ ঘৰ ৷\n৭. মৃত্যুৰ দিশ ধাৱমান শিৱসাগৰ পৰিবহন নিগমঃ আঠ মাহত কমিল নিগমৰ ১৬খনকৈ নিজা বাছ, মেৰামতিৰ অভাৱে সৃষ্টি কৰিছে কদৰ্য অৱস্থাৰ ৷\n৮. বদৰুদ্দিন আজমলে দলত একনায়কত্ববাদ চলোৱাৰ অভিযোগ তুলি গোপনে কংগ্ৰেছলৈ ঢাপলি মেলিবলৈ ওলাইছএ এ আই ডি এউ এফৰ ছয় সাংসদঃ এই খবৰে গৰম কৰি তুলিছে মূল বিৰোধী দলৰ ৰাজনীতিৰ ভিতৰচৰা ৷\n৯. হোজাইত এলোপেথিক দৰৱেৰে হোমিঅ’ চিকিৎসকে পাতিলে চিকিৎসা শিবিৰঃ সচেতন ৰাইজৰ উঠিল চকু কপালত ৷\n১০. মুছলিম বিশ্ববিদ্যালয় স্থাপন আৰু ২৫% সংৰক্ষণৰ দাবী তুলিলে আমছাইঃ সংখ্যালঘুক চৰকাৰে অৱহেলা কৰাৰ তুলিলে অভিযোগ ৷\nBy xukhdukh.com on June 17, 2013


কিৰণ জয় চাউদাং “মই কোন?” - Hourly Times\nJanuary 8, 2020000 1 min2yrs 97\nদিনৰ পিছত আান্ধাৰেৰে আৱৰা\nএকোটা কলা নিশা নিকি মই?\nসেই ৰাজ্যৰ কোঁৱৰ নিকি মই\nযি ৰাজ্য আজিও অস্তিত্ববিহীন?\nসেই লুইতৰ পানী নিকি মই\nনাই নাই এই বোৰ কোনোটো নহয় মই।\nঠিকনা-নাহৰকটীয়া ঘিলাগুৰী গাওঁ।


এক্সক্লুছিভ - The Cross Current\nঅনুসন্ধান গ্ৰাউণ্ড জিৰ' বিশ্লেষণ শীৰ্ষ সংবাদ\nকংগ্ৰেছৰ নেতৃত্বত এফালে গান্ধী পৰিয়াল , আনফালে গ্ৰুপ ২৩ ৷ দুয়োটা শিবিৰৰ মাজত সৃষ্টি হৈছে ব্যাপক সংঘাত ৷ গ্ৰুপ ২৩ য়ে বিচাৰিছে কংগ্ৰেছ নেতৃত্বৰ আমূল পৰিৱৰ্তন ৷ আনটো শিবিৰে বিচাৰিছে নেতৃত্বত থাকক গান্ধী পৰিয়াল ৷ কংগ্ৰেছৰ ভিতৰচ’ৰাৰ এই শীতল…\nIt has almost beenaweek since the result of the Manipur assembly elections were announced. The ruling BJP securedaresounding victory by winning 32 out of 60 seats in the assembly. However, the BJP High Command has not been able to…\nবিগত ১০ মাৰ্চত ঘোষণা কৰা হ’ল মণিপুৰ বিধানসভা নিৰ্বাচনৰ ফলাফল ৷ ৩২ খন আসনত বিজয় সাব্যস্ত কৰি নিৰংকুশ সংখ্যাগৰিষ্ঠতা লাভ কৰিলে বিজেপিয়ে ৷ কিন্তু তাৰ পাছতো বিজেপি হাইকামাণ্ডে ঘোষণা কৰিব পৰা নাই মণিপুৰৰ মুখ্যমন্ত্ৰীৰ নাম ৷ এম বীৰেন সিঙ আছিল…


ফাৰহান আখতাৰ - অসমীয়া ৱিকিপিডিয়া\n২০১০ চনত কাৰ্থিক কলিং কাৰ্থিক ছবিৰ প্ৰচাৰ চলোৱা সময়ত আখতাৰক দেখা গৈছে\n৯ জানুৱাৰী, ১৯৭৪ (৪৮ বছৰ)\nঅধুনা আখতাৰ (m. ২০০০)\nজয়া আখতাৰ (ভগ্নী)\nফাৰহান আখতাৰ (জন্ম ৯ জানুৱাৰী, ১৯৭৪) এগৰাকী ভাৰতীয় কথাছবি পৰিচালক, চিত্ৰনাট্যকাৰ, প্ৰযোজক, অভিনেতা, গায়ক, গীতিকাৰ আৰু দূৰদৰ্শনৰ অনুষ্ঠান সঞ্চালক। তেওঁৰ পিতৃ জাভেদ আখতাৰ আৰু মাতৃ হানী ইৰাণী। সৰুৰে পৰাই হিন্দী চলচ্চিত্ৰ জগতৰ প্ৰভাৱ লাভ কৰা ফাৰহান আখতাৰে লমহে (১৯৯১) আৰু হিমালয় পুত্ৰ (১৯৯৭) চলচ্চিত্ৰৰ সহকাৰী পৰিচালক হিচাপে বলিউডত আত্মপ্ৰকাশ কৰে।\nফাৰহান আখতাৰে ৰিতেশ চিধৱানীৰ সৈতে লগ হৈ এক্সেল এণ্টাৰটেইনমেণ্ট নামেৰে এটা প্ৰযোজনা সংস্থা খোলে আৰু ২০০১ চনত দিল চাহতা হে শীৰ্ষক প্ৰথমখন তেওঁ নিজে পৰিচালনা কৰা হিন্দী চলচ্চিত্ৰই মুক্তি লাভ কৰে। আধুনিক প্ৰজন্মটোক প্ৰতিফলিত কৰা এই চলচ্চিত্ৰখনে সমালোচকৰ বিশেষ দৃষ্টি লাভ কৰাৰ লগতে ৰাষ্ট্ৰীয় বঁটা লাভ কৰিবলৈও সক্ষম হৈছিল। ২০০৪ চনত লক্ষ্য আৰু সেইবছৰতে ব্ৰাইড এণ্ড প্ৰেজুডিছ শীৰ্ষক হলীউডৰ এখন ছবিৰ গানৰ কথা ৰচনা কৰি হলীউডতো খোজ পেলায়। ২০০৬ চনত তেওঁ ব্যৱসায়িকভাৱে সফল ডন আৰু এইড্‌ছ ৰোগ সজাগতা বৃদ্ধিৰ বাবে পজিটিভ নামেৰে এখন চুটি ছবিও পৰিচালনা কৰিছিল।\nফাৰহান আখতাৰে ৰক অন! ছবিৰ জৰিয়তে অভিনেতা হিচাপে আত্মপ্ৰকাশ কৰে। তেওঁ নিজে প্ৰযোজনা কৰা চলচ্চিত্ৰখনে শ্ৰেষ্ঠ ছবিৰ ৰাষ্ট্ৰীয় বঁটা পাবলৈ সক্ষম হয়। আখতাৰে ২০১১ চনত জিন্দেগী না মিলেগী দোবাৰা শীৰ্ষক চলচ্চিত্ৰখনি প্ৰযোজনা কৰে, য’ত তেওঁ নিজে অভিনয় কৰাৰ লগতে চিত্ৰনাট্যৰ আৰু সংলাপ লিখিছিল। এই ছবিখনে শ্ৰেষ্ঠ সহকাৰী অভিনেতাসহিতে দুটাকৈ ৰাষ্ট্ৰীয় বঁটা লাভ কৰাৰ লগতে সমালোচক আৰু ব্যৱসায়িকভাৱেও সফল হৈছিল। সেই বৰ্ষতে তেওঁ ডন ২ শীৰ্ষক ছবিখনো নিৰ্মাণ কৰে যিখন এতিয়ালৈকে তেওঁৰ সৰ্বাধিক আৰ্জনকাৰী ছবি হিচাপে পৰিগণিত হৈ আছে। ২০১৩ চনত তেওঁ মিলখা সিঙৰ চৰিত্ৰ ৰূপায়ণ কৰা ছবি ভাগ মিলখা ভাগ-ৰ বাবে ফিল্মফেয়াৰৰ শ্ৰেষ্ঠ অভিনেতাৰ সন্মান বুটলিবলৈ সক্ষম হৈছিল।\nফাৰহান আখতাৰৰ পিতৃ জাভেদ আখতাৰ আৰু মাতৃ হানী ইৰাণী, ভগ্নী জয়া আখতাৰ। তেওঁৰ সৰুকালতেই মাক দেউতাকৰ বিবাহ বিচ্ছেদ হোৱাৰ পাছত দেউতাকে ১৯৮৪ চনত শ্বাবানা আজমীক বিয়া কৰায়। ফাৰহান আখতাৰ বিখ্যাত উৰ্দু কবি মাজটাৰ খেইৰাবাদীৰ আজোনাতি আৰু জান নিচাৰ আখতাৰৰ নাতি। তদুপৰি তেওঁ ফাৰহা খান আৰু চাজিদ খানৰ ভতিজা। তেওঁ মুম্বাইৰ মানেকজী কুপাৰ স্কুলত স্কুলীয়া শিক্ষা সাং কৰি মুম্বাইৰে এইচ আৰ কলেজত আইনী শিক্ষা গ্ৰহণাৰ্থে নামভৰ্তি কৰে যদিও দ্বিতীয় বৰ্ষত নিম্ন শ্ৰেণী উপস্থিতিৰ হাৰৰ বাবে তেওঁক কলেজৰ পৰা বহিষ্কাৰ কৰা হয়। ফাৰহান আখতাৰে ২০০০ চনত অধুনা ভৱানীক বিয়া কৰায় আৰু তেওঁলোক সাক্ষ্য আৰু আকিৰা নামেৰে দুটি সন্তানৰ অভিভাৱক।\n১৯৯৯ চনত ৰীতেশ চিধৱানীৰ সৈতে লগ হৈ ফাৰহান আখতাৰে প্ৰতিষ্ঠা কৰা প্ৰযোজনা সংস্থা এক্সেল এণ্টাৰটেইনমেণ্টৰ সৌজন্যত ২০০১ চনত তেওঁ নিজে লিখা আৰু পৰিচালনা কৰা ছবি দিল চাহতা হে-ই সমালোচকৰ দৃষ্টি কাঢ়িবলৈ সক্ষম হয়। এই ছবিখন প্ৰায় তিনিমাহ ধৰি ছিডনী, গোৱা আৰু মুম্বাইত শ্বুটিং কৰা হৈছিল। ফাৰহান আখতাৰে এই ছবিখনক তেওঁৰ কেৰিয়াৰৰ টাৰ্ণিং পইণ্ট হিচাপে অভিহিত কৰিছে। ছবিখনে ২০০২ চনৰ শ্ৰেষ্ঠ ছবিৰ ৰাষ্ট্ৰীয় বঁটা লাভ কৰিবলৈ সক্ষম হয়। চলচ্চিত্ৰখন ইণ্টাৰনেছনেল ফিল্ম ফেষ্টিভেল ইণ্ডিয়া আৰু অষ্টিন ফিল্ম ফেষ্টিভেলত প্ৰদৰ্শিত হৈছিল।\nআখতাৰৰ দ্বিতীয়খন চলচ্চিত্ৰ হৈছে লক্ষ্য, য’ত অভিনয় কৰিছিল হৃত্বিক ৰৌছন আৰু প্ৰীতি জিণ্টাই। চলচ্চিত্ৰখন লাডাখ, দেঢ়াডুন আৰু মুম্বাইত শ্বুটিং কৰা হৈছিল আৰু পৰিচালক হিচাপে আখতাৰে আৰ্মীৰ জীৱন সম্বন্ধে যথেষ্ট অধ্যয়ন কৰিবলগীয়া হৈছিল। চলচ্চিত্ৰখন ব্যৱসায়িকভাৱে বিফল হৈছিল। ২০০৪ চনত ভগ্নী জয়া আখতাৰৰ সৈতে লগ লাগি গোৰিন্দৰ ছঢ়াৰ ছবি ব্ৰাইড এণ্ড প্ৰেজুডিছ-ৰ বাবে ইংৰাজী গানৰ কথা ৰচনা কৰে। ২০০৬ চনত আখতাৰে শ্বাহৰুখ খানক মুখ্য চৰিত্ৰ হিচাপে লৈ ১৯৭৮ চনৰ ছবি ডন-ৰ ৰিমেক ছবিখন প্ৰযোজনা, পৰিচালনা তথা চিত্ৰনাট্য ৰচনা কৰে। ছবিখনে ২০০৬ চনৰ ২০ অক্টোবৰ তাৰিখে মুক্তি লাভ কৰিছিল আৰু বিশ্বজুৰি প্ৰায় ১০৫ কোটি টকা আৰ্জনেৰে বক্স অফিচত সফল ছবি হিচাপে পৰিগণিত হৈছিল। ২০০৭ চনত আখতাৰে হনিমুন ট্ৰেভেলছ প্ৰাইভেট লিমিটেড নামেৰে এখন চলচ্চিত্ৰ আৰু পজিটিভ শীৰ্ষক এইড্‌ছ ৰোগৰ সজাগতা বৃদ্ধিমূলক ১২ মিনিট দৈৰ্ঘ্যৰ এখন চুটি ছবি নিৰ্মাণ কৰে।\n২০০৮ চনত তেওঁ ৰক অন! শীৰ্ষক চলচ্চিত্ৰৰ জৰিয়তে অভিনয়ৰ লগতে গায়ক হিচাপেও আত্মপ্ৰকাশ কৰে। সেই চলচ্চিত্ৰখনৰ সংলাপ লিখাৰ লগতে প্ৰযোজনাও তেওঁৰেই আছিল। এ. আৰ. ৰহমানৰ সংগীতৰ এলবাম ব্লু-ত গান গোৱাৰ প্ৰস্তাৱ নাকচ কৰি আখতাৰে লাক বাই চাঞ্চ নামৰ চলচ্চিত্ৰখনত অভিনয় কৰে। তাৰপাছতেই অভিনয় কৰা আন এখন চিত্ৰ দ্য ফকিৰ অৱ ভ্যেনিছ। ২০১০ চনত তেওঁ নিজে প্ৰযোজনা কৰা চলচ্চিত্ৰ কাৰ্থিক কলিং কাৰ্থিক-ত কাৰ্থিক চৰিত্ৰ তেওঁ ৰূপায়ণ কৰে। তাৰ পাছতেই তেওঁ ভগ্নী জয়া আখতাৰৰ ছবি জিন্দেগী না মিলেগী দোবাৰা-ৰ ইমৰান চৰিত্ৰটি ৰূপায়ণ কৰি সমালোচকৰ প্ৰশংসা লাভ কৰে। চলচ্চিত্ৰখনৰ সংলাপো ফাৰহান আখতাৰেই ৰচনা কৰা। ডন ২-ৰ পিছতেই তেওঁ মিলখা সিঙৰ জীৱনৰ আধাৰত নিৰ্মিত ছবি ভাগ মিলখা ভাগ-ৰ মিলখা সিং চৰিত্ৰৰ বাবে চুক্তিবদ্ধ হয় আৰু চৰিত্ৰটি ফুটাই তুলিবৰ বাবে ব্যায়ামাগাৰত এক কঠিন ট্ৰেইনিং লবলগীয়া হৈছিল। ২০১৪ চনত তেওঁ চাডী কে চাইড এফেক্টছ, ২০১৫ চনত দিল ঢড়কনে দো ছবিত অভিনয় কৰে।\nফাৰহান আখতাৰক ২০০২ চনত ফেমিনা মিছ ইণ্ডিয়াৰ বিচাৰক হিচাপে দেখা গৈছিল। ২০০৫ চনৰ নাচ বলিয়ে নামৰ নৃত্য প্ৰতিযোগিতাৰো বিচাৰক হিচাপে যোগদান কৰিছিল। সেই বৰ্ষতে এন ডি টিভি ইমাজিন চেনেলৰ অ’য়ে ইটছ ফ্ৰাইডে শীৰ্ষক অনুষ্ঠানটোৰ সঞ্চালক হিচাপে অৱতীৰ্ণ হৈছিল। ২০১২ চনৰ আগষ্টত বলাৎকাৰ আৰু নাৰীৰ সুৰক্ষা আৰু সমতাৰ বাবে তেওঁ MARD (Men against Rape and Discrimination) নামেৰে এটি অনুষ্ঠান খোলে।\nফাৰহান আখতাৰ সম্পৰ্কে ইণ্টাৰনেট মুভি ডাটাবেছত থকা তথ্য।\nটুইটাৰত ফাৰহান আখতাৰ\n"https://as.wikipedia.org/w/index.php?title=ফাৰহান_আখতাৰ&oldid=280633"ৰ পৰা অনা হৈছে\nএই পৃষ্ঠাখন ০৬ জুন, ২০২১ তাৰিখে ০৯:১১ বজাত অন্তিম সংশোধন কৰা হৈছিল।


ইণ্ডিয়ান ৰিভাইচ ভাৰচন (IRV) আচামিচ - 2019 যাকোবৰ পত্ৰ5অধ্যায়\n1 এতেকে চাওক, হে ধনৱন্ত লোক, আপোনালোকৰ বাবে যি যি দূৰ্দশা আহিব ধৰিছে, তাৰ কাৰণে হাহাকাৰ কৰি ক্ৰন্দন কৰক* লূক 6:24, হিতো. 11:28, আমো. 6:1।2আপোনালোকৰ ধন-সম্পত্তি গেলি পচি যাব ধৰিছে; আপোনালোকৰ কাপোৰবোৰ পোকে খোৱা হ’ল।3আপোনালোকৰ সোণ-ৰূপ ক্ষয়ণীয় হ’ল আৰু সেই ক্ষয়ণীয়তাবোৰে আপোনালোকৰ বিপক্ষে সাক্ষ্য দিব আৰু সেইবোৰে জুইৰ নিচিনা হৈ আপোনালোকৰ মঙহ খাব। আপোনালোকে শেষ কালতহে ধন-সম্পত্তি সাঁচিলে।\n4 চাওক, আপোনালোকৰ পথাৰৰ শস্য দোৱা বনুৱাবোৰৰ যি বেচ আপোনালোকে প্ৰৱঞ্চনা কৰি ৰাখি নিদিলে, সেই বেচেই আটাহ পাৰিছে; আৰু সেই দাওনী সকলৰ আৰ্ত্তস্বৰ বাহিনীগণৰ প্ৰভুৰ কাণত পৰিছে।5আপোনালোকে পৃথিৱীত সুখভোগ আৰু ইন্দ্ৰিয়-সুখাভিলাষেৰে জীয়াই থাকিলে; হত্যাৰ দিনটো আপোনালোকে নিজ নিজ হৃদয় তৃপ্ত কৰিলে।6যিজনে আপোনালোকক প্ৰতিৰোধ নকৰে, সেই ধাৰ্মিক লোকজনক আপোনালোকে দোষী কৰি বধ কৰিলে।\n7 এতেকে, হে ভাইসকল, প্ৰভুৰ আগমণলৈ ধৈৰ্য ধৰি থাকক। চাওক, খেতিয়কে খেতিৰ বহুমূল্য শস্য পৃথিৱীৰ পৰা পাবৰ বাবে বাট চাই থাকে আৰু যেতিয়ালৈকে প্ৰথম আৰু পাছৰ বৰষুণ নাপাই, তেতিয়ালৈকে ধৈৰ্য ধৰি থাকে। 8 তেনেদৰে আপোনালোকেও ধৈৰ্য ধৰক, নিজ নিজ হৃদয় থিৰে ৰাখক; কাৰণ প্ৰভুৰ আগমণ ওচৰ পালেহি।† মথি 24:33; ফিলি 4:5\n9 হে ভাইসকল, আপোনালোকৰ যাতে সোধ-বিচাৰ নহ’ব, তাৰ কাৰণে ইজনে সিজনৰ বিৰুদ্ধে অভিযোগ নকৰিব। চাওক, বিচাৰকৰ্তা দুৱাৰ-মুখতে থিয় হৈ আছে। 10 হে ভাইসকল, যি ভাববাদী সকলে প্ৰভুৰ নামেৰে কথা কৈ গ’ল, তেখেত সকলক‡ মথি. 5:12, 23:34, পাঁ. 7:52, ইব্ৰী 11:32-38 ‘ক্লেশ সহন আৰু চিৰসহিষ্ণুতাৰ অৰ্থে’ আৰ্হি বুলি মানিব। 11 চাওক, যি সকলে সহন কৰে, তেওঁলোকক আমি ধন্য বুলি কওঁ। ইয়োবৰ সহনৰ বিষয়ে আপোনালোকে শুনিছে§ ইয় 1:21; 2:10 আৰু প্ৰভুৰ কাৰ্যৰো শেষ* ইয় 42:10-17 দেখিলে যে, প্ৰভু অতি স্নেহৱান আৰু দয়ালু।\n12 কিন্তু, হে মোৰ ভাইসকল, বিশেষকৈ আপোনালোকে স্বৰ্গৰ, নাইবা পৃথিৱীৰ বা আন কোনো নামৰ শপতেৰে শপত নাখাব; কিন্তু আপোনালোকে যেন সোধ-বিচাৰত নপৰে এই কাৰণে আপোনালোকৰ ‘হয়’ যেন ‘হয়’ হওক আৰু ‘নহয়’ যেন ‘নহয়’ হওক।\n13 আপোনালোকৰ মাজত কোনোবাই ক্লেশ ভোগ কৰি আছে নে? তেওঁ প্ৰাৰ্থনাত বাধ্য হওক। কোনোবা হৰ্ষিত হৈছে নে? তেওঁ প্ৰশংসাৰ গীত গান কৰক। 14 কোনোবা নৰিয়াত পৰি আছে নে? তেওঁ মণ্ডলীৰ পৰিচাৰক সকলক মাতক; পাছত তেওঁলোকে প্ৰভুৰ নামেৰে তেওঁৰ গাত তেল সানি তেওঁৰ কাৰণে প্ৰাৰ্থনা কৰক; 15 তাতে বিশ্বাসমূলক প্ৰাৰ্থনাই সেই নৰিয়া জনক সুস্থ কৰিব আৰু প্ৰভুৱে তেওঁক তুলিব; আৰু যদিও তেওঁ পাপ কৰিলে, তথাপি ক্ষমা কৰা যাব।\n16 এতেকে আপোনালোক সুস্থ হ’বৰ বাবে ইজনে সিজনৰ আগত নিজ নিজ পাপ স্বীকাৰ কৰিব আৰু ইজনে সিজনৰ কাৰণে প্ৰাৰ্থনা কৰিব। ধাৰ্মিক জনৰ নিবেদন কাৰ্য সাধন কৰাত মহা-শক্তি বিশিষ্ট। 17 এলিয়া, † 1 ৰাজা 17:1; 18:42-45 আমাৰ নিচিনা অনুভূতিশীল লোক হৈয়ো, তেওঁ বৰষুণ নহ’বলৈ দৃঢ় প্ৰাৰ্থনা কৰিলে; তাতে তিনি বছৰ ছয় মাহলৈকে দেশত বৰষুণ নহ’ল। 18 পাছত আকৌ প্ৰাৰ্থনা কৰাত, আকাশৰ পৰা বৰষুণ হ’ল আৰু পৃথিৱীয়ে নিজ ফল উৎপন্ন কৰিলে।\n19 হে মোৰ ভাইসকল, আপোনালোকৰ মাজৰ কোনো এজন যদি সত্যৰ পৰা ভ্ৰান্ত হয় আৰু তেওঁক যদি কোনোবাই ঘূৰাই আনে, 20 তেনেহলে তেওঁ ইয়াকে জানক যে, যিজনে কোনো এজন পাপীক ভ্ৰষ্ট পথৰ পৰা ঘূৰাই আনে, তেওঁ সেই জনৰ প্ৰাণক মৃত্যুৰ পৰা ৰক্ষা কৰিব আৰু তেওঁৰ পাপ সমূহ ঢাকা হ’ব৷‡ হিতো 10:12; 1 পি 4:8\n*5 অধ্যায়:1 লূক 6:24, হিতো. 11:28, আমো. 6:1\n†5 অধ্যায়:8 মথি 24:33; ফিলি 4:5\n‡5 অধ্যায়:10 মথি. 5:12, 23:34, পাঁ. 7:52, ইব্ৰী 11:32-38\n§5 অধ্যায়:11 ইয় 1:21; 2:10\n*5 অধ্যায়:11 ইয় 42:10-17\n†5 অধ্যায়:17 1 ৰাজা 17:1; 18:42-45\n‡5 অধ্যায়:20 হিতো 10:12; 1 পি 4:8


Download and installaunicode font (Click here to download), if your system does not support Assamese text. জুনুকাগঙাটোপ টোকোৰা আৰু চিতল বৰাগী মেকুৰীবুঢ়া আৰু শিয়ালৰাজহাঁহ আৰু কাউৰীবান্দৰ আৰু শিয়ালবুঢ়ী আইৰ সাধু চিলনীৰ জীয়েকৰ সাধুচম্পাৱতীঢোঁৰাকাউৰী আৰু টিপচী চৰাইদীঘলঠেঙীয়াএজনী মালিনী আৰু এজোপা ফুলগঙাটোপ লটকনমেকুৰীৰ জীয়েকৰ সাধুসৰবজানতেলীয়াসাৰেং আৰু ফেচুতীখৰ আৰু চুটিবাই নুমলীয়া পোকুকুৰীকণাতেজীমলাঔ-কুঁৱৰীবুধিয়ক শিয়ালবুঢ়া-বুঢ়ী আৰু শিয়ালএটা শিঙৰা মাছৰ কথাএটা বলী মানুহবাঘ আৰু কেঁকোৰাৰ সাধুতুলা আৰু তেজাকটা যোৱা নাক, খাৰণি দি ঢাকজৰদ্‌গৱ ৰজাৰ উপাখ্যানপানেশৈজোঁৱাইৰ সাধুভেকুলীৰ সাধুতাৱৈয়েকৰ সাধুলখিমী তিৰোতাদুই বুধিয়ককাঞ্চনী\tভুচুং পহুজুনুকাবুঢ়া আৰু শিয়াল বাখৰ বাখৰককাদেউতা আৰু নাতিল'ৰাকুৰুৱাচৰাই আৰু বামুণৰ সাধুএক হাতী আৰু ফেঁচাৰ কথাবৰচোৰ বুঢ়া-বুঢ়ীয়ে বগৰিগুটি ৰোৱাৰাক্ষস পণ্ডিততিনিজন ডেকা পণ্ডিতদেৱাঙ্গভূষণ বস্ত্ৰকণ আৰু মনবত্ৰিশ লক্ষণীয়া দৰা-কন্যা বামুণ আৰু বামুণীঅবুজ ৰজাৰ বিবুজ মন্ত্ৰীবামুণৰ ভাগ্যভূত আৰু বাঢ়ণীশাঁখিনা আৰু শাঁখিনীএক সন্ন্যাসীৰ কথাএটা বুঢ়া আৰু পাঁচ পুতেক ৰাক্ষস পণ্ডিতৰাজমন্ত্ৰী আৰু নাপিতকণা আৰু কুঁজা কথাবাহী বুঢ়া নিমাতী কন্যা নোমল আৰু সোণপাহী পেট-ভাতুৰ কথা শিয়াল পগলাৰজাৰ ল’ৰা আৰু শিয়ালসোণ-বৰিষ ৰজা বেটুকোঁৱৰছয় সখিয়েক,এক ৰাক্ষসীদুই ৰাজপুত্ৰ ঔ-কুঁৱৰী\nএক ৰজাৰ দুজনী ৰাণী আছিল৷ তেওঁলোক দুয়ো গৰ্ভৱতী হ’ল৷ এদিন দুয়ো ৰাণীৰ সন্তান উপজিল৷ বৰৰাণীয়ে এটি ল’ৰা আৰু সৰুৰাণীয়ে এটা ঔ-টেঙা পালে৷ সৰু ৰাণীয়ে তেওঁৰ ঔ-টেঙাহে এটা উপজিল দেখি বৰ বেজাৰ পাই তাক চুৱা-পাতনিত দলিয়াই পেলাই দিলে৷ কিন্তু দেখা গ’ল,দিনৌ ৰাণীয়ে কাম কৰিবৰ আৰু শুবৰ সময়ত সেই ঔ-টেঙাটো বাগৰি আহি ৰাণীৰ ওচৰ পায়হি৷ ৰাণীয়ে তাক দলিয়াই পেলালেও সি আকৌ বাগৰি ৰাণীৰ কাষ পায়হি৷ এদিন ঔ-টেঙাটো দুপৰীয়া মানুহ-দুনুহ নোহোৱা সময়ত বাগৰি গৈ নৈৰ ঘাট পাই তাতে অলপ ৰৈ আছিল৷ সেই সময়ত ৰজাৰ কোঁৱৰ এজনে সেই ঘাটৰ অলপ আওহতীয়া ঠাইত বহি বৰশী বাই আছিল৷ কোঁৱৰে লক্ষ্য কৰি দেখিলে যে ঔ-টেঙাটোৰ ভিতৰৰ পৰা এজনী দিপ্‌লিপ সুন্দৰী কন্যা ওলাই নৈত গা ধুই উঠি,ৰূপেৰে চাৰিওদিশ উজ্জ্বল কৰি চুলিকোছা ৰ’দত শুকাই লৈ, আকৌ ঔ-টেঙাটোৰ ভিতৰত সোমাই বাগৰি মাকৰ ঘৰলৈ উভতি আহিল৷ ৰজাৰ ল’ৰাই কন্যাজনীৰ ৰূপ দেখি মোহ গৈ ঘাটতে বৰশী পেলাই থৈ ঘৰলৈ গুচি আহি ৰোহঘৰত সোমাল৷ ইফালে কোঁৱৰক বাপেক-মাকে নেদেখি বিচাৰি চলাথ লগাই শেহত ৰোহঘৰত শুই থকা পালে৷ কি হৈছে বুলি তেওঁলোকে কোঁৱৰক সুধিলত,কোঁৱৰে কলে যে “অমুকা ৰজাৰ ঘৰত এটা বাগৰি ফুৰা ঔ-টেঙা আছে৷ সেই ঔ-টেঙাটোৰে সৈতে মোক বিয়া দিব লাগে৷” ৰজাৰ ৰাণীয়ে প্ৰথমতে সেইটো হাঁহি-উঠা অসম্ভৱ কথা বুলি কোঁৱৰক বুজাবলৈ ধৰিলে,কিন্তু কোঁৱৰে নুশুনিলে৷ কোঁৱৰৰ খটবান্ধ এৰাব নোৱাৰি বাপেকে ৰজালৈ সেই বাতৰি দি ঔ-টেঙাৰে সৈতে নিজৰ কোঁৱৰৰ বিয়াৰ প্ৰস্তাৱ কৰি পঠিয়ালে৷ ঔ-টেঙাৰ মাক ৰাণীয়ে সেই কথা শুনি কান্দিকাটি কলে যে-“মোক কিয় এইদৰে লাজ দিব লাগিছে?”কিন্তু শেহত তেওঁ এৰাব নোৱাৰি সেই কথাত মান্তি হৈ ঔ-টেঙাটো ধুৱাই-পখলাই কোঁৱৰেৰে সৈতে তাৰ বিয়া দিলে৷ বৰ ধুমধাম কৰি কোঁৱৰে ঔ-টেঙাক বিয়া কৰাই দোলাত তুলি আনি নিজৰ ঘৰ পোৱালেহি৷ ৰজাৰ কোঁৱৰে ঔ-টেঙাৰ সৈতে একেটা শোৱনি-ঘৰতে থাকিল৷ ৰাতি কোঁৱৰে খাবলৈ মাকে যি ভাত পঠিয়াই দিয়ে তাৰ এভাগ কোঁৱৰে খায় আৰু এভাগ থৈ দি শুই থাকে৷ কিন্তু কোঁৱৰৰ টোপনি আহিলেই ঔ-টেঙাটোৰ পৰা ভিতৰৰপৰা কন্যাজনী ওলাই সেই ভাতগাল খাই আকৌ ঔ-টেঙাটোৰ ভিতৰত সোমাই থাকে৷ দিনৌ কোঁৱৰে টোপনিৰ পৰা উঠি সেই থৈ দিয়া ভাত নেদেখি আচৰিত মানে৷ কোঁৱৰে ইয়াৰ কাৰণ বুজিব নোৱাৰি মনত সদায় দুখ কৰি আমনজিমনকৈ বহি থাকে৷ এদিন এজনী মগনীয়া বুঢ়ী কোঁৱৰৰ ওচৰত চাউল মাগিবলৈ আহিছিল৷ বুঢ়ীয়ে কোঁৱৰক আমনজিমনকৈ বহি থকা দেখি সুধিলে-“বোপা ! তুমি দেখোন মন মাৰি বহি আছা? তুমি বিয়া কৰালা কিন্তু ক’তা আমি দেখোন বোৱাৰীক দেখা পোৱা নাই?” বুঢ়ীৰ কথা শুনি কোঁৱৰে আগৰ পৰা গুৰিলৈকে সকলো কথা তাইক ভাঙি ক’লত বুঢ়ীয়ে মাত লগালে, “বোপা ! ঔ-টেঙাটোৰ ভিতৰতে তোমাৰ কুঁৱৰী আছে৷ শোৱনিঘৰৰ ভিতৰত একুৰা তুঁহজুই ধৰি থবা আৰু দৈ গাখীৰ আঠিয়া কল ফেনেকি মিহলাই ওচৰতে এটা বাটিত থৈ দিবা৷ তুমি তোমাৰ শোৱাপাটীত টোপনি অহাৰ ভাও জুৰি নাক ঘোৰ্ঘোৰাই থাকিবা৷ তোমাৰ টোপনি আহিছে ভাবি যেতিয়া সেই ঔ-টেঙাটোৰ পৰা ছোৱালীজনী ওলাই ভাত খাবলৈ বহিব তেতিয়া তুমি ততালিকে উঠি সেই ঔ-টেঙাটো তুঁহজুইত সুমুৱাই দি পুৰি পেলাবা৷ কিন্তু তেতিয়া দেখিবা যে ছোৱালীজনী ধাচ কৰে মাটিত পৰি গৈছে৷ তেতিয়াই লৰালৰিকৈ সেই বাটিৰ পৰা দৈ-গাখীৰ আৰু আঠিয়াকল আনি তাইৰ মূৰতে ভৰণ দিবা৷ দিলেই তাই জ্ঞান পাই উঠি বহিব৷ ” বুঢ়ীৰ বুধি শুনি কোঁৱৰে ৰং পাই তাইক বঁটা দি বিদায় দিলে আৰু ৰাতি সেই বুঢ়ীৰ কথা মতেই কৰি ঔকুঁৱৰীক লাভ কৰিলে৷কোঁৱৰৰ বাপেক-মাকে পিছদিনা পুৱা এই ঘটনা শুনি আৰু বোৱাৰীয়েকক দেখি তেওঁলোকৰ মনত আনন্দই নধৰা হ’ল৷ বিয়ৈ-বিয়নী ৰজা-ৰাণীলৈ এই বাতৰি তেওঁলোকে কঠ পঠিয়ালত তেওঁলোকৰো মনত মহা ৰং মিলিল আৰু আকৌ তেওঁলোকে মহা পয়োভৰেৰে জীয়েক ঔকুঁৱৰীক কোঁৱৰলৈ বিয়া দিলে৷


সন্ত্ৰাসজৰ্জৰ আফগানিস্তানৰ পৰা সামান্য সকাহৰ বাৰ্তা! সুৰক্ষিত হ’বনে হিন্দু-শিখ? -\nHomeআন্তঃৰাষ্ট্ৰীয়সন্ত্ৰাসজৰ্জৰ আফগানিস্তানৰ পৰা সামান্য সকাহৰ বাৰ্তা! সুৰক্ষিত হ’বনে হিন্দু-শিখ?\nসন্ত্ৰাসজৰ্জৰ আফগানিস্তানৰ পৰা সামান্য সকাহৰ বাৰ্তা! সুৰক্ষিত হ’বনে হিন্দু-শিখ?\nনতুন দিল্লী : আফগানিস্তানত তালিবানে পুনৰ শাসন দখল কৰাৰ পাছত তাত থকা ধৰ্মীয় সংখ্যালঘু লোকসকলৰ সংশয় ঘণীভূত হৈ পৰিছে। আন বিভিন্ন ধৰ্মীয় সম্প্ৰদায়ৰ লোকৰ লগতে হিন্দু-শিখ আদি লোকসকলো তালিবানৰ নিৰ্যাতনৰ বলি হোৱাৰ আশংকা গাঢ় হৈ পৰিছে তাৰ মাজতে সামান্য সকাহৰ বাৰ্তা আহিছে আফগানিস্তানৰ পৰা। আফগানিস্তানত থকা হিন্দু আৰু শিখসকলক তালিবানে অভয়বাণী দিয়াৰ কথা সংবাদ মাধ্যমত প্ৰকাশ পাইছে।\nতালিবানে প্ৰচাৰ কৰা এটা ভিডিঅ’ত কোৱা হৈছে যে, তালিবানে এইসকল লোকক সুৰক্ষাক লৈ শংকিত নহ’বলৈ আৰু কোনো উদ্বিগ্নতাৰ মাজত নাথাকিবলৈ নিশ্চয়তা প্ৰদান কৰিছে। কাবুল গুৰুদ্বাৰৰ মুৰব্বীগৰাকীৰ এই বিষয়ক এটা মন্তব্য আকালি দলৰ এজন মুখপাত্ৰ আৰু তালিবানে প্ৰচাৰ কৰে। সংবাদ প্ৰতিষ্ঠান আল জাজিৰাই এই ভিডিঅ’টো প্ৰচাৰ কৰিছে। তদুপৰি ইছলামিক এমিৰেট অব আফগানিস্তানৰ ৰাজনৈতিক কাৰ্যালয়ৰ এজন মুখপাত্ৰ এম নায়িমেও এই ভিডিঅ’টো টুইটাৰৰ জৰিয়তে প্ৰচাৰ কৰিছে।\nআনহাতে আকালি দলৰ মনজিন্দৰ সিং শীৰ্ষায়ো এই ভিডিঅ’ টুইট কৰে। ভিডিঅ’টোত প্ৰকাশ কৰা মতে, তালিবানে হিন্দু আৰু শিখ সম্প্ৰদায়ৰ লোকক সাক্ষাৎ কৰিছে আৰু তেওঁলোকৰ সুৰক্ষাৰ নিশ্চয়তা প্ৰকাশ কৰিছে। এয়া তালিবানৰ নিজৰ ভাৱমূৰ্তি নিকা কৰাৰ প্ৰচেষ্টা নে কট্টৰ মৌলবাদী সংগঠনটোৱে স্বৰূপাৰ্থতে এনে চিন্তা কৰিছে সেয়া সময়েহে ক’ব যদিও এই ভিডিঅ’ দুৰ্যোগৰ মাজতে সামান্য সকাহ হিচাপে বিবেচিত হৈছে।\nPrevious articleজলসম্পদ বিভাগৰ কাৰ্যালয়ত মন্ত্ৰীৰ ছাডেন ভিজিট, গুৰুতৰ অনিয়ম পোহৰলৈ\nNext articleটিকটক গাৰ্লক আগুৰি গালি বৰ্ষণ, ফালিলে কাপোৰ


Kaziranga Discovery Park : কাজিৰঙাত ‘ডিস্ক’ভাৰী পাৰ্ক’, নিৰ্মাণৰত এই ডিস্ক’ভাৰী পাৰ্কত কি কি থাকিব?– News18 Assam\nKaziranga Discovery Park : কাজিৰঙাত ‘ডিস্ক’ভাৰী পাৰ্ক’, নিৰ্মাণৰত এই ডিস্ক’ভাৰী পাৰ্কত কি কি থাকিব?\n»Kaziranga Discovery Park : কাজিৰঙাত ‘ডিস্ক’ভাৰী পাৰ্ক’, নিৰ্মাণৰত এই ডিস্ক’ভাৰী পাৰ্কত কি কি থাকিব?\nUpdated:September 14, 2021, 2:04 PM IST\nকাজিৰঙা ৰাষ্ট্ৰীয় উদ্যান দৰ্শন কৰাৰ পিছত যিসকলে তথ্য সহকাৰে অধিক জানিব বিচাৰে সেইসকলৰ বাবে প্ৰকল্পটোৱে সহযোগিতা আগবঢ়াব৷\nLast Updated: September 14, 2021, 2:04 PM IST\nকাজিৰঙাত নিৰ্মাণৰত অৱস্থাত ‘কাজিৰঙা ডিস্ক’ভাৰী পাৰ্ক’৷ ডিজিটেল মাধ্যমত কাজিৰঙা ৰাষ্ট্ৰীয় উদ্যানক প্ৰতিফলিত কৰাৰ এক নতুন প্ৰকল্পৰ কাম আৰম্ভ হৈছে কাজিৰঙাত৷ বন বিভাগ আৰু ৱাইল্ড লাইফ ট্ৰাষ্ট অৱ ইণ্ডিয়াৰ যৌথ উদ্যোগত কাজিৰঙাৰ পাণবাৰীত নিৰ্মাণ কাৰ্য চলিছে ‘কাজিৰঙা ডিস্ক’ভাৰী পাৰ্ক’ৰ।\nপাণবাৰীৰ বন্যপ্ৰাণী উদ্ধাৰ আৰু পুনৰ সংস্থাপন কেন্দ্ৰৰ সমীপতে নিৰ্মাণৰত প্ৰকল্পত উপলব্ধ হ’ব হাতী, কাজিৰঙাৰ বন্যপ্ৰাণী আৰু বন্যপ্ৰাণী উদ্ধাৰ আৰু পুনৰ সংস্থাপন বিষয়ক তিনিটা ডিজিটেল মাধ্যম৷ বিশেষভাৱে প্ৰতিবছৰে এপ্ৰিল–মে’ মাহত কাজিৰঙা ৰাষ্ট্ৰীয় উদ্যান পৰ্যটকৰ বাবে বন্ধ হোৱাৰ পিছত যিসকল পৰ্যটক কাজিৰঙালৈ আহে বা কাজিৰঙা ৰাষ্ট্ৰীয় উদ্যান দৰ্শন কৰাৰ পিছত যিসকলে তথ্য সহকাৰে অধিক জানিব বিচাৰে সেইসকলৰ বাবে প্ৰকল্পটোৱে সহযোগিতা আগবঢ়াব৷\nইতিমধ্যে হাতীৰ তথ্য উপলব্ধ গৃহৰ কাম সম্পূৰ্ণ হোৱাৰ পথত৷ অসমত হাতীৰ ঐতিহ্য , মহাকাব্যত হাতীৰ উপস্থাপন, হাতীৰ বিচৰণ, ব্যৱহাৰ এই সকলোবোৰেই অন্তৰ্ভুক্ত হ’ব এই বিশেষ গৃহটিত৷ দ্বিতীয়তো গৃহত থাকিব কাজিৰঙা ৰাষ্ট্ৰীয় উদ্যানৰ সবিশেষ বিৱৰণ৷ ৰাষ্ট্ৰীয় উদ্যানখনৰ বন্যপ্ৰাণীৰ লগতে বান আৰু কাজিৰঙাৰ সম্পৰ্ক সবিশেষ বিৱৰণৰ তথ্য লাভ কৰিব পাৰিব পৰ্যটকে৷\nআনহাতে, কাজিৰঙাৰ বন্যপ্ৰাণী উদ্ধাৰ আৰু পুনৰ সংস্থাপন কেন্দ্ৰ বহু লোকৰ বাবে কৌতুহলৰ কাৰণ৷ কেন্দ্ৰটোত চিকিৎসা বা লালন পালন কৰা বন্যপানী স্বচক্ষে চোৱাৰ হেঁপাহ থাকে সকলোৰে৷ কিন্তু এই সুবিধা প্ৰদান কৰাত বাধা থাকে৷ গতিকে এইসকল লোকক চিচিটিভিৰ যোগেদি সমগ্ৰ দৃশ্য দেখুৱাব পৰাকৈ নিৰ্মাণ কৰা হ’ব তৃতীয়টো গৃহ৷ এই প্ৰকল্পটোৰ যোগেদি শিক্ষাৰ্থীসকল বিশেষভাৱে উপকৃত হ’ব বুলি প্ৰকাশ কৰিছে চি ডব্লিউ আৰ চিৰ বিষয়া ৰথিন বৰ্মনে৷ বিষয়া গৰাকীৰ মতে, অহা ডেৰ- দুই বছৰৰ ভিতৰত সম্পূৰ্ণ হৈ উঠিব এই ডিস্ক’ভাৰী পাৰ্ক।\nFirst published: September 14, 2021, 2:04 PM IST


Estudent-corner-Your Online Home Tutor\nগতি আৰু সময় || Lesson 13 || Class7Science All Textual Questions & Answers in Assamese Medium\nRohit Chetry November 04, 2021 SCERT Class7Science , 1 Comments\nClass7Science in Assamese Medium\nগতি আৰু সময়\nসপ্তম শ্ৰেণীৰ বিজ্ঞানৰ সমাধান\n১)তলৰ গতিসমূহ সৰল ৰৈখিক, বৃত্তীয় বা দোলন গতিত শ্ৰেণীভূক্ত কৰা।\n(ক) দৌৰি থকা অৱস্থাত তোমাৰ হাতৰ গতি।\n(খ) এটা পোন ৰাস্তাৰে বাগী টানি থকা ঘোঁৰাৰ গতি।\n(গ) ঘূৰণ -দোলনাত উঠি থকা অৱস্থাত শিশু এটাৰ গতি।\n(ঘ) ঢেঁকী পাতত উঠি থকা অৱস্থাত শিশু এটাৰ গতি।\n(ঙ) বৈদ্যুতিক ঘণ্টাৰ হাতুৰীৰ গতি ।\n(চ) এখন পোন দলঙত ৰেলৰ গতি।\nউত্তৰ:- (ক) দোলন গতি।\n(খ) সৰল ৰৈখিক গতি।\n(গ) বৃত্তীয় গতি।\n(ঘ) দোলন গতি।\n(ঙ) দোলন গতি।\n(চ) সৰল ৰৈখিক গতি।\n২/ তলৰ কোনবোৰ উক্তি শুদ্ধ / অশুদ্ধ বিচাৰ কৰা।\n(ক) সময়ৰ মৌলিক একক ছেকেণ্ড।\n(খ) প্ৰত্যেক বস্তৱে ধ্ৰুৱক দ্ৰুতিৰে গতি কৰে।\n(গ) দুখন চহৰৰ মাজৰ দূৰত্ব কিলোমিটাৰত জোখা হয় ।\n(ঘ) এটা প্ৰদত্ত দোলকৰ পৰ্যায়কাল ধ্ৰুৱক নহয়।\n(ঙ) এখন ৰেলৰ দ্ৰুতি মি./ঘ.ত প্ৰকাশ কৰা হয়।\nউত্তৰ:- (ক) শুদ্ধ।\n৩/ এটা সৰল দোলকে ২০বাৰ দুলিবলৈ ৩২ছেকেণ্ড সময় লয়। দোলকটোৰ পৰ্য্যায়কাল নিৰ্ণয় কৰা ।\nউত্তৰ:- ইয়াত দিয়া আছে,\nদোলকৰ সংখ্যা =২০ বাৰ\nদোলনৰ সময় = ৩২ছেকেণ্ড\nআমি জানো যে , পৰ্যায়কাল= দোলনৰ সময় / দোলনৰ সংখ্যা\nএতেকে নিৰ্ণয় পৰ্যায়কাল = ২০/১৬\nপৰ্যায়কাল = ১.৬ ছেকেণ্ড।\n৪/ দুটা আস্থানৰ মাজৰ দূৰত্ব ২৪০ কি.মি .। এখন ৰেলে এই দূৰত্ব অতিক্ৰম কৰিবলৈ ৪ ঘণ্টা সময় লয়। ৰেলখনৰ দ্ৰুতি নিৰ্ণয় কৰা।\nউত্তৰ:- দিয়া আছে ,\nআস্থানৰ মাজৰ দূৰত্ব= ২৪০ কি.মি\nসময় = ৪ঘণ্টা\nৰেলখনৰ দ্ৰুতি = ?\nআমি জানো যে, দ্ৰুতি = দূৰত্ব/ সময়\nদ্ৰুতি = ২৪০/৪ কি.মি./ঘণ্টা\nদ্ৰুতি = ৬০ কি.মি./ঘণ্টা ।\nBy Rohit Chetry at November 04, 2021 1 comment:\nLabels: SCERT Class7Science\nউদ্ভিদৰ প্ৰজনন || Class7|| Chapter 12 || Science || SCERT Textbook Questions & Answers in Assamese Medium\nRohit Chetry October 18, 2021 SCERT Class7Science ,0Comments\n১/ খালী ঠাই পূৰ কৰা-\n(ক) উদ্ভিদৰ অংগজ অংশৰ পৰা এজোপা নতুন উদ্ভিদৰ সৃষ্টি হোৱাক ____বোলে ।\n(,খ) এপাহ ফুলত পুং বা স্ত্ৰী জনন যিকোনো এটা অংগ থাকিলে এনেকুৱা ফুলক ____বোলে।\n(গ) একে ধৰণৰ ফুল এপাহৰ পুং কেশৰৰ পৰা পৰাগ ৰেণু একেপাহ বা একেধৰণৰ আন এপাহৰ গৰ্ভমুণ্ডলৈ স্থানান্তৰিত হোৱাকে ____বুলি জনা যায়।\n(ঘ) পুং আৰু স্ত্ৰী জনন কোষ মিলনক ____ বোলে।\n(ঙ) বীজৰ বিস্তাৰণ _____ ,_____ আৰু_____জৰিয়তে হয়।\nউত্তৰ:- (ক) অংগজ প্ৰজনন।\n(খ) এক লিংগী ফুল।\n(ঘ) নিষেচন ।\n(ঙ) বতাহ, পানী আৰু প্ৰাণী।\n২/ অযৌন প্ৰজননৰ বিভিন্ন পদ্ধতিবোৰ বৰ্ণনা কৰাৰ লগতে উদাহৰণ দিয়া।\nউত্তৰ:- অযৌন প্ৰজননৰ বিভিন্ন পদ্ধতিবোৰ হ'ল-\n(ক) অংগজ বংশ বিস্তাৰ- ই এক ধৰণৰ অযৌন প্ৰজনন যত নতুন উদ্ভিদবোৰ শিপা, কাণ্ড, পাত আৰু মুকুলৰ পৰা পোখা মেলি সৃষ্টি হয়।\n(খ) মুকুলন - এককোষী জীৱ ইষ্ট ,হাইড্ৰাইড মুকুলৰ পদ্ধতিৰে বংশ বিস্তাৰ কৰে। ইষ্টকোষটোৰ পৰা সৰু টেমুনাৰ দৰে ওলাই অহা অংশ বোৰক মুকুল বোলে।\n(গ) বিভাজন - সৰ্পিল শেলাই বোৰে এই প্ৰক্ৰিয়াৰ বংশ বিস্তাৰ কৰে। যেতিয়া পানী আৰু পোষক দ্ৰব্য যথেষ্ঠ পৰিমানে পায় তেতিয়া শেলাইবোৰৰ বৃদ্ধি হয় আৰু বিভাজনৰ দ্বাৰা ইহঁত খৰতকীয়াকৈ সংখ্যাত বাঢ়ি যায়। কোনো এবিধ শেলাই দুই বা ততোধিক টুকুৰালৈ বিভাজন হ'ব পাৰে।\n(ঘ) ৰেণু গঠন - ঢেকীয়াই ৰেণু গঠনৰ দ্বাৰা প্ৰজনন কৰে। এই ৰেণুবোৰ হ'ল অযৌন প্ৰজনন অংগ। প্ৰতিটো ৰেণু প্ৰতিকূল অৱস্থা যেনে উচ্চ উষ্ণতা আৰু নিম্ন আদ্ৰতা আদি পৰা ৰক্ষা পাবলৈ এখন কঠিন ৰক্ষাকাৰী আৱৰণৰ দ্বাৰা আবৃত হৈ থাকে।\n৩/ যৌন প্ৰজনন বুলিলে তুমি কি বুজা বহলাই লিখা।\nউত্তৰ:- যৌন প্ৰজননত পুংজনন আৰু স্ত্ৰী জনন কোষৰ মিলন ঘটে। পুং আৰু স্ত্ৰী জনন কোষৰ মিলনক নিষেচন বোলে আৰু ইয়াৰ ফলত যোজন কোষ গঠন হয় পৰৱৰ্তী সময়ত যোজন কোষটো ভ্ৰণলৈ বিকশিত হয়।\nBy Rohit Chetry at October 18, 2021 No comments:\nপ্ৰাণী আৰু উদ্ভিদৰ পৰিবহণ তন্ত্ৰ || Chapter 11 || Class7Science in Assamese Medium || All Textual Questions & Answers || SCERT New Textbook\nপ্ৰাণী আৰু উদ্ভিদৰ পৰিবহণ তন্ত্ৰ\n১) ১ নং স্তম্ভৰ লগত ২ নং স্তম্ভ মিলোৱা\nস্তম্ভ-১ স্তম্ভ - ২\n(1) পত্ৰৰন্ধ্ৰ (a)পানী শোষণ\n(2) জাইলেম (b) প্ৰস্বেদন\n(3) চুলি শিপা। (c) আহাৰ পৰিবহণ\n(4) ফ্ল'ৱেম (d)পানী পৰিবহণ\n(1) পত্ৰৰন্ধ্ৰ (b) প্ৰস্বেদন\n(2) জাইলেম (d) পানী পৰিমাণ\n(3) চুলি শিপা। (a) পানী শোষণ\n(4) ফ্ল'ৱেম (c) আহাৰ পৰিবহণ\n২) খালী ঠাই পূৰ কৰা ।\n(1) ____ ৰ দ্বাৰা হৃদযন্ত্ৰৰ পৰা তেজ শৰীৰৰ বিভিন্ন অংশলৈ পৰিবাহিত হয় ।\n(2) ____ কোষত হিম' গ্লবিন পোৱা যায় ।\n(3) ধমনী আৰু সিৰাবোৰ ____ জালিকাৰ দ্বাৰা সংলগ্ন ।\n(4) হৃদযন্ত্ৰৰ সুসংসত প্ৰসাৰশ আৰু প্ৰসাৰণ আৰু সংকোচন____ বোলা হয়।\n(5) মানুহৰ প্ৰধান বৰ্জিত দ্ৰব্য হ'ল ____ ।\n(6) ঘামত পানী আৰু ____ থাকে\n(7) জুলীয়া অৱস্থাত বৃক্কই অপহৰণ কৰা বৰ্জিত দ্ৰব্যক ____ বোলা হয় ।\n(8) শোষণ টানৰ জৰিয়তে পানী গেছৰ উচ্চতালৈ পৰিবহণ হোৱা কাৰণ হ' ল ____ ।\nউত্তৰ:- (1) ধমনী।\n(2) লোহিত ৰক্ত ।\n৩) শুদ্ধ উত্তৰটো বাছি উলিওৱা ।\n(A) উদ্ভিদত পানী পৰিবহণ হয় ,\n(1) জাইলেম (2) ফ্ল'ৱেম (3) পত্ৰৰন্ধ্ৰ\n(4) চুলি শিপাৰ দ্বাৰা\nউত্তৰ : 1) জাইলেম ।\n(B) শিপাৰ দ্বাৰা পানীৰ শোষণ বৃদ্ধি কৰিব যদিহে উদ্ভিদক ৰখা হয় -\n(1) ছাঁত. (2) কম পোহৰত (3) ফেনৰ তলত\nউত্তৰ: 3) ফেনৰ তলত ।\n৪) উদ্ভিদ আৰু প্ৰাণীৰ উপাদানসমূহৰ পৰিবহণৰ কিয় প্ৰয়োজন ব্যাখ্যা কৰা।\nউত্তৰ:- উদ্ভিদ বা প্ৰাণীৰ উপাদানসমূহৰ পৰিবহণৰ প্ৰয়োজন হ'ল-\n(১) জীৱৰ প্ৰয়োজনীয় পানী আৰু খাদ্য সমূহ বিভিন্ন অংশলৈ পৰিবহণ কৰা হয়।\n(২) শৰীৰত সৃষ্টি হোৱা অপ্ৰয়োজনীয় দ্ৰব্য সমূহ বৰ্জনৰ বাবে নিৰ্দিষ্ট অংগলৈ পৰিবহণ কৰা হয়।\n(৩) যদি তেজত অনুচক্ৰিকা নাথাকে তেতিয়া কি হ'ব?\nবায়ু আৰু পানীৰ প্ৰদূষণ || Science || Lesson 18 || SCERT New Textbook Questions & Answers || Assamese Medium\nRohit Chetry October 17, 2021 SCERT Class 8 Science ,0Comments\nClass 8 Science in Assamese Medium\nবায়ু আৰু পানীৰ প্ৰদূষণ\nঅষ্টম শ্ৰেণীৰ বিজ্ঞানৰ সমাধান\n১) কি কি প্ৰকাৰে পানী প্ৰদূষিত হ'ব পাৰে?\nউত্তৰ:- পানী প্ৰদূষিত হোৱাৰ কাৰণ সমূহ হ'ল -\n(ক) নদীত গা- ধোৱা, কাপোৰ ধোৱা ফলত পানী প্ৰদূষিত হয়।\n(খ) উদ্যোগ সমূহৰ পৰা নিৰ্গত হোৱা বিষাক্ত ৰাসায়নিক পদাৰ্থবোৰ নৈ, বিল, পুখুৰীত পৰাৰ ফলত পানী প্ৰদূষিত হয়।\n(গ) খেতি পথাৰত ব্যৱহাৰ কৰা কীটনাশক দ্ৰব্য আৰু ৰাসায়নিক সাৰৰ ফলত পানী প্ৰদূষিত হয়।\n(ঘ) আৱৰ্জনা, মৰাশ আদি পানীত পেলোৱাৰ বাবে পানী প্ৰদূষিত হয়।\n২) তোমালোকে ব্যক্তিগতভাৱে বায়ু প্ৰদূষণ কেনেকৈ হ্ৰাস কৰিবা?\nউত্তৰ:- বায়ু প্ৰদূষণ হ্ৰাস কৰিবলৈ তলত দিয়া ধৰণে কাম কৰিব লাগে-\n(ক) গছ -গছনি ৰোপণ কৰিব লাগিব।\n(খ) আমি যিমান পাৰোঁ গাড়ী -মটৰ ব্যৱহাৰ কমাই চলিব লাগিব ।\n(গ) ডিজেল পেট্ৰল , আদিৰ সলনি CNG আৰু সীহ নথকা পেট্ৰল ব্যৱহাৰ কৰি বায়ু প্ৰদূষণ হ্ৰাস কৰিব পাৰি।\n(ঘ) জীৱাশ্ম ইন্ধনৰ সলনি বিকল্প ইন্ধনৰ সন্ধান বিচাৰিব লাগিব।\n(ঙ) বায়ু প্ৰদূষণৰ বিষয়ে জনসাধাৰণৰ মাজত সজাগতা বৃদ্ধি কৰিব লাগিব।\n৩) “পৰিস্কাৰ, স্বচ্ছ ( ফটফটীয়া ) পানী খোৱাৰ উপযোগী ” - তোমাৰ মতামত আগবঢ়োৱা।\nউত্তৰ:- দেখাত “পৰিস্কাৰ স্বচ্ছ (ফটফটীয়া) পানী" খোৱাটো উপযোগী নহয়। কাৰণ দেখাত পৰিস্কাৰ স্বচ্ছ পানীতো বহুতো বেমাৰৰ বীজাণু, বিষাক্ত পদাৰ্থ, আইৰণ, অলাগতিয়াল দ্ৰৱ্য আদি থাকিব পাৰে। সেয়েহে, এই পানী আমাৰ বাবে ক্ষতিকাৰক হ'ব পাৰে। সেয়েহে আমি খোৱা পানী পৰিস্কাৰ স্বচ্ছ হ'লেও আমি সদায় পানী পৰিশোধিত কৰি খাব লাগে।\n৪) ধৰি লোৱা তুমি তোমাৰ নগৰখনৰ পৌৰ নিগমৰ এজন সদস্য । তোমাৰ নগৰখনৰ সকলোবোৰ বাসিন্দাৰ ঘৰলৈ বিশুদ্ধ পানীৰ যোগান ধৰিবলৈ কি কি ব্যৱস্থা ল'বা তাৰ এখন তালিকা প্ৰস্তুত কৰা।\nউত্তৰ:- বিশুদ্ধ পানী যোগান লোৱা ব্যৱস্থা সমূহ হ'ল-\n(ক) পানী যোগান ধৰা পাইপসমূহ যাতে নলা- নৰ্দমা সংস্পৰ্শলৈ নাহে তাৰ বাবে চকু দিব লাগিব।\n(খ) পানী টেংকি সমূহ ভালদৰে পৰিস্কাৰ কৰিব লাগিব।\n(গ) ক্লৰিণ টেবলেট\nBy Rohit Chetry at October 17, 2021 No comments:\nতৰা আৰু সৌৰজগত || Lesson 17 || Class 8 Science || SCERT NEW TEXTBOOK || All Textual Questions & Answers\nতৰা আৰু সৌৰজগত\nপ্ৰশ্ন ১-৩ ত শুদ্ধ উত্তৰটো বাছি উলিওৱা।\n১) তলৰ কোনটো সৌৰজগতৰ সদস্য নহয় ?\n(ক) গ্ৰহাণুপুঞ্জ ।\nউত্তৰ:- (গ) তাৰকাপুঞ্জ ।\n২) তলৰ কোনটো সূৰ্য্যৰ গ্ৰ্হ নহয় ?\n(খ) বুধ ।\nউত্তৰ:- লুব্ধক ।\n৩) চন্দ্ৰকলাৰ উৎপত্তিৰ কাৰণ\n(ক) আমাৰ পিনে পোহৰ প্ৰতিফলন কৰা চন্দ্ৰৰ অংশটোহে দেখা পাওঁ।\n(খ) চন্দ্ৰৰ পৰা আমাৰ দূৰত্ব সলনি হৈ থাকে।\n(গ) পৃথিৱীৰ প্ৰচ্ছায়াই চন্দ্ৰ পৃষ্ঠৰ এটা অংশহে ঢাকি ৰাখে।\n(ঘ) চন্দ্ৰৰ বায়ুমণ্ডলৰ ঘনত্ব স্থিৰ নহয়।\nউত্তৰ:- (ক) আমাৰ পিনে পোহৰ প্ৰতিফলন কৰা চন্দ্ৰৰ অংশটোহে দেখা পাওঁ।\n৪/ খালী ঠাই পূৰ কৰা-\n(ক) সূৰ্যৰ পৰা আটাইতকৈ দূৰত থকা গ্ৰহটো হ'ল ____।\n(খ) ৰঙা ৰঙৰ গ্ৰহটো হ'ল ____।\n(গ) আকাশত বিশিষ্ট ৰূপ গঠন কৰা তৰাৰ সমষ্টিক ____ বোলে।\n(ঘ) গ্ৰহৰ চাৰিওফালে পৰিভ্ৰমণ কৰি থকা নভোমণ্ডলীয় বস্তুক ____বোলে।\n(ঙ) পপীয়া তৰাবোৰ প্ৰকৃততে _____নহয়।\n(চ) ____ আৰু _____ৰ কক্ষপথৰ মাজত গ্ৰ্হাণুপুঞ্জ সমূহ পোৱা যায়।\nউত্তৰ:- (ক) নেপচুন।\n(গ) তাৰকাপুঞ্জ ।\n(ঙ) তৰা ।\n(চ) মংগল , বৃহস্পতি ।\n৫/ তলৰ বাক্য সমূহ শুদ্ধ (শু) আৰু অশুদ্ধ (অ) হিচাপে চিহ্নিত কৰা।\n(ক) ধ্ৰুৱ তৰা সৌৰজগতৰ সদস্য ।\n(খ) বুধ সৌৰজগতৰ ক্ষুদ্ৰতম গ্ৰ্হ ।\n(গ) ইউৰেনাছ সৌৰজগতৰ আটাইতকৈ দূৰত থকা গ্ৰহ।\n(ঘ) ইনটেছ এটা কৃত্ৰিম উপগ্ৰহ ।\n(ঙ) সৌৰজগতত নটা গ্ৰ্হ আছে।\n(চ) কালপুৰুষ তাৰকাপুঞ্জ কেৱল দূৰবীক্ষণেৰেহে দেখা পায় ।\nউত্তৰ:- (ক) অশুদ্ধ।\n৬/ “A” স্তম্ভৰ পদসমূহৰ সৈতে “B” স্তম্ভৰ এক বা একাধিক পদৰ সম্পৰ্ক স্থাপন কৰা।\n( 1) অন্তঃ গ্ৰ্হ। (a) শনি\n(2) বহিঃগ্ৰ্হ। (b) ধ্ৰুৱ তৰা\n(3) তাৰকাপুঞ্জ। (c) সপ্তৰ্ষিমণ্ডল\nপোহৰ || Class 8 Science || Lesson 16 || Questions & Answers in Assamese Medium || SCERT Textbook\n১/ ধৰা হওঁক তুমি এটা অন্ধকাৰ কোঠালিত আছা।\nকোঠালিৰ ভিতৰত বস্তুবোৰ তুমি দেখিবানে ? কোঠালিৰ বাহিৰৰ বস্তুবোৰ দেখিবানে ? ব্যাখ্যা কৰা।\nউত্তৰ:- যদি আমি অন্ধকাৰ কোঠালিৰ ভিতৰত থাকোঁ তেতিয়া কোঠালিৰ ভিতৰৰ বস্তুবোৰ দেখা নাপাম কিন্তু কোঠালিৰ বাহিৰৰ বস্তু দেখা পাম । কাৰণ আমি বস্তু এটাত পোহৰ প্ৰতিফলিত হ'লে বা বস্তুটোৱে পোহৰ নিৰ্গত কৰিলে আমি দেখা পাম । যিহেতু অন্ধকাৰ কোঠাত বস্তুবোৰে পোহৰ প্ৰতিফলিত নকৰে সেইকাৰণে দেখা নাপাওঁ। বাহিৰৰ বস্তুবোৰ দেখা পাওঁ বাহিৰত পোহৰ আছে।\n২/ নিয়মিত আৰু বিক্ষিপ্ত প্ৰতিফলন পাৰ্থক্যবোৰ লিখা। বিক্ষিপ্ত প্ৰতিফলনে প্ৰতিফলনৰ সূত্ৰসমূহ বিফল হোৱা বুজায় নেকি?\nউত্তৰ:- নিয়মিত আৰু বিক্ষিপ্ত প্ৰতিফলনৰ পাৰ্থক্যবোৰ হ'ল -\n(ক) নিয়মিত প্ৰতিফলন দাপোণৰ দৰে মিহি পৃষ্ঠত হয়।\nআনহাতে বিক্ষিপ্ত প্ৰতিফলন অসমান বা বিষম পৃষ্ঠত হয়।\n(খ) নিয়মিত প্ৰতিফলনত প্ৰতিফলিত ৰশ্মি সমূহ সমান্তৰাল হয়।\nআনহাতে বিক্ষিপ্ত প্ৰতিফলনত প্ৰতিফলিত ৰশ্মি সমূহ অসমান্তৰাল হয় ।\nবিক্ষিপ্ত প্ৰতিফলনে প্ৰতিফলনৰ সূত্ৰসমূহ বিফল হোৱা নুবুজায়।\n৩/ তলত উল্লেখ কৰা পৃষ্ঠ সমূহত পোহৰৰ ৰশ্মি গুচ্ছ আপতিত হ'লে নিয়মিত নে বিক্ষিপ্ত প্ৰতিফলন ঘটিব উল্লেখ কৰা। তোমাৰ উত্তৰৰ যথাৰ্থতা প্ৰতিষ্ঠা কৰা।\n(ক) চিকচিকীয়া কাঠৰ টেবুল।\n(খ) চক পাউডাৰ ।\n(গ) ডাঠ কাগজৰ পৃষ্ঠ ।\n(ঘ) তিতি থকা মাৰ্বলৰ মজিয়া।\n(চ) কাগজৰ টুকুৰা।\nউত্তৰ:- (ক) চিকচিকীয়া কাঠৰ টেবুলত সুষম বা নিয়মিত প্ৰতিফলন ঘটিব। কাঠৰ চিকচিকীয়া টেবুলৰ পৃষ্ঠখন মিহি।\n(খ) চক পাউডাৰ ক্ষেত্ৰত বিষম বা বিক্ষিপ্ত প্ৰতিফলন ঘটিব ,চক পাউডাৰসমূহ লগ লাগি এখন মিহি পৃষ্ঠৰ সৃষ্টি কৰিব নোৱাৰে।\n(গ) ডাঠ কাগজৰ পৃষ্ঠ ক্ষেত্ৰত বিষম বা বিক্ষিপ্ত প্ৰতিফলন ঘটিব কাৰণ ডাঠ কাগজৰ পৃষ্ঠ খন অসমান।\n(ঘ) তিতি থকা মাৰ্বলৰ মজিয়া\nকিছুমান প্ৰাকৃতিক পৰিঘটনা || Class 8 || SCIENCE || Lesson 15 || Questions & Answers in Assamese Medium\nRohit Chetry October 10, 2021 SCERT Class 8 Science ,0Comments\nকিছুমান প্ৰাকৃতিক পৰিঘটনা\n১আৰু ২নং প্ৰশ্নত শুদ্ধ উত্তৰটো বাছি উলিওৱা।\n১) তলৰ কোনবিধ বস্তু ঘৰ্ষণৰ দ্বাৰা সহজে আহিত কৰিব নোৱাৰি।\n(ক) প্লাষ্টিকৰ স্কেল এডাল।\n(খ) তামৰ দণ্ড এডাল।\n(গ) ফুলাই থোৱা বেলুন এটা।\n(ঘ) ঊলৰ কাপোৰ।\nউত্তৰ:- (খ) তামৰ দণ্ড এডাল।\n২) এটুকুৰা পাটৰ কাপোৰেৰে কাচৰ দণ্ড এডাল ঘঁহিলে দণ্ডডাল\n(ক) আৰু কাপোৰ টুকুৰা দুয়ো ধনাত্মকভাৱে আহিত হ'ব।\n(খ) ধনাত্মকভাৱে আৰু কাপোৰ টুকুৰা দুয়ো ধনাত্মকভাৱে আহিত হ'ব।\n(গ) আৰু কাপোৰৰ টুকুৰা দুয়ো ধনাত্মকভাৱে আহিত হ'ব।\n(ঘ) ঋণাত্মকভাৱে আহিত আৰু কাপোৰ টুকুৰা ধনাত্মকভাৱে আহিত হ'ব।\nউত্তৰ:- (খ) ধনাত্মকভাৱে আৰু কাপোৰ টুকুৰা ধনাত্মকভাৱে আহিত হ'ব।\n৩) তলৰ বাক্য কেইটা সঁচা নে মিছা লিখা।\n(ক) একেজাতীয় আধানে পৰস্পৰক আকৰ্ষণ কৰে। (সঁচা / মিছা।\n(খ) এডাল আহিত কাচৰ দণ্ড ই এডাল আহিত প্লাষ্টিক ষ্টপাইপক আকৰ্ষণ কৰে। (সঁচা / মিছা)\n(গ) বজ্ৰ-নিৰোধক পৰিবাহী দণ্ড ই অট্টালিকা বজ্ৰপাতৰ পৰা ৰক্ষা কৰিব নোৱাৰে। (সঁচা / মিছা)।\n(ঘ) ভূমিকম্পৰ আগজাননী দিব পাৰি। ( সঁচা / মিছা\nউত্তৰ :- (ক) মিছা।\n৪) জাৰকালি ছুৱেটাৰ এটা খুলিলে কেতিয়াবা ফট- ফটাই উঠা শব্দ শুনিবলৈ পোৱা যায়। কিয় এনে হয় বুজাই লিখা।\nউত্তৰ:- আমি লক্ষ্য কৰোঁ যে ঠাণ্ডা দিনত ঊলৰ কাপোৰ পিন্ধালে আমাৰ নোমবোৰ থিয় হৈ যায় । কাৰণ ঊলৰ কাপোৰ আৰু নোমত পৰস্পৰ বিপৰীত ধৰ্মী আধানৰ সৃষ্টি হয় আৰু ফলত ইহঁতৰ মাজত আকৰ্ষণীয় বলে ক্ৰিয়া কৰে । আমি ছুয়েটাৰ খুলিলে আকৰ্ষণীয় বলৰ বিপৰীতে কায্য কৰা হয় বাবে ফট-ফটাই ঊঠা শব্দ শুনিবলৈ পোৱা যায় ।\n৫) আহিতবস্তু এটা হাতেৰে চুলে আধানবোৰ কিয় নাইকিয়া হয় বুজাই লিখা ।\nউত্তৰ:- আহিতবস্তু এটা হাতেৰে চুলে আধানবোৰ নাইকিয়া হয় কাৰণ আমি হাতেৰে চুই দিয়াৰ পাছত আধানবোৰ আমাৰ শৰীৰৰ মাজেৰে ভূমিলৈ গুচি যায় । সেয়েহে আধানযুক্ত বস্তুটোৱে আধান হেৰুৱায়।\nClass 8 Science Chapter 15 in Assamese Medium\nBy Rohit Chetry at October 10, 2021 No comments:


ছৈখোৱা ঘাটৰ বেলি-০১\nআঘোণ মাহৰ দেওবৰীয়া অপৰাহ্ন | ৰূপহীয়ে দ'তাকৰ স'তে বাৰাণ্ডাত বহি আছে | চোতালৰ এচোকত থকা নয়নতৰা জোপাত হঠাত দ'তাৰ চকু পৰিল | দ'তাই শুধবগা নয়নতৰা জোপাত চকু থৈয়েই ক'লে- আইজনী শালৰ বাবু পূজা পাইছেহি নহয়! মাৰ লগত গৈ শলিতা এগছি জ্বলাই আহিবিগৈ ........|\n-বাৰু দ'তা |\nমাৰ লগতে গৈ এগছি শলিতা জ্বলাই আহিমগৈ |\n-পিছে দ'তা শালত বছৰি চাৰিভাগ পূজা আগবঢ়োৱা হয় বুলি জানো | আঘোণ মাহৰ পূজাভাগক কিয় "বাবুপূজা" বুলি কয় ? কওঁকচোন!\n-তই ভাল প্ৰশ্ন এটাকে শুধিলি আইজনী, এতিয়া তোক শালৰ পূজা চাৰিভাগৰ বিষয়ে ক'ম | খুন্দনাটোৰ পৰা খুন্দা তামোল এগাল মুখত লৈ দ'তা যদুনাথে কথাৰ মহলা মেলিলে ------\n- শদিয়াত চাৰিশাল গোসাঁনী আছে | সেই চাৰিখনৰ এখন হৈছে কেঁচাখাইটী গোসাঁনীৰ শাল | ধলা বজাৰৰ পৰা উত্তৰলৈ গ'লে বান্দৰখাল পায় | বান্দৰখালৰ দলঙখন পাৰ হৈ কিছুদুৰ গ'লে কেঁচাখাইটী গোসাঁনী শালখন পায় | তোক এবাৰ যে চাইকেলেৰে ফুৰাবলৈ নিছিলো ,মনত আছে নহয় !\nৰূপহীয়ে মূৰ জোকাৰি সঁহাৰি জনালে | দ'তাই বিৰামহীন ভাৱে কৈ গ'ল শালখনৰ কথা.......\nশালত বছৰেকত চাৰিভাগ পূজা আগবঢ়োৱা হয় | এই চাৰিভাগ পূজাৰ আঘোণ মাহত আগবঢ়োৱা পূজাভাগ হৈছে বিখ্যাত "বাবু পূজা" | পূৰ্বতে চাহ বাগিছাৰ বাবুসকলক কেঁচাখাইটী গোসাঁনীক পূজা দিবৰ বাবে আঘোণ মাহৰ দেওবাৰ এটা ধাৰ্য কৰি দিয়া হৈছিল | সেই বিশেষ দিনটোত বাবুসকলে পূজা আগবঢ়াই আহিছে | বিশেষকৈ বাগিছাৰ বাবুসকলে পূজাভাগ আগবঢ়াই অহা বাবেই এই পূজাভাগ বাবু পূজা ৰূপে জনাজাত হৈ পৰে | বৰ্তমান সময়ত শাললৈ বিভিন্ন প্ৰান্তৰ ভক্তৰ সমাগম ঘটে| বিভিন্ন জাতি-বৰ্ণ, ভাষা-ভাষী লোকে শালত পূজা দিয়ে আৰু গোসাঁনীলৈ মানস কৰি থোৱা পাৰ, হাঁহ,ছাগলী আদি আগবঢ়ায় | মূল পূজাভাগ দেউৰী পূজাৰীৰ দ্বাৰা আগবঢ়োৱা হয়| দেউৰী পূজাৰীয়ে মন্ত্ৰ গাই গোসাঁনীক স্তুতি কৰে| পূজাৰীয়ে সত্ফুল(তংলতি) পাতৰ দ্বাৰা ভক্ত বৃন্দলৈ কমন্ডলুৰ পানী ছটিয়াই আশীষ নিৰ্মালি দিয়ে | এই নিৰ্মালি পাবলৈ ভক্ত বৃন্দসকলে আগ্ৰহৰে বাট চাই থাকে|\nৰূপহীয়ে শালখনৰ কথা বিশদকৈ জানিবলৈ পাই যে ৰঙ পাইছে সেয়া তাইৰ মুখখনতে ফুটি উঠিছে |\nএনেতে আন এটা প্ৰশ্নই ৰূপহীৰ মনত ডেও দিবলৈ আৰম্ভ কৰিলে |\n-সত্ফুল ! সত্ফুল মানেনো কি দ'তা? সত্ফুল কেৱল শদিয়াতেই পোৱা যায়নে কি?\nঅস্তমিত বেলিৰ আভাই পশ্চিমাকাশত হেঙুল সানিছে | ককাকে আকাশলৈ চাই ক'লে- আইজনী মই তোক অইন এদিনা সত্ফুলৰ কথা ক'ম | তিনি গধূলি হ'ল - গোসাঁই সেৱা কৰি পুথি-পাজি লগৈ যা আইজনী | এইখিনিতে দ'তাকে কথাৰ আধ্যা পেলাই গোহালীটোৰ দিশে আগবাঢ়ি গ'ল |\nLabels#উপন্যাস, #ছৈখোৱা ঘাটৰ বেলি, #সুমিত দাস


তিনি মিনিট – অমিতাভ মহন্ত – ফটাঢোল\nJuly 1, 2019 গল্প\t8 Comments\nতিনি মিনিট – অমিতাভ মহন্ত\nভৰ দুপৰীয়া৷ সময় দুই বাজি তেত্ৰিছ্ মিনিট৷ ভাত কেইটা খায়েই চেণ্ডেল চোঁচৰাই চোঁচৰাই নিজৰ ৰুমলৈ খোজ ল’লো৷ পৰীক্ষা নামৰ বিভিষীকাই দুৱাৰদলিত নাচি আছে৷ ৰ’বলৈ সময় নাই৷ পঢ়া টেবুলৰ সন্মুখত থিয় দিলো৷ কোনটো বিষয় পঢ়ো, কেতিয়া পঢ়ো, কেনেকৈ পঢ়ো ভাবি ত’ত পোৱা নাই৷ টেবুলৰ বাওঁচুকৰ পৰা হেনৰী ফেয়লে জিভা উলিয়াই যেন মোক জোকাব ধৰিছে, আদাম স্মিথে গহীন লুক এটা বিছনাত পৰি আছে৷ এতিয়া আৰু টেক্সবুক পঢ়ি পাছ কৰা মিছা৷ কালি “দাস এণ্ড ভূঞা” বুলি এদম ব্ৰহ্মাস্ত্ৰ কিনি আনিছিলো৷ দুয়ো মিলি এইবাৰ মোক বছালেহে বচোঁৱা৷\nৰুমলৈ মা সোমাই আহিল৷\n– পঢ়া শুনা হৈছেনে বাবাটো?\n– কৰি আছো মা, একাউন্টচ্ খন ৰিভাইচ্ কৰিম আজি৷\n– ৰিজাল্ট ভাল কৰিব লাগিব হা৷ কেট- মেট এইবোৰত কামত আহিব৷\n– সেইবোৰ চিন্তা নকৰিবা৷ শুনা ৰাতি পাৰৰ মাংস খাবলৈ মন গৈছে৷ দেউতাক কবা লৈ আনিবলৈ৷\n– খুৱাম দে৷ তই ভালকৈ পঢ় এতিয়া৷\nঘৰত পাৰ্যমানে “কুল ডুড লুক” দি আছো৷ ৰিজাল্ট দিয়াৰ দিনাটো ধৰ্মেন্দ্ৰৰ হাতত কেষ্ট’ মুখাৰ্জী পৰাৰ দৰে অৱস্থা হ’বই৷ এইকেইদিন মাছে মঙহে খাই লোৱাই ভাল৷\nমা ওলাই যোৱাৰ পিছত তিনিমিনিটমান মনপুতি পঢ়িলো৷ এনেকৈ পঢ়িলে পৰীক্ষা একেবাৰে বেয়া হ’ব নালাগে দেখোন৷ হঠাৎ সেই চিৰপৰিচিত সুহুৰিটো শুনা গ’ল৷ মন্ত্ৰমুগ্ধৰ দৰে স্মাৰ্টফোনটো তুলি ল’লো৷ এটা নতুন ন’টিফিকেচন্৷ আজি ফেচবুক নোখোলা বুলি বদ্ধপৰিকৰ হৈ থকা মইটোৱে আকৌ এবাৰ ফেচবুকৰ নীলাখিনিৰ প্ৰেমত পৰিলো৷\nলোডিঙ, লোডিঙ, লোডিঙ……ৰিংকু দাস টেগড্ ইউ এণ্ড ফিফটি চেভেন ইন এ ফ’টো৷\nকুলাংগাৰে আকৌ টেগাইছে৷ ইয়াক মই!!\nটাইমলাইনত সোমাই পৰিলো৷ বাঘা বাঘা ফেচবুকৰ বীৰসকলৰ কোনোবাই যুদ্ধ চলাই গৈছে, কোনোবাই কবিতা লিখিছে, কোনোবাই আকৌ গল্প৷ সেইবোৰৰ পৰা শতযোজন দুৰত অৱস্থান কৰি কোনোবাই আকৌ পানী কামুৰিবলৈ আপ্ৰাণ চেষ্টা কৰিছে৷ বাকী গা মন ৰাইজাই কৰিবলৈ চেলফী সুন্দৰীসকলটো আছেই৷\nআকৌ এটা নচিফিকেচন৷ দিলোঁ টিপা মাৰি৷ লোডিং! লোডিং! এই জিঅ’ৰ স্পীডটোযে হৈছে নহয়৷\nৱাও! চিম্পলী এমেইজিং! 1.2k লাইক মোৰ পোষ্টত! কিবা ফেলেব্ৰিটীৰ বাপেক টাইপ ফীল আহি গ’ল৷ আজিকালি ফেপ্লৱী পোষ্টবোৰে ইমান সহাৰি নাপায়৷ পিছে পোষ্ট কোনে কৰিছে সেয়াওঁতো চাব লাগিব৷ আকৌ লোডিং! কিন্তু হাৰে, এইবোৰ কি? 1.2kৰ পৰা .2k খিনি কেনেকৈ ডিলিট্ হৈ গ’ল? স্পাম এটেক্? ফেচবুকৰ ৰাইভেল কিবা ৱেবচাইটে কৰিছে চাগে৷ জুকাৰবাৰ্গক সাৱধান কৰি আজিয়েই এটা ইমেইল পঠিয়াই দিয়া ভাল হ’ব৷ পিছে যাৰ লাইক পৰিছে, তেওঁ বা কোন৷ হ’ব চাগে কোনোবা ফেন, কোনোবা অনলাইন আলোচনীৰ সম্পাদক জাতীয়৷ আকৌ এবাৰ ৰিলোড্ কৰি দিলোঁ৷ You like this৷ এই youটো আকৌ কোন? ফেইক আই ডি? নে পেৰডী একাউণ্ট?\nসময় দুই বাজি ৫৫ মিনিট:\nসময় তিনি বাজি পাঁচ মিনিট:\n“মতলীয়া প্ৰেম” নামৰ গল্প গ্ৰুপত সোমাই পৰিলোঁ৷ এবাৰ এই গ্ৰুপত গল্প এটা পোষ্ট কৰিছিলোঁ৷ এডমিনে ইনবক্সত মেছেজ দিলে, “আমি বিশ্বাস কৰো আপুনি ইয়াতকৈ অধিক মানসন্মত গল্প লিখিব পাৰে৷ শুভকামনা থাকিল”৷ দুদিন পিছত একেই গল্পটো সুনয়না গৌতম নামেৰে আইডি খুলি পোষ্ট কৰিলোঁ৷ পাঁচশ লাইক, এশ সোতৰটা কমেণ্ট, ওঠৰ শ্বেয়াৰ৷\nযা হওঁক, এইবোৰ পুৰণা কথা৷ গল্প এটাত সোমাই পৰিলোঁ৷ লেখিকা আশা বৰুৱা৷ একদম যে টপক্লাছ্ বুলি কয়, তেনেকুৱা গল্প৷ ট্ৰেজেডীয়েই চাম নে চেন্স অফ হিউমাৰেই চাম৷ উফফ!\nআশা বৰুৱা! উমম! ডিপিখন চালোঁ৷ ভাল! বিধাতাই গোটেইখিনি সৰলতা যেন আশাৰ মুখখনতেই দি দিছে৷ সাধাৰণতে ইমান ধুনীয়া ছোৱালী দেখিলে মই ব্লক কৰি দিওঁ৷ নিবিচাৰো যে মোৰ সেই চেহেৰাৰ প্ৰতি কিবা দুৰ্বলতা আহক৷ কিন্তু আশাৰ ক্ষেত্ৰত মই নোৱাৰিলোঁ৷ পিছ মুহুৰ্ততে মই আশাৰ ইনবক্সৰ দুৱাৰডলিত৷\n– আপোনাৰ গল্পটো পঢ়িলোঁ৷ কিমান ভাল লাগিছে ভাষাৰে প্ৰকাশ কৰিব পৰা নাই৷ গল্পটো সঁচা কাহিনীৰ ওপৰত?\nএতিয়া মোৰ সন্মুখত দুটা অপচন৷ send message আৰু cancel৷ ফেচবুকত আগতে কেতিয়াওঁ গল্প পঢ়ি ছোৱালীক মেছেজ দি পোৱা নাই৷ কি কৰো? পঠিয়াম? কি হ’ব পঠিয়ালে? আঙুলি দুটাই ঠিৰাং কৰিব পৰা নাই, ক’ত টিপাটো মাৰিম৷\nসময় তিনি বাজি সাতাইশ মিনিট৷\nদিলো মেছেজ পঠিয়াই৷ যা: দেখা যাব যি হয়৷\nবহি আছো এঘণ্টা ধৰি৷ একো উত্তৰ নাই৷ অথচ আশাই বেলেগৰ কমেণ্টৰ ৰিপ্লাই কৰি থকা মই নিজেই দেখিলোঁ৷ একদম ভাল লগা নাই৷ সদায় মোৰ লগতেই কিয়?\nনেট অফ কৰি দিলোঁ৷ ধুৰ, কি হ’ব এইবোৰ কৰি? বেকাৰ সময় নষ্ট৷ এনেওঁ এইবোৰ ভাৰ্চুৱেল জগত বৰ ৰিস্কি৷ পঢ়িব লাগে৷ পৰীক্ষা পদূলিত৷\nপিছদিনা আকৌ ফেচবুক খুলিলোঁ৷ নাই একো মেছেজ নাই৷ ধুই!\nতাৰ পিছদিনা খুব পঢ়িছো৷ পৰীক্ষা আহিলেই৷ ৰাতি শুৱাৰ আগে আকৌ এবাৰ…\n– ধন্যবাদ৷ উৎসাহিত হ’লোঁ৷ গল্পটো সঁচা নহয় বাৰু, পিছে কেতিয়াবালৈ সঁচা হোৱাৰ অৱকাশ নথকা নহয়৷ আপুনি চিধা চিধিকৈ সুধি দিছে বাবে ভাল লাগিছে৷ বন্ধু হ’ব পাৰো?\nতিনিটা হাৰ্টবিট লগে লগে মিছ৷\n– নিশ্চয়৷ আপোনাৰ নিচিনা প্ৰতিভাশালী বান্ধৱী লিষ্টত থাকিলে সুখী হম৷\nদিন গৈ থাকিল৷ আমিওঁ মেছেজৰ মাধ্যমেৰে পৰস্পৰৰ কাষ চাপিলোঁ৷ এঘণ্টা তাইৰ মেছেজ নাহিলেওঁ অস্থিৰ হৈ পৰো৷ দিনবোৰ এনেকুৱা হৈ পৰিল৷\nতাইৰ দেউতাকে ব্যৱসায় কৰে৷ মাক শিক্ষয়ত্ৰী, দাদাক বেকাৰ, তাই পঢ়ে চল্ট ব্ৰুকত৷ প্ৰিয় ৰং নীলা৷ প্ৰিয়জন? ভাবিবলৈ সময়ৰ দৰকাৰ!\nডাৰ্ক চকলেট প্ৰিয়, নতুনকৈ পিঠা সেকিবলৈ শিকিছে, সিদিনা তাই ৰন্ধা মাংস দেউতাকে টকালি পাৰি খাইছে৷\nমই? বি কম ফাৰ্ষ্ট চেমিষ্টাৰ৷ প্ৰিয় ৰং ক’লা৷ বাহিৰা কিতাপৰ পোক৷ ৰনাল্ড’ নে মেছী? অফ কৰ্চ CR7…\nমবাইল নম্বৰ? তাইৰ কথা পাতিবলৈ লাজ লাগে৷\nএবাৰ লগ কৰো? ধৈৰ্য্যৰ ফল সদায় মিঠা বুলি নাজানা? তোমালোক ল’ৰাবোৰ নহয়৷\nতিনি বছৰ হৈ গ’ল৷ আৰু কিমান ধৈৰ্য্য ধৰিম৷ মই গ্ৰেজুৱেট হ’লো৷ তাইয়ো ডাঙৰ হ’ল৷ ইতিমধ্যে আমি বহুত আগুৱাই গ’লোঁ৷ সম্পৰ্কটো গভীৰ হৈ পৰিল৷ তাইৰ বাওঁ উৰুত এটা কটা দাগ আছে৷ সৰুতে খেলি থাকোতে দুখ পোৱা৷ বুকুৰ মাজত থকা তিলটোৰ ৰঙ বাদামী৷ তাই জানিলে সৰুতে ঘৰৰ কাষৰ ৰুণুবায়ে মোক হেঁচি চুমা খোৱা কথা৷\n– আশা মই নোৱাৰিছো৷ মই তোমাক ভালপাই পেলাইছো৷\n– ভাল পোৱাটো অন্তৰৰ পৰা আহে অ’৷ মই নোৱাৰিম তুমি নহ’লে আগুৱাব৷\n– মোৰ দাদা কিন্তু মস্তান, ড্ৰাগ এডিক্ট৷\n– তোমাৰ বাবে মই দাদাকো সহ্য কৰি ল’ম৷\n– ঠিক আছে তেন্তে৷ অহা শনিবাৰে পেণ্টালুনৰ সন্মুখলৈ আহিবা৷\n– তোমাক মই বহুত ভাল পাওঁ আশা৷ তুমি থাকিলে সকলো পাৰিম মই৷\nঅৱশেষত আমি মুখামুখি হ’লোঁ৷ মই অবাক৷ মোৰ ঠাইত অন্য কোনো হোৱা হ’লে মুৰ ঘূৰাই পৰি থাকিলেহেঁতেন৷\nপয়ত্ৰিশ বছৰীয়া বয়স্ক ল’ৰাজনে মাত দিলে,\n– আশাৰ দাদাক\n– তাই ক’ত? তাই আহিম বুলি কৈছিল মোক৷\n– তাই ঢুকাইছে৷\n– কি? ধেমালি নকৰিব প্লিজ!\n– সঁচা কৈছো৷ আপোনাৰ সৈতে চিনাকী হোৱাৰ এবছৰ আগতেই তাই ঢুকাইছে৷\n– কিয় ধেমালি কৰি আছে বাৰু?\n– ধেমালি কৰা নাই৷ তাইৰ মৃত্যু মই মানি ল’ব পৰা নাছিলোঁ৷ তাই মৰিব নোৱাৰে৷ গতিকেই মই সিদ্ধান্ত ল’লোঁ, তাইক মই ভাৰ্চুৱেল জগতত জীয়াই ৰাখিম৷\n– তাই গল্প লিখিছিল জানে! সেইবোৰকে মই তাইৰ নামত আইডি খুলি পোষ্ট কৰা আৰম্ভ কৰিলোঁ৷ পাঠকে খুউব পচন্দ কৰিলে৷\n– বুজিছো কি সুধিব বিছাৰিছে৷ আপোনাৰ সৈতে মই যি কৰিছো তাৰ মাত্ৰ এটায়েই কাৰণ৷ তাইৰ জীৱনলৈ কেতিয়াওঁ প্ৰেম নাহিল৷ অথচ তাই বিছাৰিছিল তাইক এনে এজন পুৰুষে ভাল পাওঁক যি তাইক বুজে, তাইৰ গল্পবোৰৰ মাজত তাইক বিছাৰে৷ বুজি উঠিছিলোঁ, আপুনিয়েই সেইজন আছিল৷\nমই মূক৷ মূঢ়৷\n– তাইৰ মৃত্যুৰ পিছত মই ড্ৰাগ এডিক্ট হৈ পৰিলোঁ৷ সেই সূত্ৰেই এদিন আণ্ডাৰৱৰ্ল্ডত সোমাই পৰিলোঁ৷\nকাণেৰে ধোৱা ওলোৱাৰ নিচিনা গৰম ভাৱ এটাই পুৰি নিয়া যেন লাগিল৷\nমই আৰু লোড্ ল’ব পৰা নাই৷ ৰাষ্টাৰ মাজতে ভে ভেকৈ কান্দি দিলোঁ৷ কি পাল্লাত পৰিলোঁ!\nচকুপানী মঁচিবলৈ বয়স্ক যুৱক আগুৱাই আহিল৷ গাৰ পৰা ভাহি আহিল সামান্য এন্দুৰ এন্দুৰ গোন্ধ৷\n– মই কিন্তু তোমাক ভালপাই পেলাইছো৷ আই ৱানা বি উইথ ইউ!\n– প্ৰেমত পৰি গ’লোঁ অ’৷ নোৱাৰিম তুমি নহ’লে৷\n– ইয়েচ্৷ আই প্লেইড্ দা গাৰ্ল পাৰ্ট টিল নাও, পেচিভ পাৰ্ট৷ নাও, আই ৱিল বি এক্টিভ৷ ইউ ৱিল বি পেচিভ!\nচিৎকাৰ কৰি দৌৰা আৰম্ভ কৰিলোঁ৷ পিছৰ পৰা সি খেদি আহি মোক ধৰিলে৷ যিমানেই আঁতৰিবলৈ চেষ্টা কৰিছো, সিমানেই সি মোক কাষলৈ টানিছে৷ অজ্ঞান হোৱাৰ আগে আগে অনুভৱ কৰিলোঁ, এক অসহ্যকৰ অনুভুতি আৰু কেঁচা পিয়াজৰ গোন্ধ!\nসময় তিনি বাজি ত্ৰিশ মিনিট:\nউফফফ! দ্ৰুতগতিত বেকস্পেচ্ মাৰি গোটেই মেছেজটো উৰালোঁ৷\nকাম নাই আৰু! দেখিলেই গম পায় ফেইক আই ডি!\nহোমপেজলৈ গ’লো৷ ভাস্বতী বোলজনীয়ে ফুৰিবলৈ গৈ এগাল ফটো দিছে৷ সোতৰটা লাভ ৰিয়েক্ট কৰি দিলো বাপ্পেকে!\nএজন ভূতপূৰ্ব মন্ত্ৰীৰে সাক্ষাৎকাৰ (আৰাধনা বৰুৱা) »\nবঢ়িয়া অমিতাভ দা। কিছু লিখিছে আপুনি।\nঅমিতাভ মহন্তৰ গল্প মানেই এক সাংঘাতিক টুইষ্ট, ভাবিব নোৱৰা কিবা এটা হৈ যায় শেষত। শেষলৈ পাঠকক ধৰি ৰাখিবলৈ ঈৰ্ষণীয় ভাৱে সক্ষম অমিতাভ।\nভাল লাগিল বহুত গল্পটো\nসকলোখিনি পালো ৷ চাচপেন্স , ৰোমান্স ,টুইস্ট .. বহুত ভাল লাগিল ৷\nবৰ বেলেগ ষ্টাইলৰ গল্প দেই! টুইষ্টটো সাংঘাতিক। পঢ়ি অত্যন্ত ভাল লাগিল। বাৰে বাৰে পঢ়িলেও পুনৰ পঢ়িব পাৰি।\nসাংঘাটিক এজ ইউজুৱেল। সঁ‌চাকৈয়ে পৰীক্ষাৰ আগতে এনে ভাৱবোৰ বেছি হয়।\nবাপ্‌ৰে ! কেনেকৈ লিখে !??


ফ’ৰ্বছৰ এশগৰাকী শীৰ্ষ ব্যৱসায়ীৰ তালিকাত বদৰুদ্দিন আজমলৰ পৰিয়ালৰ সদস্য | News Next One\nফ’ৰ্বছৰ এশগৰাকী শীৰ্ষ ব্যৱসায়ীৰ তালিকাত বদৰুদ্দিন আজমলৰ পৰিয়ালৰ সদস্য\nnewsnextone.com | মোৰাঝাৰঃ মধ্য প্ৰাচ্যৰ এশগৰাকী শীৰ্ষ ব্যৱসায়ীৰ তালিকাত নাম অন্তৰ্ভুক্ত হৈছে বদৰুদ্দিন আজমলৰ পৰিয়ালৰ সদস্যৰ নাম৷ বিশ্বত সুগন্ধিৰ ব্যৱসায় কৰি নাম আৰ্জন কৰা আজমল পৰিয়ালৰ সন্তানে বিশ্বৰ অন্যতম আলোচনী ফ’ৰ্বছৰ নজৰক পৰিছে৷\nProud that our younger generation introduce them proudly as an Assamese even after spending their life in foreign land. Abdulla Ajmal, Deputy COO @AjmalPerfumes, being felicitated by Forbes ME at their Annual Event to announce the Top 100 Indian Business Leaders in Middle East. pic.twitter.com/mffstbzEiZ\n— M Badruddin Ajmal (@BadruddinAjmal) May 10, 2018\nআন্তঃৰাষ্ট্ৰীয় ব্যৱসায়ত উজলি উঠা আজমল পৰিয়ালৰ তৃতীয় প্ৰজন্মৰ সন্তান তথা সাংসদ বদৰুদ্দিন আজমলৰ ডাঙৰ ভাতৃ আমিৰুদ্দিন আজমলৰ পুত্ৰ আব্দুল্লাহ আজমলক বিশ্বৰ আগশাৰীৰ আলোচনী ফ’ৰ্বছে মধ্য প্ৰাচ্যৰ এশগৰাকী শীৰ্ষ ব্যৱসায়ীৰ তালিকাত নাম অন্তৰ্ভুক্ত কৰে৷\nফ’ৰ্বছয়ে মধ্য প্ৰাচ্যত ব্যৱসায় কৰা এশজন শীৰ্ষ ভাৰতীয় উদ্যোগপতিৰ তালিকাত আব্দুল্লাহ আজমলক স্থান দিয়ে৷ যোৱা 8 মে’ত ডুবাইত অনুষ্ঠিত এক আড়ম্বৰপূৰ্ণ অনুষ্ঠানত বিশ্বৰ অন্যতম ধণাঢ্য লোকৰ সন্মুখত ফ’বৰ্ছে আব্দুল্লাহ আজমলক এই স্বীকৃতি দিয়ে৷\nমধ্যপ্ৰাচ্যত টপ-১০০ বিজনেছ লিডাৰ সন্মান গ্ৰহণ কৰি আব্দুল্লাহ আজমলে সেই অনুষ্ঠানত অংশ লৈ অসমীয়াৰ হিচাপে গৌৰৱ প্ৰকাশ কৰা বুলি কয়৷ পৰিয়ালৰ তৃতীয় প্ৰজন্মৰ সন্তানে মধ্য প্ৰাচ্যত অসমীয়াৰ পৰিচয় দিয়াত সাংসদ বদৰুদ্দিন আজমলে সন্তুষ্টি প্ৰকাশ কৰি টুইট কৰি ভতিজাক শুভেচ্ছা যাচে৷


কবিতা Archives - Page3of 14 - বৌদ্ধিক বিচাৰ\nচ’ৰাঘৰ / কথাশিল্প / কবিতা (পৃষ্ঠা 3)\nমোৰ দেশৰ মাটিত শইচ ফুলে৷৷ দিতুল চেতিয়া৷৷\nAdmin DC এপ্ৰিল 29, 2018\tকথাশিল্প, কবিতা0196\nমোৰ দেশৰ মাটিৰ গোন্ধই মোক ব্যাকুল কৰে প্ৰতিদিনে মোৰ দেশৰ আকাশে বতাহে মোৰ পিতৃ পিতামহৰ আত্মাই মোক ৰিঙিয়াই কয় এই দেশ মোৰ প্ৰাণৰ স্বদেশ মোৰ দেশৰ নদী দিচাং দিখৌ দিহিঙৰ পাৰে পাৰে মোৰ আজোককাৰ পদচিহ্ন মোৰ আইৰ হাতৰ চেনেহৰ পৰশ মোৰ দেশৰ আকাশৰ তৰা ফুলে বাৰে বাৰে কয় আমিয়ে অতীত …\nসেউজীয়া সপোনৰ অপেক্ষাত ৷৷ সত্যেন্দ্ৰ বৰদলৈ৷৷\nAdmin DC এপ্ৰিল 24, 2018\tকথাশিল্প, কবিতা053\nচ’তহেন চোতালত নিতৌ ৰ’দাওঁ সাঁচতীয়া শব্দবোৰ মোৰ ৰুক্ষ আঙুলিৰে লিৰিকি বিদাৰি সযতনে সামৰি টোমত ভৰাওঁ পাভটিত তুলি থওঁ সিহঁতে কি কথা পাতে সপোন দেখে সেয়া অজান নৈমিত্তিক বসন্তত সূৰ্যাস্তৰ ছবি আঁকি পমুৱা পথাৰত সিঁচিবলে বাট চাওঁ মেদহীন শব্দবোৰ মোৰযে বৰ হেঁপাহ আঘোণৰ কুঁৱলীৰ মাজতো জাগি থকা সপোন এটাহে যেন মাজে …\nআঁহতে সলাবৰ পাত (এটা পুৰণি সাধুকথা !) ৷৷ দাদুল দেৱকৃষ্ণ৷৷\nAdmin DC এপ্ৰিল 15, 2018\tকথাশিল্প, কবিতা094\nআঁহতে সলাবৰ পাত কাঁইটত কেতেকীৰ মাত কোঁৱৰৰ বুকুত বিষে ধৰে শুনা নাই কুঁৱৰীৰ মাত আউল বাউল কুঁৱৰীৰ চুলি বতাহৰ কাকৈৰে মেলে বান্ধি লৈ খোপা কলদিলীয়া তগৰ এপাহি গুঁজে তগৰ ফুলে ক’ত— বসন্তই মেলা পাতে য’ত খোপাত গুঁজে কোনে— কোঁৱৰৰ আকাশৰ জোনে বনত কান্দিলে বনৰ চৰাই মনত ধৰফৰাই কোন দেৱে নেজানে …\nৰবি ঠাকুৰৰ নিলিখা কবিতাটো৷৷ নিবিড় অনুৰাগ মানস৷৷\nAdmin DC এপ্ৰিল 14, 2018\tকথাশিল্প, কবিতা059\nৰবি ঠাকুৰৰ পাকঘৰত এখন পীৰা আছে দিনৰ দিনতো ঠেলা চলাই এই চানমাৰী, এই বেলতলা সকলোতে ৰাতি ভাত খাবৰ সময়ত পীৰাখন টানে আৰু শোৱাৰ আগত প্ৰায়ে বিদ্ৰোহৰ কবিতা এটা লিখাৰ কথা ভাৱে কেতিয়াবা সপোনো দেখে আইনষ্টাইনে দাড়ি খজুৱাই ব্লেকবৰ্ডত কিবা এটা লিখে ৰবি ঠাকুৰ খপজপকৈ সাৰ পাই আঁঠুৱাখনলৈ চায় মহ এটাই …\nঅভিমন্যু৷৷ উত্তম বৰুৱা৷৷\nAdmin DC এপ্ৰিল 8, 2018\tকথাশিল্প, কবিতা0120\nঅভিমন্যু, পুৰুষে কন্দা দেখিছ কেতিয়াবা? তেন্তে কিয় কান্দ তই? পলে পলে বৰণ সলোৱা তেজপিয়াৰ দলে তোক গিলি পেলাব খোজে, আন্ধাৰত পুৰুষত্ব দেখুওৱা সেই নপুংশকৰ দলটিক তই কৰ নেকি ভয়? দ্ৰৌপদী মাতৃৰ বুকুৰ পিয়াহ তই পান কৰা নাই, মাথোঁ খোজে খোজে তই পি গৈছ মাতৃ অপমানৰ অবিৰত হলাহল। প্ৰতিশোধৰ দাবানলত আকণ্ঠ …\nশব্দশিল্প৷৷ দিতুল চেতিয়া৷৷\nAdmin DC এপ্ৰিল 8, 2018\tকথাশিল্প, কবিতা0356\nতুমি মৰাণ বিহুৰ এটা দীঘলীয়া সুৰ বিহুখোলাৰ শুৱনি তেজাল গাভৰু তুমি তুমি গুমৰাগৰ চেৱে চেৱে নচা কাংকান কনেং পয় চাংকেনত হিয়া উবুৰিয়াই পানী ছটিওৱা তুমি ৰূপহী পাচাও কেঁচাইখাতী শালৰ বিহুখোলাত উদ্বাউল হোৱা তুমি শদিয়াৰ কেঁচাসোণ বাগুৰুমবাৰ চিফুঙৰ সুৰত মতলীয়া হোৱা তুমি নাইনে মোজাং চিখলা কি নামেৰে মাতিম তোমাক বৰদৈচিলা নে …\nAdmin DC এপ্ৰিল 3, 2018\tকথাশিল্প, কবিতা0230\nকতনা ব’হাগ মেঘৰ মাজেৰেও বগাই আহে সোণোৱালী সাপ সহজ কথাত : দুৰ্যোগৰ দুৰ্বিপাকেই মোৰ ব’হাগ।। মোৰ সমস্ত সত্তাক আহত কৰি বাজি উঠে তাৰ ৰাগ। বসন্তৰ বিলাস ১. নীলা তম্বুটোৰ তল ভৰি মুগ্ধ নিস্তব্ধতা, দিনান্তৰ ছাঁত কুলি-কেতেকীৰ মাত ২. কালি ৰাতি গছৰ শিপালৈকে বৰষুণ, চ’তৰ মাটিৰ গোন্ধ গছৰ গোটেই গাত, পাতৰ …\nদুঃসময়ৰ কবিতা৷৷ গীতিৰেখা দত্ত৷৷\nAdmin DC মাৰ্চ 31, 2018\tকথাশিল্প, কবিতা090\nআৎচা ইয়াৰ পিছত কি হ’ব উৎকণ্ঠিত দৰ্শকৰ চকু উৎকৰ্ণ শিৰ ভৎৰ্সনাসুৰৰ গোৰোহনি ফোঁপোহনিতো লেওসেও লতা যেন নহ’ল নিৰ্ভয়া আ….ও… ই কি, সুন্দৰীৰ সেও নমনা দাম্ভিক বচন ঠিক আছে…ঠিক আছে… একো কথা নাই এতিয়া পয়াৰ টানা বিলাপ মাতা ভৎৰ্সনাসুৰে তোমাৰ দেহৰ কাপোৰবোৰ খহাই নিয়ক এপদ এপদকৈ বিলাপ মাতা বিলাপ মাতা কেৱল …


নৰেন্দ্ৰ মোদীয়ে ব্যৱহাৰ কৰা ফ’নটোৰ বিষয়ে আপুনি কিমান জানে? -\nHomeৰাষ্ট্ৰীয়নৰেন্দ্ৰ মোদীয়ে ব্যৱহাৰ কৰা ফ’নটোৰ বিষয়ে আপুনি কিমান জানে?\nনৰেন্দ্ৰ মোদীয়ে ব্যৱহাৰ কৰা ফ’নটোৰ বিষয়ে আপুনি কিমান জানে?\nডিজিটেল ডেস্কঃ নৰেন্দ্ৰ মোদী ৷ হততে এজন চৌখিন লোক বুলি সৰ্বত্ৰে প্ৰচলিত৷ মানুহজনৰ পোছাক-পৰিচ্ছদত ইমানেই নিপুণতা প্ৰকাশ পাই যে, দেখিলেই বুজিব পাৰি যে সাজ পোছাকৰ ক্ষেত্ৰত তেওঁ খুবেই সচেতন৷ তেওঁ ব্যৱহাৰ কৰা সকলো বস্তুৱেই যেন ব্ৰেণ্ডেড, সেয়া আপুনি তেওঁৰ সাজ-পোছাক, ঘড়ী, জোতা বা তেওঁঁ ব্যৱহাৰ কৰা গাড়ীৰ কথাই নকৱ’ক কিয় ৷\nশেহতীয়াকৈ নৰেন্দ্ৰ মোদীয়ে ব্যৱহাৰ কৰা মোবাইল ফ’নটো চৰ্চাৰ কেন্দ্ৰবিন্দু হৈ পৰিছে৷ যদি আপোনাক সোধা যায়, প্ৰধান মন্ত্ৰী নৰেন্দ্ৰ মোদীয়ে কি মোবাইল ব্যৱহাৰ কৰে? আপোনাৰ-মোৰ দৰে মানুহৰ সততে মনলৈ আহিব তেওঁ ব্যৱহাৰ কৰা ফ’নটো নিশ্চিতভাৱে আই’ ফন হ’ব৷ কাৰণ প্ৰধান মন্ত্ৰী মোদীয়ে ইমান এজন বিলাসী মানুহ গতিকে তেওঁ আৰু বেলেগ কিবা এন্ড’ৰইড ফ’ন ব্যৱহাৰ কৰাৰ কথা আমাৰ মনলৈ নাহে৷\nকিন্তু তেনেকৈ যদি ভাবিছে, সেইয়া আপোনাৰ ভূল হ’ব৷ প্ৰধানমন্ত্ৰীয়ে কোনাধৰণৰ আই’ফন ব্যৱহাৰ নকৰে৷ প্ৰকৃততে প্ৰধানমন্ত্ৰীয়ে নিৰাপত্তাজনিত কাৰণত কোনোধৰণৰ স্মাৰ্ট ফ’ন ব্যৱহাৰ কৰিব নোৱাৰে৷ প্ৰধানমন্ত্ৰীয়ে বিশেষ ছফটৱেৰ ইনষ্টল হৈ থকা এটা বিশেষ মবাইল ব্যৱহাৰ কৰে৷ তেওঁ কথোপ-কথনৰ বাবে এটা ছেটেলাইট সংযুক্ত ফ’ন ব্যৱহাৰ কৰে আৰু ফ’নটোৰ পৰিসৰ খুবেই সীমিত৷ দেশৰ যিসকল লোকে কটকটীয়া নিৰাপত্তা বেষ্টনীৰ মাজত থাকিব লগা হ’য়, তেওঁলোকৰ বাবে এই বিশেষ ফ’ন নিৰ্মাণ কৰা হ’য়৷ এই বিশেষ ফ’নটো হেক বা ট্ৰেক কৰা সম্ভৱ নহয়। ফোনটোৱে সেনাৰ বাৰ্তা বিনিময়ৰ কামতো ব্যৱহাৰ কৰা হ’য়৷ মোদীয়ে তেওঁৰ মুখ্য সচিবৰ ফোনটো আন সকলোৰে লগত কথোপকথনৰ বাবে ব্যৱহাৰ কৰে৷\nPrevious articleৰুষ্ট প্ৰকৃতি! প্ৰবল বৃষ্টিপাতৰ বাবে প্ৰাণ গ’ল ১৭ জন লোকৰ…ক’ত?\nNext articleবিনীতা বৰা দেৱচৌধুৰীয়ে গ্ৰহণ কৰিলে ‘পুষ্পাদেৱী জালান সাহিত্য বঁটা’


FACT CHECK: স্মৃতি ইৰাণীৰ মৰ্ফ কৰা ফটো ভাইৰেল হৈ পৰিছে! - Factcrescendo Assamese\nভাৰতৰ বস্ত্ৰউদ্যোগ মন্ত্ৰী স্মৃতি ইৰাণীৰ এখন ফটো অসমত ফেচবুকত তেখেতৰ ওজন বৃদ্ধি সম্পৰ্কত বিভিন্ন কেপচনৰ সৈতে ভাইৰেল হৈ পৰিছে। ফটোখনত দেখা গৈছে তেখেত বহুত শকত হৈ পৰিছে আৰু সেই ফটোখন বহুলভাৱে শ্বেয়াৰ হৈ আছে।\nতেনেকুৱা এটা উদাহৰণ এয়া:\nফটোখন মৰ্ফ কৰাৰ দৰে লগাত ফেক্ট ক্ৰেছেণ্ড অসমীয়াই সত্যতা নিৰূপন কৰাৰ সিদ্ধান্ত গ্ৰহন কৰিলো। আমি জানিব পাৰিলো যে ফটোখন মৰ্ফ কৰা হয়।\nপ্ৰথমে আমি উক্ত ভাইৰেল ফটোখন ৰিভাৰ্ছ ইমেজ ছাৰ্চ কৰিলো আৰু ২০১৭ৰ এপ্ৰিলত ইক’নমিক টাইমছত প্ৰকাশিত এক বাতৰি পালো য’ত সেই ফটোখনৰ প্ৰকৃত সংস্কৰণ সন্নিবিস্ত কৰা হৈছিল। তেখেতৰ সাজ পোচাক,দিনটোৰ সময়টো(সূৰ্যৰ পোহৰৰ ভিত্তিত কৰা হিচাপ মতে) আৰু বেকড্ৰপো একেই আছিল।\nScreenshot, article, The Economic Times\nOriginal Link- The Economic Times\nআমি দুয়োখন ফটো তুলনা কৰি চালো আৰু গম পালো যে ভাইৰেল হোৱা ফটোখন নিশ্চিতভাৱেই মৰ্ফ কৰা।\nইক’নমিক টাইমছত লগোৱা ফটোখন পিটিআইৰ পৰা লোৱা।\nআমি মন্ত্ৰীগৰাকীৰ শেহতীয়া ফটোও বিচাৰি চালো আৰু আৰু ২০২১ৰ ১৪জুনত জাগৰণত প্ৰকাশিত এটা বাতৰিৰ সৈতে এইখন ফটো পালো । এই ফটোখনত তেখেতক কৰ’ণাকালিন পৰিস্থিতিত বাধ্যতামূলকভাৱে এখন মাস্ক পৰিধান কৰি থকা অৱস্থাত দেখা গৈছে। অৰ্থাৎ এইখন একেবাৰে শেহতীয়া।\nScreenshot, article, Jagran\nOriginal Link- Jagran\nএই ফটোখনত তেখেতক ভাইৰেল পোষ্টসমুহত কোৱাৰ ধৰণেৰে মেদবহুল দেখা যোৱা নাই।\nস্মৃতি ইৰাণীৰ এখন ফটো মৰ্ফ কৰি তেওঁক অত্যন্ত মেদবহুল যেন দেখুৱাই ভাইৰেল কৰা হৈছে । আমি ভাইৰেল ফটোখনৰ প্ৰকৃত সংস্কৰণ বিচাৰি উলিয়াবলৈ সক্ষম হোৱাত সকলো স্পষ্ট হৈ পৰিল ।\nTitle:স্মৃতি ইৰাণীৰ মৰ্ফ কৰা ফটো ভাইৰেল হৈ পৰিছে!\nTagged Fact Crescendo AssameseSmriti Iraniফেক্ট ক্ৰেছেণ্ডো অসমীয়াস্মৃতি ইৰাণী\nMay 8, 2021 May 8, 2021 Manjori Borkotoky


কটন কলেজিয়েট চৰকাৰী উচ্চতৰ মাধ্যমিক বিদ্যালয় - অসমীয়া ৱিকিপিডিয়া\nকটন কলেজিয়েট চৰকাৰী উচ্চতৰ মাধ্যমিক বিদ্যালয়\n(কটন কলেজিয়েটৰ পৰা পুনঃনিৰ্দেশিত)\nপানবজাৰ, গুৱাহাটী, কামৰূপ মহানগৰ জিলা, ভাৰত\nবলয় কুমাৰ বৰা\nকটন কলেজিয়েট চৰকাৰী উচ্চতৰ মাধ্যমিক বিদ্যালয় বা কটন কলেজিয়েট স্কুল গুৱাহাটীৰ পানবজাৰত অৱস্থিত এখন বিদ্যালয়। ব্ৰিটিছৰ ৰাজত্বৰ কালত ঔপনিবেশিক অসমৰ কমিছনাৰ কেপ্তেইন ফ্ৰান্সিছ জেনকিন্স ডাঙৰীয়ায়ে ১৮৩৫ চনত এই বিদ্যালয় "গৌহাটী গভমেণ্ট চেমিনাৰী" নামেৰে স্থাপন কৰিছিল। এইখন উত্তৰ-পূব ভাৰতৰ প্ৰথমখন আধুনিক শিক্ষা প্ৰদান কৰা বিদ্যালয়। বিদ্যালয়খনত ষষ্ঠ শ্ৰেণীৰ পৰা দ্বাদশ শ্ৰেণীলৈ পাঠদানৰ ব্যৱস্থা আছে। শিক্ষাৰ মাধ্যম হৈছে অসমীয়া। ইয়াৰ দশম শ্ৰেণীৰ ছাত্ৰসকল অসম মাধ্যমিক শিক্ষা পৰিষদৰ অধীনত হাইস্কুল শিক্ষান্ত পৰীক্ষাত অৱতীৰ্ণ হয় আৰু দ্বাদশ শ্ৰেণীৰ ছাত্ৰসকল অসম উচ্চতৰ মাধ্যমিক শিক্ষা সংসদৰ অধীনত উচ্চতৰ মাধ্যমিক চূড়ান্ত পৰীক্ষাত অৱতীৰ্ণ হয়।\n4 উল্লেখযোগ্য ছাত্ৰসমূহ\n১৮৩৪ চনত ব্ৰিটিছ ইষ্ট ইণ্ডিয়া কোম্পানীৰ অধীনৰ অসমৰ কমিছনাৰ কেপ্তেইন ফ্ৰান্সিছ জেনকিন্স (১৮৩৪-৬১) ডাঙৰীয়ায়ে অসমীয়া যুৱচামক শিক্ষাৰ প্ৰতি আগ্ৰহী কৰিবলৈ চাৰিখন সদৰ গৌহাটী, দৰং, নগাঁও আৰু বিশ্বনাথত ইংৰাজী শিক্ষাৰ বিদ্যালয় স্থাপনৰ বাবে চৰকাৰলৈ আবেদন জনাইছিল। ইয়াৰ লগতে তেওঁ বিদ্যালয়ৰ স্থাপনৰ বাবে গুৱাহাটীৰ স্থানীয় বাসিন্দাৰ পৰা ১,৭৪০ টকা বৰঙণি লাভ কৰিছিল। সেই সময়ত গুৱাহাটী অঞ্চলৰ মুঠ জনসংখ্যা ৫,৮০০ জন আছিল। ১৮৩৫ চনত ভাৰত চৰকাৰৰ পৰা অনুমতি লাভ কৰাৰ পিছত একে বছৰে ৫৮ গৰাকী ছাত্ৰৰে "গৌহাটী স্কুল" নামেৰে বিদ্যালয়খনৰ আৰম্ভ কৰা হয়। মাহিলী ১৫০ টকা বেতনৰে মিষ্টাৰ চিংগাৰক বিদ্যালয় খনৰ প্ৰথম প্ৰথম শিক্ষকৰ নিযুক্তি দিয়া হয়।\n১৮৩৮ চনত মিষ্টাৰ ৰবিনছনে গৌহাটী স্কুলৰ নতুন প্ৰধান শিক্ষক হিচাপে মাহিলী ৩০০ টকা বেতনত দায়িত্বভাৰ গ্ৰহণ কৰে। ইয়াৰ লগতে বিদ্যালয় খনক "গৌহাটী গভমেণ্ট চেমিনাৰী" নামেৰে নামাকৰণ কৰা হয়। লাহে লাহে বিদ্যালয়ত ছাত্ৰৰ সংখ্যা ৩৪০ লৈ বৃদ্ধি পোৱাত ১৮৪০ চনত দান বৰঙণি তুলি বিদ্যালয়খনৰ পৰিসৰ বৃদ্ধি কৰা হয়। ১৮৬৫ চনত চৰকাৰে বিদ্যালয় খনক কলেজিয়েট পৰ্যায়লৈ উন্নীত কৰে।\nকটন কলেজিয়েট স্কুল অসমৰ কামৰূপ মহানগৰ জিলাৰ গুৱাহাটীৰ পানবজাৰত অৱস্থিত।\nবিদ্যালয়খনত ষষ্ঠ শ্ৰেণীৰ পৰা দ্বাদশ শ্ৰেণীলৈ পাঠদানৰ ব্যৱস্থা আছে। শিক্ষাৰ মাধ্যম হৈছে অসমীয়া। ইয়াৰ দশম শ্ৰেণীৰ ছাত্ৰসকল অসম মাধ্যমিক শিক্ষা পৰিষদৰ অধীনত হাইস্কুল শিক্ষান্ত পৰীক্ষাত অৱতীৰ্ণ হয় আৰু দ্বাদশ শ্ৰেণীৰ ছাত্ৰসকল অসম উচ্চতৰ মাধ্যমিক শিক্ষা সংসদৰ অধীনত উচ্চতৰ মাধ্যমিক চূড়ান্ত পৰীক্ষাত অৱতীৰ্ণ হয়।\nষষ্ঠ আৰু অষ্টম শ্ৰেণীত নামভৰ্তিৰ বাবে বাচনি পৰীক্ষা অনুষ্ঠিত কৰা হয়। একাদশ শ্ৰেণীৰ কলা, বিজ্ঞান আৰু বাণিজ্য শাখাৰ নামভৰ্তি হাইস্কুল শিক্ষান্ত পৰীক্ষাৰ ফলাফলৰ ওপৰত ভিত্তি কৰি কৰা হয়।\nউল্লেখযোগ্য ছাত্ৰসমূহ[সম্পাদনা কৰক]\n↑ "Revival blueprint for Assam’s oldest school". April 2008. https://www.telegraphindia.com/1080417/jsp/guwahati/story_9147130.jsp.\n↑ About Us: আনুষ্ঠানিক ৱেবছাইট\n↑ "A tale of the first torchbearer of higher education in Northeast - Heritage / Cotton Collegiate School" (en ভাষাত). https://www.telegraphindia.com/states/north-east/a-tale-of-the-first-torchbearer-of-higher-education-in-northeast-heritage-cotton-collegiate-school/cid/1555148.\n"https://as.wikipedia.org/w/index.php?title=কটন_কলেজিয়েট_চৰকাৰী_উচ্চতৰ_মাধ্যমিক_বিদ্যালয়&oldid=210110"ৰ পৰা অনা হৈছে\nএই পৃষ্ঠাখন ২০ নৱেম্বৰ, ২০১৯ তাৰিখে ১৬:৫৪ বজাত অন্তিম সংশোধন কৰা হৈছিল।


ক’ভিডৰ তৃতীয় জোৱাৰৰে যুঁজিবলৈ দ্রুত কৰিব লাগিব ভেকচিন প্রদান প্রক্রিয়া | নিয়মীয়া বাৰ্তা\nক’ভিডৰ তৃতীয় জোৱাৰৰে যুঁজিবলৈ দ্রুত কৰিব লাগিব ভেকচিন প্রদান প্রক্রিয়া\nনিয়মীয়া বাৰ্তা, ১৪ জুলাই: উত্তৰ–পূর্বাঞ্চলৰ অসমসহ ৮ ৰাজ্যৰ কেইবাখনো জিলাত ক’ভিড সংক্রমণৰ হাৰ হ্রাস নোপোৱাত উদ্বিগ্ন হৈ পৰিছে কেন্দ্রীয় চৰকাৰ৷ শীঘ্রে ক’ভিডৰ সংক্রমণ হ্রাস কৰাৰ বাবে গ্রহণ কৰিবলগীয়া পদক্ষেপ আৰু সাম্প্রতিক পৰিস্থিতিৰ মঙলবাৰে বুজ লয় প্রধানমন্ত্রী নৰেন্দ্র মোদীয়ে৷ ৮খন ৰাজ্যৰ মুখ্যমন্ত্রীৰ সৈতে ভিডিঅ’ কনফাৰেঞ্চিংযোগে এক বৈঠকত মিলিত হৈ তেওঁ উত্তৰ–পূর্বাঞ্চলৰ ক’ভিড পৰিস্থিতিৰ বুজ লয়৷ এই বৈঠকতে প্রধানমন্ত্রীয়ে ক’ভিডৰ তৃতীয় ঢ়ৌ কিদৰে প্রতিৰোধ কৰিব পৰা যায়, তাক লৈ চিন্তা কৰা উচিত বুলি উল্লেখ কৰি তেওঁ পৰীক্ষা আৰু চিকিৎসাৰ সৈতে জড়িত আন্তঃগাঁথনি বৃদ্ধি কৰি আগবাঢ়িব লাগিব বুলি উল্লেখ কৰে৷\nইয়াৰ বাবে শেহতীয়াকৈ কেন্দ্রীয় কেবিনেটে ২৩ হাজাৰ কোটি টকাৰ এটা নতুন পেকেজ আবণ্টন কৰিছে বুলি উল্লেখ কৰি তেওঁ কয়– ‘উত্তৰ–পূর্বাঞ্চলৰ ৰাজ্যসমূহেও এই পেকেজৰ জৰিয়তে স্বাস্থ্যখণ্ডৰ আন্তঃগাঁথনি শক্তিশালী কৰাৰ ক্ষেত্রত সহায় লাভ কৰিব৷ যিসমূহ স্থানত ক’ভিডৰ সংক্রমণ দ্রুতগতিত বৃদ্ধি পাই আছে, সেই অঞ্চলসমূহত তৎকালীনভাৱে আইচিইউ বিছনাৰ সংখ্যা বৃদ্ধি কৰাৰ ক্ষেত্রত সহায় লাভ কৰিব৷ বিশেষকৈ অক্সিজেন আৰু শিশুসকলৰ চিকিৎসাৰ সৈতে জড়িত আন্তঃগাঁথনি নির্মাণৰ বাবে আমি ক্ষিপ্রতাৰে ব্যৱস্থা গ্রহণ কৰিব লাগে৷ পিএম কেয়াৰ পুঁজিৰ অধীনত দেশজুৰি কেইবাশ নতুন অক্সিজেন প্লাণ্ট স্থাপন কৰা হ’ব৷ এইক্ষেত্রত উত্তৰ–পূর্বাঞ্চলৰ মুখ্যমন্ত্রীসকলে যিধৰণে ব্যৱস্থা গ্রহণ কৰিছে, তাক লৈ মই সন্তুষ্ট৷ উত্তৰ–পূর্বাঞ্চলত প্রায় ডেৰশ অক্সিজেন প্লাণ্ট স্থাপন কৰা হ’ব৷ এই অক্সিজেন প্লাণ্টসমূহ স্থাপনৰ কাম শীঘ্রে সমাপ্ত কৰিবলৈ আপোনালোকে ব্যৱস্থা গ্রহণ কৰক৷ ইয়াৰ বাবে প্রয়োজনীয় দক্ষতাসম্পন্ন বিষয়ববীয়া আৰু কর্মচাৰী আপোনালোকে নিয়োজিত কৰক, যাতে পৰৱর্তী সময়ত কোনো অসুবিধাৰ সৃষ্টি নহয়৷ উত্তৰ–পূর্বাঞ্চলৰ ভৌগোলিক স্থিতিৰ প্রতি লক্ষ্য ৰাখি অস্থায়ী হাস্পতাল নির্মাণ কৰাৰ প্রয়োজনীয়তা আছে৷ নতুনকৈ স্থাপন কৰা অক্সিজেন প্লাণ্ট, অক্সিজেন বিছনা, আইচিইউ বিছনা, নতুন মেচিন আদি যাতে সুচাৰুৰূপে পৰিচালনা কৰিব পাৰে, তাৰ বাবে প্রশিক্ষিত কর্মচাৰীৰ প্রয়োজন হ’ব৷ ইয়াৰ বাবে প্রয়োজনীয় সকলো সহায় কেন্দ্রীয় চৰকাৰে আগবঢ়াব৷’\nইফালে, ভেকচিন প্রদান প্রক্রিয়া সন্দর্ভত উল্লেখ কৰি প্রধানমন্ত্রীগৰাকীয়ে কয় যে কেন্দ্রীয় চৰকাৰৰ সকলোকে বিনামূলীয়া ভেকচিন আঁচনিৰ উত্তৰ–পূর্বাঞ্চলতো সমানে গুৰুত্ব আছে৷ ক’ভিডৰ তৃতীয় ঢৌৰ সৈতে যুঁজ কৰিবলৈ ভেকচিন প্রদান প্রক্রিয়া দ্রুত কৰিব লাগিব৷ ভেকচিন সম্পর্কীয় ভুল ধাৰণা দূৰ কৰাৰ বাবে সামাজিক, সাংস্কৃতিক, ধার্মিক, শৈক্ষিক আদি ক্ষেত্রৰ চেলিব্রিটীসকলক জড়িত কৰিব লাগিব৷ এওঁলোকৰ জৰিয়তে সজাগতা সৃষ্টিৰে ভেকচিন প্রদান অভিযান অধিক সবল কৰি তুলিব লাগিব৷ উত্তৰ–পূর্বাঞ্চলৰ ৰাজ্যত ভেকচিন প্রদানৰ যথেষ্ট উল্লেখনীয় কাম হৈছে৷ যিসমূহ স্থানত ক’ৰোনাৰ সংক্রমণ অধিক হোৱাৰ আশংকা কৰা হৈছে, সেই স্থানসমূহত ভেকচিন প্রদানৰ ওপৰত অধিক গুৰুত্ব আৰোপ কৰিব লাগিব৷\nহিল ষ্টেচন, বজাৰ আদিত ক’ভিড প্রট’কল ভংগ কৰি একাংশ লোকে মুক্তভাৱে বিচৰণ কৰা কার্যত উদ্বিগ্ণতা প্রকাশ কৰি প্রধানমন্ত্রীগৰাকীয়্ কয়– ‘কিছুসংখ্যক লোকে ক’ৰোনাৰ তৃতীয় ঢৌ অহাৰ পূর্বে উপভোগ কৰিব বিচাৰে বুলি প্রকাশ কৰি আহিছে৷ কিন্তু নাগৰিকসকলে এটা কথা বুজা উচিত যে তৃতীয় ঢৌ নিজে নিজে নাহে৷ কেতিয়াবা কিছুসংখ্যক ব্যক্তিয়ে প্রশ্ণ কৰে যে তৃতীয় ঢৌৰ বাবে কিধৰণৰ প্রস্তুতি কৰা হৈছে? তৃতীয় ঢৌৰ বাবে আপুনি কি কৰিব? কিন্তু আজি আমাৰ মনত এই প্রশ্ণটোহে হোৱা উচিত যে তৃতীয় ঢৌ অহাৰ পূর্বেই তাক কিদৰে প্রতিৰোধ কৰিব পৰা যায়৷ ক’ৰোনা নিজে নিজে অহা ৰোগ নহয়৷ সেয়েহে ইয়াৰ বাবে আমি অত্যন্ত সাৱধান হ’ব লাগিব৷ তেতিয়াহে তৃতীয় ঢৌ প্রতিৰোধ কৰিব পাৰিম৷ তৃতীয় ঢ়ৌ অহাৰ পিছত কি কৰা হ’ব, সেইটো এটা সুকীয়া বিষয়৷ কিন্তু তৃতীয় ঢৌ প্রতিৰোধৰ বাবে সজাগ–সচেতন হোৱা, ক’ভিড প্রট’কল পালন কৰা উচিত৷’ প্রধানমন্ত্রীগৰাকীয়ে এই বৈঠকতে অধিক সংক্রমিত হোৱা জিলাসমূহত ক’ভিড পৰীক্ষাৰ আন্তঃগাঁথনি বৃদ্ধি কৰিবলৈ আহ্বান জনায়৷ সম্প্রতি দেশত ২০ লাখতকৈও অধিক পৰীক্ষা প্রতিদিনে কৰাৰ ক্ষমতা আছে বুলিও তেওঁ উল্লেখ কৰে৷ প্রধানমন্ত্রীগৰাকীয়ে সংক্রমণ প্রতিৰোধৰ বাবে মাইক্র’ কণ্টেইনমেণ্ট জ’নৰ ওপৰত অধিক গুৰুত্ব আৰোপ কৰিবলৈ আহ্বান জনায়৷ এই বৈঠকত উপস্থিত থকা কেন্দ্রীয় গৃহমন্ত্রী অমিত শ্বাহে পৰীক্ষা চিনাক্তকৰণ আৰু ভেকচিন প্রদানৰ ওপৰত গুৰুত্ব আৰোপ কৰে৷ কেন্দ্রীয় স্বাস্থ্য সচিবে দেশৰ লগতে উত্তৰ–পূর্বাঞ্চলৰ অত্যধিক সংক্রমিত জিলাসমূহৰ বিষয়ে উল্লেখ কৰে৷ অসম, অৰুণাচল প্রদেশ, মণিপুৰ, মিজোৰাম, মেঘালয়, ছিকিম, ত্রিপুৰা, নাগালেণ্ডৰ মুখ্যমন্ত্রীসকলে নিজৰ নিজৰ ৰাজ্যৰ সাম্প্রতিক ক’ভিড পৰিস্থিতি সন্দর্ভত প্রধানমন্ত্রীক অৱগত কৰে৷\nদায়িত্বহীন আচৰণেৰে তৃতীয় জোৱাৰ নামাতিব


ৰাষ্ট্ৰীয় নাগৰিক পঞ্জী ‘জিন্না’সকলক খেদিবৰ বাবে কৰা হৈছে : হিমন্ত বিশ্ব শৰ্মা\nJanuary 6, 2019 9:53 pm\nগুৱাহাটীত মন্ত্ৰী হিমন্ত বিশ্ব শৰ্মাৰ সংবাদমেল। ফটো : নৰ্থইষ্ট নাও\nউচ্চতম ন্যায়ালয়ৰ নিৰ্দেশনাত ১৯৭১ চনক ভিত্তি বৰ্ষ হিচাপে লৈ প্ৰকৃত বিদেশী চিনাক্তকৰণৰ উদ্দেশ্যে ৰাষ্ট্ৰীয় নাগৰিকপঞ্জীৰ উন্নীতকৰণৰ কাম চলি থকাৰ সময়তে বিজেপিৰ দক্ষ মন্ত্ৰী হিমন্ত বিশ্ব শৰ্মাই এক সংবাদমেলযোগে এক বিস্ফোৰক মন্তব্য আগবঢ়ায়।\n‘’এনআৰচি ‘জিন্না’সকলক খেদিবৰ কাৰণে কৰা হৈছে, এইটো পূৰ্বৰে পৰা স্পষ্ট হৈ আছে।‘’ গুৱাহাটী আৱৰ্ত ভৱনত এই ‘স্পষ্ট’ ঘোষণা হিমন্ত বিশ্ব শৰ্মাৰ।\nতেওঁ লগতে কয়, ‘’দাস, কলিতা বৰুৱাক খেদিবৰ বাবে ৰাষ্ট্ৰীয় নাগৰিকপঞ্জী কৰা হোৱা নাই।‘’\nইপিনে, উক্ত সংবাদমেলতে এজন সাংবাদিকে ‘’নাগৰিকত্ব সংশোধনী বিধেয়ক গৃহীত হ’লে ৰাষ্ট্ৰীয় নাগৰিকপঞ্জীৰ কাম নাইকিয়া হৈ যাব নেকি?’’ বুলি প্ৰশ্ন কৰাত শৰ্মাই কয়, ‘’কেনেকৈ কাম নাইকিয়া হ’ব? বৰঞ্চ আমাৰ লাভ হ’ব। এনআৰচিৰ জৰিয়তে ‘জিন্না’সকলক চিনাক্ত কৰিব পাৰিম, বৰক্ষেত্ৰীৰ আসনখন অসমীয়াৰ হাতলৈ আহিব।‘’\n‘’মই জিন্নাৰ বিৰোধী, আপুনি এতিয়া জিন্নাক বিৰোধিতা কৰিবও পাৰে, নকৰিবও পাৰে।‘’ প্ৰশ্নকৰ্তা সাংবাদিকক উদ্দেশ্যি হিমন্তৰ উত্তৰ।\nইপিনে, আন এজন সাংবাদিকে ‘’নাগৰিকত্ব সংশোধনী বিধেয়কে সংবিধানৰ ধৰ্ম নিৰপেক্ষতাত আঘাত হানিব নেকি? বুলি সোধাত হিমন্তৰ উত্তৰ আছিল, ‘’আপোনালোকৰ দৰে মই ‘চেকুলাৰ’ নহয়। মোৰ মূল দায়িত্ব এইটো নহয় যে সংবিধানত কি উল্লেখ আছে। মোৰ প্ৰথম দায়িত্ব হ’ব ‘জাতি-মাটি-ভেটি ৰক্ষা কৰা।আইএমডিটি আইন বাতিল হোৱা সময়ত হিন্দু আৰু মুছলমানৰ জনগাঁথনি পৰিৱৰ্তন হোৱাটো দেখুৱাইয়ে ৰায় দিছিল উচ্চতম ন্যায়ালয়ে। আপুনি তেতিয়া উচ্চতম ন্যায়ালয়ক সুধিব লাগিছিল যে চেকুলাৰ হৈ তেওঁলোকে কিয় এনে ৰায় দিলে?’’\nআনহাতে, যোৱা ২৬ ডিচেম্বৰত মুখ্য মন্ত্ৰী সৰ্বানন্দ সোণোৱাল, হিমন্ত বিশ্ব শৰ্মা আৰু প্ৰধান মন্ত্ৰী নৰেন্দ্ৰ মোদীৰ মাজত ৬ জনগোষ্ঠীক জনজাতিকৰণ সন্দৰ্ভত এখন আলোচনা অনুষ্ঠিত হৈছিল বুলি সংবাদমেলত সদৰী কৰে হিমন্তই।\nতাত হোৱা আলোচনা সম্পৰ্কত উক্ত সংবাদমেলৰ জৰিয়তে হিমন্ত বিশ্ব শৰ্মাই কয়, ‘’বৰ্তমান জনজাতীয় লোকসকলৰ যি অধিকাৰ, সেই অধিকাৰৰ হনন নকৰাকৈ ৬ জনগোষ্ঠীক জনজাতিকৰণ কৰিব লাগে। তেতিয়া প্ৰধান মন্ত্ৰী নৰেন্দ্ৰ মোদীয়ে নিৰ্বাচনৰ পূৰ্বে এই প্ৰতিশ্ৰুতি দি অহা বুলি উল্লেখ কৰাৰ লগতে এই বিষয়টো চালি-জাৰি চাই অধ্যয়ন কৰি থকা বুলি কয়।‘’\nঅহা এসপ্তাহৰ ভিতৰত প্ৰধান মন্ত্ৰী নৰেন্দ্ৰ মোদীৰ পৰা ৬ জনগোষ্ঠীক জনজাতিকৰণৰ ক্ষেত্ৰত কিবা এটা ইতিবাচক ঘোষণা লাভ কৰিব বুলি সংবাদমেলৰ জৰিয়তে মন্ত্ৰী শৰ্মাই আশা প্ৰকাশ কৰে।\nপ্ৰসংগক্ৰমে উল্লেখ কৰিব পাৰি, ৬ জনগোষ্ঠীক জনজাতিকৰণৰ নামত কেন্দ্ৰীয় চৰকাৰে চৰম প্ৰতাৰণা কৰি অহাৰ প্ৰতিবাদেৰে অহা ৮ জানুৱাৰীত ১২ ঘন্টীয়া অসম বন্ধ ঘোষণা কৰিছে কোচ ৰাজবংশী ছাত্ৰ সন্থাই।\nআনহাতে, সেই একেখন সংবাদমেলতে উচ্চস্তৰীয় কমিটিখনত সদৌ অসম ছাত্ৰ সন্থাই নথকাৰ সিদ্ধান্তক কেন্দ্ৰ কৰি প্ৰতিক্ৰিয়া প্ৰকাশ কৰে শৰ্মাই।\n‘’সদৌ অসম ছাত্ৰ সন্থাৰ কাৰণে এইটো এটা ঐতিহাসিক সুযোগ, মই তেওঁলোকক বিনম্ৰতাৰে ক’ম মানকাচৰ পৌৰ নিগমত অসমীয়া লোকে নিৰ্বাচনত প্ৰতিদ্বন্দিতাৰ বাবে সংৰক্ষিত আসন পাব। এটা ঐতিহাসিক সুযোগ নৰেন্দ্ৰ মোদীয়ে অসমীয়া ৰাইজৰ ওচৰত আনি দিছে। ঐতিহাসিক ভুল আগতে হৈ গৈছে, আৰু ভুল কৰাৰ সময় নাই। অন্য ইছ্যুত মতবিৰোধ থকিলেও এইক্ষেত্ৰত তেওঁলোকে সহযোগিতা কৰিব লাগে।‘’ আছুৰ প্ৰতি এইদৰে আহ্বান জনায় মন্ত্ৰীগৰাকীয়ে।\nঅৱশ্যে সদৌ অসম ছাত্ৰ সন্থাৰ উপদেষ্টা ড০ সমুজ্জ্বল কুমাৰ ভট্টাচাৰ্য্যই কেন্দ্ৰীয় চৰকাৰে অসম চুক্তিৰ ৬ নং দফা ৰূপায়ণ কৰাৰ বাবে সমিতি গঠন কৰাৰ কথা কোৱাৰ বিপৰীতে নাগৰিকত্ব সংশোধনী বিধেয়কৰ জৰিয়তে ৫ নং দফা উলংঘা কৰিব বিচাৰিছে বুলি নৰ্থ ইষ্ট নাওৰ আগত মন্তব্য কৰাৰ লগতে সমিতিখনো অৰ্থহীন বুলি উল্লেখ কৰিছিল।


Explained: Covid-19ৰ পৰা আৰোগ্য হোৱাৰ পিছত কিয় TB পৰীক্ষা কৰা জৰুৰী ?– News18 assam\nPost Covid: Covid-19 সংক্ৰমণ আৰু যক্ষ্মা (TB) কিছু পৰিমাণে একে। দুয়োটাই শ্বাস-প্ৰশ্বাসৰ ৰোগ যি হাঁওফাঁওৰ ক্ষতি কৰে। কোভিড-19ৰ পৰা আৰোগ্য হোৱা লোকসকল বহুতো সমস্যাৰ সন্মুখীন হৈছে। নতুন গৱেষণা আৰু তথ্যই কৈছে যে যক্ষ্মা ৰোগীৰো সংখ্যা বৃদ্ধি হৈছে।\nLast Updated : August 24, 2021, 15:19 IST\nCovid-19 সংক্ৰমণ আৰু যক্ষ্মা (TB) কিছু পৰিমাণে একে। দুয়োটাই শ্বাস-প্ৰশ্বাসৰ ৰোগ যি হাঁওফাঁওৰ ক্ষতি কৰে। কোভিড-19ৰ পৰা আৰোগ্য হোৱা লোকসকল বহুতো সমস্যাৰ সন্মুখীন হৈছে। নতুন গৱেষণা আৰু তথ্যই কৈছে যে যক্ষ্মা ৰোগীৰো সংখ্যা বৃদ্ধি হৈছে।\nকৰ্ণাটকত, আৰোগ্য হোৱাৰ পিছত কোভিড-19 আৰু যক্ষ্মা সংক্ৰমণত আক্ৰান্ত হোৱা ২৪ জন ৰোগী ধৰা পৰিছে। কৰ্ণাটক হৈছে দেশৰ প্ৰথমখন ৰাজ্য যিয়ে কোভিড-19ৰ পৰা উদ্ধাৰ হোৱা ২৮ লাখ লোকৰ ঘৰে ঘৰে জৰীপ কৰে আৰু যক্ষ্মা পৰীক্ষা কৰে। এই ঘটনা কেৱল কৰ্ণাটকৰ নহয়, সমগ্ৰ দেশৰ কোভিড-19 ৰ পৰা আৰোগ্য হোৱা লোকসকলৰ ক্ষেত্ৰত যক্ষ্মা ৰোগ হোৱাৰ কথা মাজে মাজে পোহৰলৈ আহি আছে। বিশেষজ্ঞসকলে কৈছে যে সংখ্যাটো ১০%-১৫% হ'ব পাৰে।\nমুম্বাইৰ ডাঃ মালা কানেৰিয়া আৰু আহমেদাবাদৰ ডাঃ মিতেশ দাভেই দৈনিক ভাস্কৰৰ আগত কৈছিল যে কোভিড-19 আৰু টিবিৰ মাজৰ সম্পৰ্ক কি? কৰ্ণাটকত যি ঘটিছিল তাৰ দ্বাৰা কি বুজাইছে?\nকৰ্ণাটকত কি ঘটিছে? দেশত যক্ষ্মা ৰোগৰ নতুন ঘটনা সঁচাকৈয়ে বৃদ্ধি পাইছে নেকি?\nকৰ্ণাটকৰ স্বাস্থ্য মন্ত্ৰী ড০ কে সুধাকৰে বৃহস্পতিবাৰে কৈছিল যে ৰাজ্যখনত কোভিড-১৯ৰ পৰা উদ্ধাৰ হোৱা লোকসকলক পৰীক্ষা কৰাৰ সময়ত যক্ষ্মা ৰোগৰ ২৪ টা ইতিবাচক ঘটনা পোৱা গৈছে। সতৰ্কতামূলক ব্যৱস্থা হিচাপে, চৰকাৰে সমগ্ৰ ৰাজ্যতে উদ্ধাৰ হোৱা ৰোগীসকলৰ স্ক্ৰীণিং আৰম্ভ কৰিছে।\nবিধানসভাত, ড০ সুধাকৰে কৈছিল যে কৰোনা আৰু যক্ষ্মা দুয়োটাই হাঁওফাঁওৰ ক্ষতি কৰে। যক্ষ্মা ৰোগ দ্ৰুততাৰে চিনাক্ত কৰিবলৈ স্ক্ৰীণিং অভিযান আৰম্ভ কৰা হৈছে। ই ৰোগীসকলৰ ক্ষেত্ৰত যক্ষ্মা ৰোগ আগতীয়াকৈ চিনাক্ত কৰা আৰু আগতীয়া চিকিৎসা কৰাত সহায় কৰিব।\nএই ৰোগীসকল দুমাহ আগতে কোভিড-19ৰ পৰা আৰোগ্য হৈছিল। কেৱল যোৱা ১৫ দিনত, তেওঁলোকৰ যক্ষ্মা ধৰা পৰিছে। ৰাজ্যখনত চলি থকা অভিযানত ৮০ লাখ লোকক পৰীক্ষা কৰা হ'ব। ইয়াৰ ভিতৰত, ২৮ লাখ লোক কোভিড-19ৰ পৰা আৰোগ্য হৈছে আৰু বাকীসকল তেওঁলোকৰ পৰিয়াল। কেৰালাই একে ধৰণৰ জৰীপ চলাইছে, কিন্তু ই টেলিফোনিক আছিল, ঘৰে ঘৰে নহয়।\nদেশত যক্ষ্মা ৰোগৰ নতুন ঘটনাৰ সন্দৰ্ভত, স্বাস্থ্য মন্ত্ৰালয়ে লোকসভাত অধিৱেশনৰ সময়ত এই তথ্য প্ৰদান কৰিছে। ইয়াৰ মতে, ২০২০ চনৰ জানুৱাৰীৰ পৰা ডিচেম্বৰ লৈকে ১৮ লাখ যক্ষ্মা ৰোগীৰ কথা গম পোৱা গৈছে, যি ২০১৯ চনত প্ৰাপ্ত ২৪ লাখতকৈ ২৫% কম।\nযক্ষ্মা আৰু কোভিড-19-ৰ মাজত কোনো সম্পৰ্ক আছে নেকি?\nহয়। কোভিড-19-এ ৰোগ প্ৰতিৰোধ ক্ষমতা দুৰ্বল কৰে আৰু যক্ষ্মা ৰোগৰ আশংকা বৃদ্ধি কৰে। নাৰায়ণা মাল্টিস্পেচিয়েলিটি হস্পিটেলৰ পালমোনোলজীৰ পৰামৰ্শদাতা ডাঃ দাভে কয় যে কোভিড-19-ৰ গুৰুতৰ লক্ষণবোৰৰ চিকিৎসাৰ বাবে ষ্টেৰইড আৰু আন কিছুমান ঔষধ ব্যৱহাৰ কৰা হৈছিল, যি দীৰ্ঘম্যাদী সময়ত ৰোগ প্ৰতিৰোধ ক্ষমতা দুৰ্বল কৰিব পাৰে। ইয়াৰ ফলত কোভিড-19-ৰ পৰা আৰোগ্য হোৱাৰ পিছত যক্ষ্মা সংক্ৰমণ হ'ব পাৰে বুলি ক'ব পাৰি। এইটো সকলোৰে ক্ষেত্ৰত হ'ব নে নহয় সেয়া ৰোগীৰ ৰোগ প্ৰতিৰোধ ক্ষমতাৰ ওপৰত নিৰ্ভৰ কৰিব।\nসংক্ৰামক ৰোগ বিভাগৰ পৰামৰ্শদাতা, জচলোক চিকিৎসালয় আৰু গৱেষণা কেন্দ্ৰৰ ডাঃ কানেৰিয়াই ইয়াৰ তিনিটা কাৰণ গণনা কৰে। 1. কোভিড-19 আৰু চিকিৎসাত ষ্টেৰইডৰ পৰা ৰোগ প্ৰতিৰোধ ক্ষমতা দুৰ্বল হোৱা। 2. কোভিড-19-ৰ লক্ষণৰ ফলত হাঁওফাঁওৰ ক্ষতি। 3. ৰোগীয়ে কোভিড-19ৰ ভয়ত সঠিক সময়ত পৰীক্ষা বোৰ কৰা নাছিল আৰু এতিয়া এই ঘটনাবোৰ পোহৰলৈ আহিছে।\nযক্ষ্মা আৰু কোভিড-19 ৰ ওপৰত কোনো অধ্যয়ন হৈছে নেকি?\nহয়। অধ্যয়নবোৰো বৃহৎ পৰিমাণত চলি আছে। ফলাফলৰ বাবে অপেক্ষা কৰা হৈছে। ব্ৰাজিল, ৰাছিয়া, ভাৰত আৰু দক্ষিণ আফ্ৰিকাৰ গৱেষকসকলে কোভিড-১৯ যক্ষ্মা ৰোগৰ ওপৰত প্ৰভাৱ অধ্যয়ন কৰিবলৈ একেলগে কাম কৰি আছে, বিজ্ঞান আৰু প্ৰযুক্তি মন্ত্ৰালয়ে বুধবাৰে এই কথা কয়। এই চাৰিওখন দেশ ২৪ খন দেশত পৰে য'ত বিশ্বজুৰি সৰ্বাধিক সংখ্যক যক্ষ্মা ৰোগী আছে। ইয়াৰ মাজতে, দুয়োৰ মাজৰ সম্পৰ্ক কি সেয়াও দেখা যাব।\nডাঃ কানেৰিয়াই কৈছে যে দুয়োটা সংক্ৰমণৰ বিষয়ে খুব কম অধ্যয়ন কৰা হৈছে। দুয়োটাৰ মাজৰ সম্পৰ্ক প্ৰমাণ কৰিবলৈ বৃহৎ পৰিমাণৰ তথ্যৰ প্ৰয়োজন হ'ব। আনহাতে, ডাঃ দাভে কয় যে আৰোগ্য হোৱাৰ পিছত কোভিড-19ৰ প্ৰভাৱ নিৰ্ণয় কৰিবলৈ কেইবাটাও অধ্যয়ন চলি আছে। ইয়াত যক্ষ্মা সম্পৰ্কীয় ঘটনা অন্তৰ্ভুক্ত থাকে। আমি আগন্তুক মাহবোৰত ফলাফল চাবলৈ সক্ষম হ'ম।\nগুৰুতৰ কৰোনা লক্ষণ থকা ৰোগীৰ ক্ষেত্ৰত যক্ষ্মা নিশ্চিত হৈছে নেকি?\nনহয় এই সন্দৰ্ভত একো প্ৰমাণ কৰিবলৈ কোনো তথ্য নাই। ডাঃ দাভে কয়, "মোৰ বহুতো যক্ষ্মা ৰোগী আছে যিবোৰ কৰোনাৰ পৰা উদ্ধাৰ কৰা হৈছিল। মই ক'ব পাৰোঁ যে যক্ষ্মা ৰোগৰ ১০%-১৫% ক্ষেত্ৰত কোভিড-19-ৰ পৰা আৰোগ্য হোৱাৰ পিছত এই লক্ষণবোৰ পোহৰলৈ আহিছে।\nডাঃ কানেৰিয়াই কয় যে কোভিড-19 হৈছে এক শ্বাসতন্ত্ৰৰ সংক্ৰমণ। আৰোগ্য হোৱাৰ ৪-৬ সপ্তাহ পিছত, উশাহ-নিশাহত অসুবিধা অব্যাহত থাকে। কিছু সময় আগলৈকে, আমি ইয়াক লং কোভিড বুলি কৈ আছিলো। মই বহুতো ঘটনাৰ সন্মুখীন হৈছো যাৰ কোভিড-19ৰ ইতিহাস নাই। কোভিড-19 এণ্টিবডী নিশ্চিতভাৱে তেওঁৰ শৰীৰত পোৱা গৈছে। অৰ্থাৎ, কৰোনা সহানুভূতিশীল হ'ব পাৰে আৰু আৰোগ্য হোৱাৰ পিছত যক্ষ্মা ৰোগ আৰম্ভ হ'ব পাৰে।\nগুৰুতৰ কোভিড-19 লক্ষণৰ চিকিৎসা কৰিলে যক্ষ্মা হয় নেকি?\nহয়, কিছু পৰিমাণে। ডাঃ দাভেৰ মতে, কৰোনাৰ চিকিৎসাত ষ্টেৰইডৰ ব্যৱহাৰ, দুৰ্বল ৰোগ প্ৰতিৰোধ ক্ষমতা আৰু হাঁওফাঁওৰ সংক্ৰমণ বৃদ্ধিৰ ফলত যক্ষ্মা হ'ব পাৰে। এটা কাৰক হ'ল ডায়েবেটিচ বা ৰক্তচাপৰ দৰে সমস্যাত ভুগি থকা ৰোগীসকলৰ কোভিড আৰু যক্ষ্মা হোৱাৰ আশংকা থাকে। এটা মুখ্য কাৰণ হ'ল তেওঁলোকৰ দুৰ্বল ৰোগ প্ৰতিৰোধ ক্ষমতা। কোভিড-19-ৰ পিছত যক্ষ্মা সংক্ৰমণ বৃদ্ধি হোৱাৰ অন্যতম কাৰণ হ'ব পাৰে কোমৰ্ফিজম।\nডাঃ কানেৰিয়াই কয় যে কোভিড-19 আৰু টিবিৰ মাজৰ শক্তিশালী সম্পৰ্ক হৈছে যে দুয়োটা শ্বাসতন্ত্ৰৰ সংক্ৰমণ। লগতে যক্ষ্মা সাধাৰণতে কোষৰ স্তৰত ৰোগ প্ৰতিৰোধ ক্ষমতা দুৰ্বল হোৱাৰ ফলত হয় আৰু এয়া কোভিডৰ ফলত হয়।\norginal link- https://www.bhaskar.com/db-original/explainer/news/tb-being-detected-two-months-after-recovering-from-kovid-19-know-why-it-is-necessary-to-do-tb-test-a-few-weeks-after-recovery-128844767.html\nCovid 19DiseasekarnatakaPost Covid Situation